އަދި ތިމަންކަލޭގެފާނު އަޅުކަންކުރައްވާ حق ވަންތަ اللَّه އަށް އަޅުކަންކުރާ ބަޔަކު ކަމުގައިވެސް ތިޔަބައިމީހުން ނުވަމުއެވެ.\nއަދި ތިޔަބައިމީހުން އަޅުކަންކުޅަ ތަކެއްޗަށް އަޅުކަންކުރާ މީހަކު ކަމުގައި ތިމަންކަލޭގެފާނު ނުވަމެވެ.\nތިޔަބައިމީހުންނަށް ތިޔަބައިމީހުންގެ دين އެވެ. އަދި ތިމަންކަލޭގެފާނަށް ތިމަންކަލޭގެފާނުގެ دين އެވެ.\nأبولهب ގެ ދެއަތް ގެއްލި ހަލާކުވެދާށިއެވެ! (އެބަހީ: أبولهب އަށް ހަލާކު ހުށްޓެވެ.) އަދި އޭނާ ގެއްލި ހަލާކުވެއްޖެއެވެ.\nއޭނާގެ މުދަލާއި، އޭނާ ހޯދާފައިވާ ތަކެތި އޭނާޔަކަށް (އެއްވެސް ކަމެއް) ފުއްދައެއް ނުދިނެވެ.\nހުޅުގަނޑުގެ ވެރި ނަރަކަޔަށް، ނިކަންހުރެ އޭނާ ވަންނާނެތެވެ.\nއަދި ދަރު އުފުލަމުން ހިނގާ (އެބަހީ: ދެބައޮޑުވަމުންހިނގާ) އޭނާގެ އަނބިކަނބުލޭގެވެސްމެއެވެ.\nކިފުޅިން އަޅާފައިވާ ވަލެއް، އެކަނބުލޭގެ ކަރުގައިވެއެވެ.


Covid Bali Jehunu2Lakka Ahvure Gina Meehunah Faruvaa Kuri Doctor Aku Maruvejje - Vaguthu\nކޮވިޑް ބަލީގައި މަރުވި އިރުފާން އޭނަގެ އަނބިމީހާއާއި ހަތަރު ކުދިންނާއި އެކީ\nކޮވިޑް-19 ބަލި ޖެހިފައިވާ 250،000 މީހުންނަށް ފަރުވާ ކުރި އިނގިރޭސިވިލާތުގެ ޑޮކްޓަރަކު އެބަލި ޖެހިގެން މަރުވެއްޖެއެވެ.\nޑޮކްޓަރު އިރުފާން ހާލިމްގެ އަނބިމީހާ ސައިލާ ހާލިމް ބުނެފައިވަނީ އިރުފާން މަރުވެފައިވަނީ އެގައުމުގެ ރޯޔަލް ބްރޮމްޕްޓަމް ހޮސްޕިޓަލުގައި ކޮވިޑަށް ފަރުވާ ހޯދަމުން ދަނިކޮށް މިމަހުގެ 14 ވަނަ ދުވަހުގެ ހެނދުނުގެ ވަގުތެއްގައި ކަމަށެވެ. އެއީ ބަލި ޖެހިގެން ފަރުވާ ހޯދަމުން އައިތާ ނުވަ ވަނަ ހަފްތާގެ ތެރޭގައެވެ.\nސައިލާ ބުނެފައިވަނީ އިރުފާން ވެކްސިންގެ ދެވަނަ ޑޯޒު ޖަހާފައިވަނީ ޖެނުއަރީ މަހުގެ ތެރޭގައި ކަމަށާއި އެހެން ނަމަވެސް ސެޕްޓެމްބަރު މަހުގެ 10 ވަނަ ދުވަހު އޭނާ އެބައްޔަށް ފައްސިވެފައިވާ ކަމަށެވެ. އޭނާ ފައްސިވެފައިވަނީ އެގައުމުގައި ބޫސްޓާ ޑޯޒު ޖެހުމަށް ޕްރޮގްރާމް ފަށުމަށް ތައްޔާރުވެފައި ވަނިކޮށް ކަމަށް ވެސް ސައިލާ ވަނީ ބުނެފައެވެ.\nއުމުރުން 45 އަހަރުގެ ހަތަރު ކުދިންގެ ބައްޕަ އިރުފާން މަރުވިއިރު، އޭނާ ވަނީ ކޮވިޑް ބަލީގައި އެނދުމަތި ކޮށްފައިވާ އެތަށް ބައެއްގެ ފުރާނަ ސަލާމަތް ކުރުމަށް ފަރުވާ ދީފައެވެ. އަދި އޭނާ ވަނީ ބަލި ހަލުވި ކަމާއި އެކީ ފެތުރެން ފެށުމާއި އެކީ ހަތަރު މަސް ދުވަހަށް އާއިލާއާއި ދުރަށް ޖެހި ބަލި މީހުންނަށް ފަރުވާ ދިނުމަށް ކުރީ ސަފަށް ނުކުމެފައެވެ.\nއިރުފާން މި ބަލީގައި މަރުވެފައިވާއިރު، އިނގިރޭސިވިލާތުގެ ކޮވިޑް ހާލަތު އަންނަނީ ދުވަހުން ދުވަހަށް ގޯސްވަމުންނެވެ. އެގޮތުން ބައްޔަށް ހުށަހެޅޭ މީހުންގެ އިންސައްތަ އިތުރުވެ، ހޮސްޕިޓަލުގެ އެނދުތައް ފުރި މަރުތައް ވެސް ދިޔައީ އިތުރުވަމުންނެވެ.\nނޮވެމްބަރު 19, 2021 22:40\nދެ ޑޯޒް ޖަހާފައި. ކޮވިޑް ޖެހިގެން މަރުވީ.\nނޮވެމްބަރު 20, 2021 11:19\nأنا لله وأنا اليه راجعون. اللهم اغفر له وارحمه.\nނޮވެމްބަރު 20, 2021 12:47\nއެންމެން ވެސް މަރުވާނެ. މަރުވުމުގެ ކުރިން ލާދީނީ މީހާގެ ކިބައިން މިގައުމު ސަލާމަތްވޭތޯ ދުއާކުރާތި.


Lara ge vaahaka: Loabin bunelan\n(30 ޖޫން 2020 އާ ގުޅޭ)\n"ނޭނގުނީތަ، ނޫނީ ނޭނގޭކަމަށް ހެދުނީތަ؟" އެ އަންހެންކުއްޖާ ހިނިއައިސްފައި ހުރެ ބުނެލިއެވެ. ލައިތު ދުރަށް ޖެހިލުމަށް ހިނގައިގަތެވެ. އެވަގުތު އާރިކު ވެސް ކާރުގައި އައިސް ކައިރިކޮށްލައިފިއެވެ.\n"އަދިވެސް އިންޓްރެސްޓެއް ނެތްތަ؟... އޭރުގެ ޓިނޭޖް ބޯއީ ބޮޑުވެއްޖެ... މިހާރު އޭރަށްވުރެ މާބޮޑަށް ވެސް ހެންޑްސަމް ވެއްޖެ" އެ އަންހެންކުއްޖާ ބުނި އެއްޗެއް އިވި ކާރަށް އަރަން ދިޔަ ލައިތުގެ ފައިތިލަ ވަގުތުން ހުއްޓުނެވެ. އޭނާގެ ޠަބީޢަތަށް ނުބައި ގޮތްތަކެއް ވެގެން ހިނގައްޖެއެވެ. ނިކަން އަވަހަށް އޭނާ ފަސްއެނބުރި ބަލާލިއެވެ. އެހިނދު އެ އަންހެންކުއްޖާގެ ލޮލުން ތިރިއަށް އަވިއައިނު ޖައްސާލުމާއެކު ލައިތަށް އެއްލޯ މަރާލައިފިއެވެ. ލައިތުގެ މޫނުން އަސަރެއް ފާޅުނުވިޔަސް އޭނާގެ އަތްތިލަ މުއްކެވުނުތަން އެ އަންހެންކުއްޖާ ދުށްޓެވެ.\n"ފިޒާއޭ މީ، އެނގޭ އަހަންނާ ބައްދަލުވާން ދުވަހަކުވެސް ލައިތު ނޭދޭނެކަން، އެކަމަކު ކީއްކުރާނީ ދޯ. ބްލޭމް ދި ސްމޯލް ވޯލްޑް." އެ އަންހެންކުއްޖާގެ ތުންފަތުގައިވި ހިނިތުންވުމުގައި ހުރި ވިހަކަން ލައިތު ދެނެގަތެވެ. އެ ހަށިގަނޑުގެ ރީތިކަމަކީ، ބުއްދިވެރިއަކު އޭނާގެ އަމިއްލަ ލޯ ކަނުވާން އެދޭފަދަ ރީތި ކަމެކެވެ. އަޅާފައި ހުރި ހެދުމުން ވެސް އެ ރީތި ހަށިގަނޑު މަގުމަތިން ދާހާ ބަޔަކަށް ނީލަން ކިޔަން ބޭނުންވާ ފަދައެވެ.\n"ވޯތްލެސް ބިޗް..." ހިތަށް އައިހާ އައުގުރާނައެއް ލައިތު ގޮވާ ނިންމާލީ އަމިއްލަ ހިތުގެ ތެރޭގައެވެ. އެއިން އެންމެ ލަފުޒެއް ވެސް އެ ދުލުން ބޭރެއްނުވެއެވެ. އެތެރެހަށި ހޫނުވަމުން އައީ ގަދަ ރުޅީގައި ސިކުނޑި ކެކިއަރަމުންދާތީއެވެ. އެހެންވިޔަސް އޭނާގެ މޫނުން އެކަމެއް ނޭނގެއެވެ. އަންހެންކުއްޖާ އެއްޗެކޭ ކީހެން ވެސް ހީނުވާ ފަދައަކުން ލައިތު އެނބުރި ކާރަށް އަރައިފިއެވެ.\n"ވާއު، އައި ސްޓިލް ވޯންޓް ހިމް..." އަވިއައިނުގެ ކޮޅު އަނގަޔަށް ލައިގެން ހުރެ ޒާތެއްގެ ހިންޏެއް އައިސް، ލައިތުގެ ކާރާ ދިމާއަށް ބަލަން އެ އަންހެންކުއްޖާ މަޑުކޮށްލިއެވެ.\nކާރަށް އަރައިފަ ވެސް ލައިތުގެ ލޮލުގައިވި އަވިއައިނު އޭނާ ނުނެގިއެވެ. ދޮރުފަތުގެ ބިއްލޫރިގަނޑުން ކާރުގެ އަރިމަތީ ލޯގަނޑުކޮޅަށް އޭނާގެ ނަޒަރު ހުއްޓިފައި ވިއެވެ. އެ އަންހެންކުއްޖާ އެނބުރި ހިނގައިގަތްތަން ލައިތަށް ފެނުނެވެ. ފުންނޭވާއެއް އޭނާ ލީ އެތެރެ ހަށީގައި އަނދަމުން އައި ރުޅީގެ ހުޅުގަނޑު ފިނިކުރެވޭތޯއެވެ. ނޭފަތާއި ނިތްކުރިއާ ވީހިސާބުގައި ލައިތުގެ ވައަތުގެ ދެ އިނގިލިން ހިފަހައްޓާލައިގެން އޭނާ އިނެވެ. ނުތަނަވަސްކަމެއް ލައިތަށް ލިބިއްޖެހެން އާރިކަށް ވެސް ހީވާންފަށައިފިއެވެ. އޭނާއަށް ވެސް ލައިތުއާ ވާހަކަދެއްކި އަންހެންކުއްޖާ ފެނުނެވެ. ނަމަވެސް ވެރިޔާއާ ސުވާލެއްކުރަން ބޭނުންނުވީއެވެ.\nއެނބުރި އޮފީހަށް ލައިތު ވަދެގެން އައެވެ. ރުޅި މުޅިން ފިލައިގެން ނުދިޔައިރު، އޭނާގެ ބޮލުގައި މަޑު ރިހުމެއް ވެސް އުފެދިއްޖެއެވެ. އޭނާގެ ކެބިންގައި އިން ހިރާ ފެނުމުން ލައިތުގެ ފިޔަވަޅު ދޮރާ ހަމައިން މަޑުޖެހިލިއެވެ. އެތެރެއަށް ވަން ލައިތުގެ ފަހަތުގައި ހުރި އާރިކަށް ބަލާލިއެވެ. އޭނާ އެތަނުން ނުކުތީ ލައިތު ބޭނުންވަނީ ކޮންކަމެއްކަން ދޭހަވެގެންނެވެ. ލައިތުގެ މޭޒު ކުރިމަތީ ހުރި ގޮނޑީގައި އިނދެފައި ހިރާ ތެދުވިއެވެ. ލައިތުއާ ގާތްވެލުމުގެ ނިޔަތުގައި އޭނާއާ ގާތަށް ފިޔަވަޅެއް އަޅާލިއެވެ. އެހެންނަމަވެސް ލައިތު އޭނާގެ ގާތުގައި މަޑުކުރުމުގެ ގަސްދުނެތްކަން އެނގުނީ، ހިރާގެ ގާތުން އަޅާފައި އައިސް މޭޒު ދޮށުގައި އަވަހަށް އިށީނުމުންނެވެ.\n"އާރިކު ޗުއްޓީ ހަމަޖައްސާދީފައެއްނު އޮތީ. ދެން ކީއްކުރަން ތިއައީ؟" ލައިތުގެ އަޑުގައިވީ ހަރުކަށިކަމެވެ.\n"އަމިއްލައަށް މަތިންބައިން އަހަރެން އައީމާ ވެސް ކަމުނުދިޔައީތަ؟" ހިރާ ސުވާލު ކުރިއެވެ.\n"ހުރިހާކަމެއް ހަމަޖެހުނީމަ ދެން އަންނަން ޖެހޭ ސަބަބެއް އެބައޮތްތަ؟" ލައިތު ބުންޏެވެ.\n"ހާދަ ބޮޑު ބަދަލެކޭ ތިއައީ... ކުޑަދުވަސްކޮޅެއްގެ ތެރޭ... އަހަންނަށް ފާހަގަނުވާނޭ ކަމަށްތަ ހީކުރީ؟. ލައިތު ފޫހިވީ ދޯ އަހަރެންދެކެ. ދެމެދުގައި އިތުރަށް ކުރާނޭކަމެއްނެތުނީމާ، އެކްސައިޓްމެންޓް ގެއްލުނީތަ؟. އެހެންވެ އާ އަންހެންކުއްޖަކު ހޯދީ ދޯ." ޝަކުވާތަކެއްގެ ސިފައިގަ ހިރާއަށް ދުލުން ބޭރުކޮށްލެވުނެވެ.\n"ރުޅިއައުމުގެ ބޭނުމެއް އޮތްކަމަކަށް އަހަންނަކަށް ނުފެނޭ. ރައްޓެހިވާން ބޭނުންނަމަ އަހަރެން އަހާނަން. ރިލޭޝަންޝިޕެއް ބޭނުންވާނަމަ އެކަން ވެސް އަހަރެން ބުނާނަން. ލޯބިވާނަމަ، އަދި އަމުދުން އެވާހަކަ ނުބުނެއެއް އަހަރެން ނުހުންނާނަން. މިދެއްކުނީ ވަރަށް ވާހަކަ. ވިސްނައިފިނަމަ އަހަރެން ބުނަން އުޅޭ އެއްޗެއް ހިރާއަށް އެނގޭނެ." ލައިތުގެ ނަޒަރު ހުރީ ހިރާއަށް އަމާޒުކުރެވިފައެވެ.\n"ވިސްނާކަށް ބޭނުމެއްނޫން. މި ޓުއާއަށް އަހަރެން ފުރައިގެން މިދަނީ ލައިތުއަށް ވަގުތު ދީފަ." ހިރާ ބުނެލިއެވެ. ހަޤީޤަތަކީ ޚުދު އޭނާއަށް ވެސް ލައިތު އެބުނާ އެއްޗެއް ވިސްނޭކަމެވެ. އޭނާއާ ގުޅުން ބާއްވަން ލައިތު މިހާރު ބޭނުންނުވަނީކަން ހިރާއަށް ސާފުކޮށް އެނގެއެވެ. އެހެންވިޔަސް އަމިއްލަ އެދުން ހިރާއަށް މުހިންމުވީއެވެ. ލައިތުވާން ޖެހޭނީ އޭނާގެ ބައިވެރިޔަކަށޭ ހިތުގެ އަޑިން ޤަބޫލުކުރެވެނީއެވެ.\n"ކޮން ވަގުތެއް؟... ކޮންކަމަކަށް؟" ލައިތު ވަގުތުން އެއްސެވެ.\n"އަބައުޓް އަސް. ފެމެލީއަށް އަހަރެމެންގެ ދެމެދުގައި ގުޅުމެއް އޮތްކަން އެނގުނީމަ އެންމެން ވެސް ރުހޭނެކަން އަހަންނަށް ޔަގީން. އައި ހެޑް އިނަފް... ސިއްރުން އުޅޭކަށް ދެން ބޭނުމެއްނޫން. އަހަރެމެންގެ ރިލޭޝަންޝިޕް ގޮސްފައި އޮތް ހިސާބު، ބޯއްތައާއި ބައްޕައަށް ކިޔާދޭނަން. ކައިވެންޏަކާ ހަމައަށްދާން ބޭނުންވާކަން އަހަރެން ބުނާނަން." ހިރާ ބުންޏެވެ. ލައިތަށް ހީވީ އޭނާއާ ދިމާއަށް އަތުބޮމެއް ހިރާ ހޫރައިލީހެންނެވެ. ގޮނޑީގައި ހަމަޖެހިގެން އިނުން އޭނާއާށް އުނދަގޫވިއެވެ.\n"ލެޓް މީ ކްލިއާ އިޓް ފޯ ޔޫ... އިޓް ވޯޒް ސެކްސް. އޮންލީ ސެކްސް... ނަތިން މޯ... ޔޫ ވޯންޓް އިޓް، އެންޑް އައި ގޭވް ޔޫ ވަޓް ޔޫ ވޯންޓެޑް... ވީ ބޯތް އާ އެޑަލްޓްސް، ވީ ބޯތް ވާ ސެޓިސްފައިޑް... ދެޓް އިޒް އިޓް... ނަތިން މޯ." ކޮންމެ އަކުރަކަށް، ލަފުޒަކަށް ބާރުލައި ލަސްލަހުން ލައިތު ބަސްތައް އަތުރާލިއިރު އޭނާއަށް ހުރެވުނީ ކޮޅަށެވެ.\n"އަހަރެން ޤަބޫލެއްނުކުރާނަން..." ހިރާއަށް ރޮވެން އުޅުނު ކަހަލައެވެ. އޭނާ ފަހަތަށް ދެތިންފިޔަވަޅު އަޅާލިއެވެ.\n"އެއީ ކާކުގެ މައްސަލައެއް." ހިރާ ޤަބޫލުނުކުރިޔަސް ހެވޭ ބުނާ ފަދައަކުން ލައިތު ބުނެލިއެވެ.\n"ދެން ތިބުނަނީ އަހަރެމެން ދެމެދުގައި ހިނގި ހުރިހާ ކަމަކީ މާނައެއްނެތް ކަންތައްތަކޭތަ؟." ހިރާ އެއްސެވެ. ލައިތު ފުންނޭވާއެއް ލިއެވެ. ރުޅިވެރިކަމާއެކު ހިރާއާ ވާހަކަދައްކަން އޭނާ ބޭނުންނުވާ ކަހަލައެވެ. އޭރުގެ ބޮލުގައި އުފެދިފައި ހުރި ރިހުން ހައްތަހާވަނީ ގަދައެވެ.\n"އިށީނދެބަލަ ހިރާ..." ލައިތު ބުންޏެވެ.\n"ކީއްކުރަން؟" ނިކަން އަވަހަށް ހިރާ ބުންޏެވެ.\n"އަހަރެން މިބުނާ އެއްޗެއް އަޑުއަހަން." ލައިތު ބުންޏެވެ.\n"ރިލޭޝަންޝިޕްގެ ބައެއް ސެކްސްއަކީ ވެސް... އަހަރެމެން އުޅުނީ ރައްޓެހިވެގެން އުޅޭ ދެ މީހުންހާ ގާތްކޮށް. އަހަންނަށް ލައިތު ގަނެދޭ ހަދިޔާތަކޯ. ސީރިއަސްކަމެއްނެތްނަމަ އެހާ އަގުބޮޑެތި ޚަރުދުތަކެއް ލައިތު ނުކުރާނެ." ހިރާ ބުންޏެވެ.\n"އަހަރެން ކަހަލަ މީހަކަށް އަގުބޮޑު ހަދިޔާއެއް ގަތުން ބޮޑުކަމަކަށްވެދާނޭ ހިރާއަށް ހީވޭތަ. އެހެންނޫނަސް މިކަން އިތުރަށް ދިގުދެމިގެން ދާކަށް އަހަރެން ބޭނުމެއްނޫން. އިޓްސް އޯވާ ހިރާ. އައި ޑޯންޓް ވޯންޓް ދިސް. ފަހަރެއްގައި މިޗުއްޓީއިން ހިރާއަށް ފައިދާކޮށްފާނެ. ޓޭކް ޔޯ ޓައިމް. އެނބުރި އަންނައިރު ސިކުނޑި ތާޒާވެދާނެ. އަހަރެން ބޭނުމެއްނޫން ހިރާއަށް ހާޓްކުރާކަށް. އަހަންނަށް އެނގެނީ ހިރާ ތި ބޭނުންވާ ގޮތް ނުވާނޭކަން. ހިރާ ސީރިއަސްވާކަން އެނގެންފެށި ހިސާބުން އަހަރެން ދުރަށްދާން ނިންމައިގެން ހުރީ." ލައިތު އަލުން ގޮނޑީގައި އިށީނެވެ.\n"އަހަރެން ހިރާއަށް ނަފުރަތުކުރާކަށް ބޭނުމެއްނޫން. އަހަރެމެންނަކީ ތަންދޮރުއޮޅުންފިލާފައި ތިބި ދެމީހުން. ހިނގިކަމެއްވިއްޔާ ހިނގީ ދެމީހުންނަށް ވެސް ކުރެވޭކަންތައް އެނގި ތިބެ. ޢާއިލާއަށް މިއިން އެއްވެސް ކަމެއް އެނގުން މުހިންމުތަ؟. އަހަރެން ހިރާ ބަދުނާމުވާކަހަލަ ކަމެއް ނުކުރާނަން. ހިރާ ގަސްދުކުރަނީ ޢާއިލާގެ ނުފޫޒުގައި އަހަންނާ ގުޅެންތަ؟. އެކަމަކު އެމީހުންގެ ނުފޫޒެއް އަހަންނަކަށް ނުފޯރާނެ އިނގޭ. އަހަރެން ބޭނުންނުވާކަމެއް އެމީހުންނަކަށް ވެސް އަހަރެން ލައްވާ ނުކުރުވޭނެ. ހުރިހާ މުދަލަކާއި ފައިސާއެއް ދޫކޮށްލާފައި ދާން އަހަރެން ފަހެއް ނުޖެހޭނަން. އެ ޢާއިލާއިން ބޭރުކޮށްލުމަކުން އަހަރެންގެ ހިތަކަށް ނާރާނެ އެކައްޗެއް ވެސް. އެހެން ހިރާ ކަންތައްކުރި ނަމަވެސް ހިރާއަށް އަހަރެން ހާސިލެއްނުވާނެ. އެ ހަމަ ޔަގީންކަމެއް." ލައިތުގެ އަޑުގައި ހުރީ ތަފާތު ހިމޭންކަމެކެވެ. ހިރާ އިށީންނަން ބޭނުންނުވެ ލައިތަށް ބަލަން ހުއްޓެވެ.\n"ބުނެލަން ފަސޭހަވާނެ. އެކަމަކު ފައިސާއާ ނުލާ އެކަކަށް ވެސް ނޫޅެވޭނެ." ހިރާ ބުންޏެވެ.\n"އަހަރެންނާ ބެހޭ ގޮތުން ހިރާއަށް އެނގެނީ ކޯއްޗެއް؟." ލައިތުގެ މަޢުނަވީ ބެލުމުގައިވާ އެއްޗެއް ހިރާއަށް ދެނެގަންނާކަށް ނޭނގުނެވެ. ޤަބޫލުކުރަން ބޭނުންނުވިޔަސް ލައިތު އެބުނީ ތެދެއްކަން ހިރާގެ ޟަމީރު އެއްބަސްވެއެވެ. އެހެންވިޔަސް އެކަން ދައްކާކަށް ހިރާ ބޭނުމެއްނޫނެވެ. އޭނާ ހިތަށް ވިސްނައިދިނީ އޭނާއާ އޮތް ގުޅުން ކަނޑާލަން ބޭނުންވާތީ ލައިތު ބަހަނާ ދައްކަނީ ކަމުގައެވެ.\n"އައި ވޯންޓް ގިވް އަޕް..." ހިރާ ބުނެލިއެވެ. އަދި ހަލުވިކޮށް އެ އޮފީހުން ނުކުންނަން ހިނގައިގަތެވެ. ލައިތު އޭނާއަށް ގޮވާލީމާ ވެސް ނުހުއްޓުނެވެ.\nހިމޭންކަން އޮފީސްތެރެއަށް ވެރިވިއެވެ. އިރުކޮޅަކު މޭޒުގައި ދެއުޅަންބޮށިކޮޅު ޖައްސާލައިގެން ދެއަތްތިލައިގެ ތެރޭ މޫނު ފޮރުވާލައިގެން ލައިތު އިނެވެ. އޭނާ އާރިކަށް ގުޅައި އޮފީހަށް ގެނުވިއެވެ. ބޮލުގައި ރިހޭތީވެ، ބޭސްގުޅައަކާއި ކޮފީތަށްޓެއް ގެނެސްދިނުމަށް ލައިތު އެދުނެވެ. ހިރާއާ ވާހަކަދެއްކުނީ ލައިތު އުންމީދުކުރި ގޮތަކަށް ނޫނެވެ. އަނެއްކޮޅުން މިއަދު އޭނާއާ ދިމާވި އަންހެންކުއްޖަކީ މުޅި ދުވަސް ހަރާބުވުމުގެ އަސްލެވެ. އޭނާއަށް އެއީކާކުކަން ނަންބުނުމުގެ ކުރިން އެނގިއްޖެއެވެ.\nމޭޒުދޮށުން ތެދުވެގެން އައިސް އޮފީސް ތެރޭގައި ހުރި ސޯފާސެޓުން ދިގު ސޯފާ ގޮނޑީގައި ލައިތު އިށީނެވެ. އާރިކު ވަނީ އޭނާ އެތަނުގައި އިންދައެވެ. ސޯފާތަކުގެ މެދުގައި ހުރި ތިރި މޭޒުމަތީ ކޮފީ ޖޯޑު ބަހައްޓައި ބޭސްގުޅަ ލައިތަށް ދިއްކޮށްލިއެވެ. އަދި އެ މޭޒުމަތީ ހުރި ތަބަކުގައި ހުރި ފެންޖަގުން ފެންތަށްޓެއް އަޅައިދީފިއެވެ. އާރިކު ނުކުމެގެން ދިއުމުން ސޯފާގެ ދިގަށް ލައިތު ހަށިގަނޑު ދަމާލިއެވެ. ކަރުގައި އޮތް ޓައީ ދޫކޮށްލައި ކަރުގޮށް ނައްޓާލިއެވެ.\n"ފިޒާނާ..." ލައިތުއަށް އެ އަންހެންކުއްޖާގެ ނަން ކިޔާލެވުނެވެ. ނިތްކުރީގައި ކަނާއަތް ބާއްވާލައިގެން އޭނާ އޮތީ ދެ ލޯ މަރާލައިގެންނެވެ. ކުރެވެނީ ބޭކާރު ޚިޔާލުތަކެއްކަން އެނގި ހުރެ ވެސް ލައިތުއަށް އެ އަންހެންކުއްޖާއާ މެދު ފިކުރު ކުރެވެނީއެވެ.\n"އިޓްސް އަ ބޭޑް އޯމެން، ޝީ އިޒް އަ ވިޗް... އޭނާ ޕްލޭންކޮށްގެން އަހަރެންގެ ކުރިމައްޗަށް އައީނޫންކަމެއް ވެސް ނޭނގެ. މިހާ ދުވަހު ކޮންތާކުބާ އުޅުނީ. މާލޭގަތަ. ޔާދިންއަށް އެނގޭބާ!." ތަފާތު އެކި ސުވާލުތައް އަމިއްލަ ނަފްސާ ލައިތު ކުރިއެވެ. ފިޒާނާއަކީ އާދައިގެ އަންހެންކުއްޖެއްނޫނެވެ. އޭނާގެ ހަޔާތުގައި ފުރަތަމަ ފަހަރަކަށް މީހަކަށް އިންތިހާއަށް ނަފުރަތުކުރި މީހަކީ އެއީއެވެ. ފިޒާނާ ބުނީ ތެދެކެވެ. ދުވަހަކު ވެސް އެ އަންހެންކުއްޖާ ދުށުމަށް ލައިތު ނޭދެއެވެ. އެހާވެސް އޭނާދެކެ ލައިތު ފޫހިވެއެވެ.\nކޮޓަރީގެ ދޮރު ހުޅުވާލާފައި ވަންތަން ފެނުނީ ކެންޒާއެވެ. ދަރިފުޅު ފެނުމުން ނުހަނު ބޮޑު ހައިރާންކަމެއް އޭނާއަށް ލިބުނެވެ. ދަރިފުޅު ދުށުމަށް އެ މަންމަގެ ހިތް ކެތްތެރިކަން ކުޑަވެފައިވާއިރު ވެސް ކޮލެޖަށް ނުދަނީތޯ މިންނާ ވަގުތުން އަހާލިއެވެ.\n"ގޮސް އިނދެ އެއްކަމެއް ވެސް ނުކުރެވޭނެ. މަންމަ މިފެނުނީ ކިހާ ދުވަހެއްފަހުން." ކެންޒާ ބުނެލިއެވެ. ދަބަސް އެއްފަރާތު ތަޅުންމަތީ ބެހެއްޓުމާއެކު ކެންޒާ އައިސް މަންމަގެ ގައިގާ ބައްދާލައިފިއެވެ. ބޭބެ ފެންނަން ނެތުމުން އެކަމާ ސުވާލުކޮށްލިއެވެ.\n"ފާޚާނާގައި. ފެންވަރާލަން ބޭނުމޭ ކިޔާފަ އެދިޔައީ" މިންނާ ބުންޏެވެ.\n"މަންމަ ހާދަ ހިކިއްޖޭ. ރަނގަޅަށް ނުވެސް ކަން ދޯ." މިންނާ އަނަރޫފަވެފައި ހުރި ވަރު ކެންޒާއަށް ފާހަގަވިއެވެ.\n"މަންމަ ހިކުނުތަންކޮޅު ކެން ތިހުރީ ހިފާލައިގެންނު." މިންނާ ހީނލިއެވެ. މަންމަ ކަމެއް ސިއްރުކުރާހެން ކެންޒާއަށް ހީވިއެވެ.\n"ދޮންބެ ސީރިއަސްކޮށް ރަނގަޅުތަ؟" ކެންޒާއަށް އަހާލެވުނެވެ.\n"އަލްޙަމްދުﷲ!، މިވަގުތަށް ރަނގަޅޭ ބުނީ. ދެން އެހުރިގޮތަށް ހުރެއްޖެއްޔާ އެއްކޮށް ރަނގަޅުވީ ކަމުގަ ބަލަންވީ." މިންނާ ބުންޏެވެ. ބަޔާންކުރަން ދަތި އުފާވެރިކަމެއް ކެންޒާގެ ނަފްސަށް ވެރިވިއެވެ. މަންމައަށް ލިބިފައިވާ ހާސްކަމުގެ އެއްބަޔަކީ ކައިފްގެ ބަލިކަން ކެންޒާއަށް އެނގެއެވެ. އަމިއްލަ ސިއްޙަތަށް ބަލަމޭ މަންމަ ބުންޏަސް އެކަން އެހެންނުވާކަން މިންނާ ފެނުމުން ކެންޒާއަށް ޔަގީންވިއެވެ.\n"ކޯއްޗެއް މަންމައަށް ހަދާދައިދޭންވީ. ދޮންބެއަށް ކަމުދާނީ ކޮންކަހަލަ އެއްޗެއް؟. އެކޮޅުން ބުނިތަ ވަކި އެއްޗެއް ނުކާން. ހެނދުނު ސައިބޮއެގެން ތިއްބަސް މިހާރު މެންދުރުވީ، އަދި މިރޭ ވެސް ކައިގެން ދޯ ތިބެވޭނީ. އެއްވެސް އެއްޗެއް މިވަގުތު ނުހުންނާނެ." ކެންޒާ ވާހަކަދެއްކިއެވެ. ދަރިފުޅުގެ އަތުން ކާއެއްޗެއް ކެއުމަށް މިންނާ ވެސް ހުރީ ބޭނުންވެފައެވެ. އޭނާ ކެންޒާގެ ޚިޔާލަށް އިތުބާރުކުރިއެވެ. ދަރިފުޅަށް ކަމުދާ އެއްޗެއް ތައްޔާރުކުރަން ބުންޏެވެ.\nމަންމައަށް ކެންޒާ ބަލާލީ ފަރުވާތެރިކަމާއެކުއެވެ. އެ ރީތި މޫނުގައި އައިބެއްނެތެވެ. އެކަމަކު ދިރުމެއް ވެސް ނެތް ކަހަލައެވެ. ބޭރަށް ފާޅުވާން ނެތަނަސް މަންމައަށް ފެންނަނީ އެއްލޮލުންކަން ކެންޒާއަށް އެނގެއެވެ. ކަނާތު ލޮލުގެ ފެނުން ދިޔައީ ކިހިނެއްކަން ކެންޒާ ހަނދާނެއްނުނެތޭނެއެވެ. އެއީ އަނިޔާވެރިއެއްގެ ކިބައިން ކެންޒާ ސަލާމަތްކުރަން އުޅުމުން މަންމައަށް އެކަމުގެ ބަދަލު ލިބުނު ގޮތެވެ. އޭނާއަށް ޓަކައި އެ މަންމަ އަށްޑަނައަކަށްވީ ކިތައް ފަހަރުކަމެއް ވެސް ކެންޒާއަށް ނޭނގެއެވެ. އަދަދުނުކުރެވޭހާ ގިނައީއެވެ. އެ ދެބެންނަށް ޓަކައި އެ މަންމަ ވަރަށް ގިނަ ޤުރުބާނީތައް ވެއްޖެކަން ކެންޒާއަށް އެނގެއެވެ. އެކަމަކު ދުވަހަކުވެސް އެއްވެސް ކަމަކާ މަންމަ ޝަކުވާކުރާ އަޑެއް ކެންޒާ ނާހައެވެ. ކެތްނުކުރެވިގެން ގެއިން ނުކުމެގެންދާކަށް ވެސް ދުވަހަކުވެސް ނޫޅެއެވެ.\n"ހަމީމް ވީތަނެއް އެނގޭތަ؟" ހިމޭންވެފައި އިން ކެންޒާގެ ގާތުން މިންނާ އަހާލިއެވެ.\n"ނޭނގެ. އަހަރެން ހޭލާ ހުއްޓާ ގެއަކަށް ނުވަދޭ. މި ދެމަސް ނިމިގެން މިދިޔައީ ވަރަށް ބޮލަށް ފަސޭހަކޮށް. ދިމާނުވާތީ ލާރި ދޭކަށް ވެސް ނުކިޔޭނެއެއްނު." ކެންޒާ ބުންޏެވެ.\n"ފިހާރައަށް ދާން ޖެހޭތަ؟ އެއްވެސް އެއްޗެއް ގަންނަން ވެފަތަ ހުރީ." އެނދުގައި އިށީނދެ އިން މިންނާ ތެދުވިއެވެ. އޭނާއާއެކު ކެންޒާ ވެސް ތެދުވިއެވެ. ކައިފް އެ ކޮޓަރިއަށް އައިސް ވަނީ އެވަގުތެވެ. ސިފަގެއްލިފައި ހުރި ބޭބެ ފެނުމުން ކެންޒާއަށް ހުއްޓެވުނެވެ. ކެންސަރާ ހަނގުރާމަ ކުރުމަށްފަހު މިއަދު އެބޭބެއަށް ކުރި ލިބިފައިވީއިރު ޒުވާންކަމުގެ ރީތި ސިފައަށް އެވަނީ ބޮޑު ބަދަލުތަކެއް އައިސްފައެވެ. އެހެންނަމަވެސް ކައިފްގެ ފުޅާ ހިނިތުންވުމަށް ބަދަލެއް ނާންނަކަން ކެންޒާ ދެނެގަތެވެ. ލޯތްބާއެކު ކައިފް އައިސް ކެންޒާގެ ކޮނޑުގައި ހިފާ ގާތްކޮށްލައިފިއެވެ.\n"މިސްޑް ޔޫ ސޯ މަޗް" ކައިފް ބުނެލިއެވެ.\n"އައި ލަވް ޔޫ ބްރޯ..." ހީނލަމުން ކެންޒާ ބުނެލިއެވެ. އެ ހުނުމުގައި ކައިފް ބައިވެރިވިއެވެ.\nމަންމައާއި ބޭބެ ފުރީއްސުރެ އެ ގޭގައި ތަފާތު ބާވަތްތަކުގެ ކާއެއްޗެހި ތައްޔާރުކުރުން ހުއްޓުނެވެ. އެމީހުންނާއެކު އަލުން އެގެއަށް ދިރުން އަތުވެއްޖެއެވެ. މަންމައާއި ބޭބެ ގާތު އޭނާ ވިޔަފާރިކޮށްގެން އަންނަންދެން މަޑުކުރުމަށް ބުންޏެވެ. ނަމަވެސް އެގޮތާ މިންނާ ޤަބޫލެއްނުވިއެވެ. ކައިފްގެ ހަށިގަނޑަށް އަރާމުބޭނުންވާއިރު އޭނާ ބޭރަށް ނުކުތުމަށް މިންނާއާއި ކެންޒާ ވެސް އެއްބަހެއްނުވިއެވެ. އެންމެފަހުން ކެންޒާއާއެކު މިންނާ ދާގޮތަށް ހަމަޖެހި ދެމައިން ގެއިން ނުކުތެވެ.\nހަވީރުގެ ހިޔާ އޮބި އިރުއޮއްސި އަނދިރިކަން ވެރިވަމުން އައިވަގުތެވެ. ބަދިގެ ފަރާތުގައި ފަހުން ހަދާފައި ހުރި ކޮޓަރިތެރެ ކެންޒާ ސާފުކޮށް ނިމި، ހުރިހާ އެއްޗެއް ތަރުތީބުކޮށް ނިންމައިފިއެވެ. އެ ކޮޓަރީގައި މިންނާއާއި ކައިފް ނިދާގޮތަށް ހަމަޖެހުނެވެ. ދުވަސްކޮޅަކަށެވެ. ކައިފްގެ ހާލު މިހާރަށްވުރެ ރަނގަޅުވެލުމުން ކެންޒާ ނިދާކޮޓަރިއަށް މިންނާ ބަދަލުވާގޮތަށެވެ. ކައިފްގެ ހާލަށް އެކަނި ދޫކޮށްލަން އަދި މިންނާއަށް އަވަހީއެވެ.\nމިންނާ އައިސް އޭނާއާއި ހަމީމްއާ ދެމަފިރިންގެ ގޮތުގައި ތިބިއިރު ދިރިއުޅުނު ކޮޓަރިއަށް ވަނެވެ. އެކޮޓަރިތެރެ އޮތީ ސާފުކޮށްފައެވެ. ޓައިލްސްތަކުގައި މޮޕުއަޅާފައި އޮތުމުން، މަޑުމަޑު ލުނބޯ ވަހެއް ކޮޓަރީގައި ހިފާފައި ހުއްޓެވެ. އޭނާ އަންނަކަން އެނގޭތީ ކެންޒާކަން އެއޮތީ އެކޮޓަރި ވެސް ސާފުކޮށްދީފައިކަން މިންނާއަށް އެނގުނެވެ. މަޑުމަޑުން ކޮޓަރިން ނުކުމެ ދޮރު ލައްޕާލިއެވެ. ގެއަށް ވަން ވަގުތު ވެސް އޭނާގެ ލޮލުގައި ސިޓިންރޫމުކޮޅުގައި ހުރި ސޯފާ އަޅައިގަތެވެ. އާ އެއްޗެއްކަން އެނގޭތީ، ކެންޒާ ގަނެފައިކަން ހީކޮށްލައި އެކަމާ މިންނާ ސުވާލެއްނުކުރީއެވެ. މިހާރު ދަރިފުޅަށް އެފަދަ ޚަރަދެއް ކުރެވޭހާ ފައިސާ ލިބޭކަން އެނގޭތީއެވެ.\n"އެގޭ މީހުން ކިހިނެއް؟. ކޮންބައެއް އުޅެނީ... ފޮނިތަ؟" އެނދުގައި އޮތް ކައިފް ވާހަކަދެއްކިއެވެ. އޭނާގެ އެނދަށް ދެފައި އަރުވައިގެން ގޮނޑީގައި ކެންޒާ އިނެވެ. އަތުގައި އޮތް ޗީޒްބޯލް ދަޅު ދޭތެރެއަކުން ކައިފްއަށް ދިއްކޮށްލައެވެ. ކަސްތޫރީގެ ހުށަހެޅުން އައި ގޮތާއި އެ ގޭތެރޭގެ ކަންކަން ހުންނަ ގޮތް ބޭބެއަށް ކެންޒާ ކިޔާދިނެވެ. ފާހަގަކުރެވޭ ޚާއްޞަ ކަންކަން ނިކަން ތަފްސީލުކޮށްދެއެވެ. އެހެންވިޔަސް ލައިތުއާ ދެމެދު އޮތް ގުޅުމުގެ ވާހަކައެއް ކެންޒާ ކިޔައެއް ނުދެއެވެ. ފޯނުކޯލު ކުރި ރޭ ކަންތައްވީގޮތާމެދު ކައިފް ސުވާލުކުރި ނަމަވެސް އެރޭ ލައިތު ފޯނު އަތުލައި ކޯލު ކަނޑާލީކަމެއް ވެސް ކެންޒާ ނުބުންޏެވެ. އޭގެ ބަދަލުގައި އޭނާ ވާހަކައެއް ހަދާލިއެވެ.\nހ.މަހަލްއަށް ކެންޒާ ވަދެގެން އައި ވަގުތު ފޯނަށް މެސެޖެއް އައެވެ. ވަގުތުން ފޯނު ބަލާލިއެވެ. އެ މެސެޖު ބެލުމުގެ ޝައުގުވެރިކަން ގެއްލުނީ ލައިތުގެ މެސެޖަކަށް ނުވާތީއެވެ. ހެޑްސެޓް ރަނގަޅުކޮށްލަމުން އަލުން ކެންޒާގެ ފޯނު ޖީންސުގެ ފަހަތު ޖީބަށް ކޮށްޕާލިއެވެ. އޭނާ އައިސް ބަދިގެއަށް ވަންއިރު އެކަކުވެސް ފެންނާކަށް ނެތެވެ. ލައިތު ވެސް އޭނާގެ އިންތިޒާރުގައި ނެތުމުން މާޔޫސްވިއެވެ.\nމަސައްކަތްތައް ފަށައި ނުނިމިގެން އުޅެނިކޮށް ކަސްތޫރީ ބަދިގެއަށް އައެވެ. ވަގުތު ކުޑަތަންވެފައި ހުއްޓާ އިތުރު ވައްތަރެއް ތައްޔާރުކުރަން ކެންޒާ ގާތު ބުނަންވުމުން ކަސްތޫރީ މަޢާފަށް އެދުނެވެ. މީހަކު އިތުރުވީތޯ ކެންޒާއަށް އަހާލެވުނީ ބޭއިޚްތިޔާރުގައެވެ. ކަސްތޫރީގެ ވާހަކަދެއްކުމުގައި ހުންނަ ގާތްކަމެއްގެ ސަބަބުންނެވެ. ލައިރާގެ ފިރިމީހާކަން އަންނަނީ ކަސްތޫރީ ބުނެލީ ވަރަށް ހިތްހަމަޖެހިފައި ހުރެއެވެ. މިރޭ އަންނާނޭކަން ޔަގީންވީ ދާދި ދެންމެއަކުކަމުގައި ކަސްތޫރީ ބުންޏެވެ. އޭނާ އައި ބޭނުން ފުދުމުން އެނބުރި ބަދިގެއިން ނުކުންނަން އައިސްފައި މަޑުކުރިއެވެ. ފަސްއެނބުރި ކެންޒާއަށް އޭނާ ބަލާލިއެވެ.\n"މަންމަމެން އަންނަވާހަކަ ބުނީމެންނު. މިހާރު އައީތަ؟. ކިހިނެއް އެންމެން؟." ކަސްތޫރީ އަހާލިއެވެ. ކެންޒާގެ މޫނުން ފުޅާ ހިނިތުންވުމެއް ފާޅުވެލިއެވެ. އެކަން ކަސްތޫރީއަށް ފާހަގަވިއެވެ. މަންމައާއި ބޭބެގެ ހާލު ވެސް ރަނގަޅުކަން ކެންޒާ ބުންޏެވެ. މަސައްކަތް ނިންމާލާފައި އޭނާ ވެސް އަވަހަށް ގެއަށް ދާންބޭނުންވާކަން ބުންޏެވެ. ކަސްތޫރީ ހިތްހެޔޮ ހިނިތުންވުމެއް ބަދަލުކޮށްލާފައި ދިޔައީއެވެ.\nއިތުރު ވައްތަރެއް ތައްޔާރުކުރަން ޖެހުމުން ކެންޒާ އުންމީދުކުރި ވަގުތަކަށް ނުނިމުނެވެ. އޭނާގެ ފޯނު ރިންގުވާން ފެށީ މަސައްކަތުގައި އުޅެނިކޮށެވެ. ބަދިގެ މެދުގައި ހުރި އައިލެންޑްމަތީ ބޭއްވި ފޯނު ނަގައި ހެޑްސެޓް ކަންފަތަށް ޖަހާލައި ކޯލަށް ކެންޒާ ޖަވާބުދިނެވެ.\n"ދިޔައީތަ؟" އިވުނީ ލައިތުގެ އަޑެވެ. އާދަޔާ ޚިލާފަށް އެ އަޑު ބަރުކަން ކެންޒާއަށް އެނގުނެވެ.\n"ނޫން. ބަދިގޭގަ މިއުޅެނީ... އަދި ނުނިމޭ..." ކެންޒާ ބުންޏެވެ. އެއާއެކު އަދި ވަރަށް ގިނައިރު ވާނެތޯ ލައިތު އެއްސެވެ. ކެންޒާ ނޫނެކޭ ބުނުމުން ލައިތު އެދުނީ އަށްވަނަ ފަންގިފިލާއަށް އައުމަށެވެ. ނުކެރޭނެއޭ ކެންޒާ ބުނީމާ ވެސް ލައިތު ޤަބޫލެއްނުކުރިއެވެ. ކީއްކުރަންތޯ އެހުމުން ވެސް ލައިތު ނުބުންޏެވެ. އެގޭގެ ހުރިހާ ފަންގިފިލާއެއްގައި ހިނގާ ކަންކަމެއް ކެންޒާއަށް އެއްގޮތަކަށް ވެސް ނޭނގެއެވެ. އޭނާ ދުށީ ހަމައެކަނި ލައިރާ އުޅޭބަޔާއި ގޭގެ ޚާދިމުން އުޅޭ ބައެވެ. ދެން އިލިޔާނާއަށް ޓަކައި ބޭއްވި ޚަފުލާއަށް ތައްޔާރުކުރެވުނު ފަންގިފިލާއެވެ. ލައިތު އިތުރު ވާހަކައެއް ނުދައްކާ ފޯނު ބޭއްވީ އަވަހަށް އައުމަށް ބުނެފައެވެ.\nކިތަންމެ ޖެހިލުންވިޔަސް އެ ޖެހިލުންވުމުގެ މައްޗަށް ކެންޒާއަށްވުރެ ބޮޑަށް ލައިތުގެ ބާރު ހިނގައެވެ. އެލެވޭޓާގެ ދޮރު ހުޅުވުނު އަޑަށް ހިސާބަކަށް ކެންޒާ ސިހުނެވެ. އޭނާ އެލެވޭޓާއިން ނުކުމެ ދެކޮޅު ބަލާލިއެވެ. އެލެވޭޓާގެ ދެ ފަރާތުގައި ހުރި ބޮޑު މުށިގަނޑުގައި ބޮޑެތި ފަތްތަކެއްލާފައި ހުރި ގަހެއް ހުއްޓެވެ.\n"ހޭ..." ލައިތު ގޮވާލިއެވެ. ސޯފާތަކާ ދިމާއަށް ކެންޒާގެ ނަޒަރު ހުއްޓުނެވެ. ސޯފާއިން ތެދުވި ލައިތު ފެނި ކެންޒާގެ ހިތް ނުހުއްޓުނީ ކިރިޔާއެވެ. ކުރު ސޯޓުބުރިއެއްގައި އޭނާ ހުރިއިރު އެ ހަށިގަނޑުގައިވި ނިވާކަމަކީ އެއީއެވެ. އިސްތަށިގަނޑުގެ ތަރުތީބު ގެއްލި ހޭވިފައި ހުރިއިރު އެމޫނުން ހީވަނީ ނިދާ ހޭލީ ދެންމެ ހެނެވެ.\n"ޕެންޑާ..." ހުއްޓުން އަރާފައި ނޭވާލާން ވެސް ނޭނގި ކެންޒާ ހުއްޓާ ލައިތު ގޮވާލިއެވެ. މަޑުމަޑުން ކުރިއަށް އައި ކެންޒާގެ އަތުގައި އޭނާގެ ގާތަށް އައި ލައިތު ހިފިއެވެ.\nކޮޓަރިން ނުކުންނަން އުޅުނު ސެހްރާނަށް ފެނުނު މަންޒަރު ކޮޓަރިތެރެއަށް ދެމިގަނެވުނީ ނުހަނު އަވަހަށެވެ. ދެން އޭނާ ސިއްރުން ބޯއަރިކޮށް ބޭރު ބަލާލިއެވެ. ކެންޒާގެ އަތުގައި ހިފައިގެން ލައިތު އައިސް ވަންތަން ފެނުނީ ކޮޓަރިއަށެވެ. ނިކަން އަވަހަށް ދެލޮލުގައި ސެހްރާނަށް އަތްހާކާލެވުނެވެ. ދެން ބަލާލިއިރު ލައިތު ކޮޓަރީގެ ދޮރު ލައްޕަނީއެވެ.\nނަޝީދަށް ފާރަލި ފުލުހަކީ ފާތިހު؟\nމައުމޫންގެ ސެކިއުރިޓީ ޓީމުގެ ކަންބޮޑުވުމެއް\nޓައިގާއާ ދިޝާގެ ސިއްރު ޖެކީ ފަޅާ އަރުވާލައިފި\nމާލޭގެ ގުދަނަކުން ހަރުފައެއް ހިފައިފި


STL ge3lakka ah vure gina rufiyya vanee gellifai: Audit report | Mihaaru\nއެމްޕީއެލް ހިންގާ އިމާރާތް: އެސްޓީއެލްއަކީ ދަތުރު ފަތުރުގެ ޚިދުމަތް ދޭން އެމްޕީއެލްގެ ދަށުން ހިންގާ ތަނެއް -ފޮޓޯ/މިހާރު\nއެސްޓީއެލްގެ ތިން ލައްކަ އަށް ވުރެ ގިނަ ރުފިޔާއަށް ވީގޮތެއް ނޭނގޭ: އޮޑިޓް\n09 އޮކްޓޯބަރ 2017 - 20:32 12 comments\nއައްޑު އަތޮޅާއި ފުވައްމުލަކުގައި ދަތުރުފަތުރުގެ ޚިދުމަތް ދިނުމަށް އެމްޕީއެލްގެ ދަށުން ހިންގާ އެސްޓީއެލްގެ ޚާއްސަ އޮޑިޓް ރިޕޯޓުގައިވާ ގޮތުން ޑިސެމްބަރު، 2015 އިން ފެށިގެން މިދިޔަ އަހަރުގެ މެއި މަހުގެ ނިޔަލަށް އެކި ގޮތްގޮތުން ލިބިފައިވާ 350،000 އަށް ވުރެ ގިނަ ރުފިޔާ އެކައުންޓަށް ޖަމާކޮށްފައެއް ނުވެ އެވެ. އެ ފައިސާ އެ އޮފީހުގައި ނެތުމުގެ އިތުރަށް އެއަށް ވީ ގޮތް ވެސް ހޯދިފައި ނެތް ކަމަށް ރިޕޯޓްގައިވެ އެވެ.\nއެއީ ޚިޔާނާތުގެ މައްސަލައެއް ކަމަށް ތުހުމަތުކުރެވޭތީ އެ މައްސަލަ ތަހުގީގުކުރަން އޮޑިޓަ ޖެނެރަލް ހަސަން ޒިޔަތު އެ ރިޕޯޓުގައި ލަފާދެއްވާފައިވެ އެވެ.\nމި މަހުގެ ދެވަނަ ދުވަހު ނެރުނު ރިޕޯޓުގައި، އެސްޓީއެލަށް ލިބުނު 67،000ރ. އަމިއްލަ ދެ މީހެއްގެ އެކައުންޓަށް ޖަމާކޮށްފައިވާ މައްސަލައެއް ވެސް ފާހަގަކޮށްފައިވެ އެވެ. އެ ރިޕޯޓުގައިވާ ގޮތުން އެ ފައިސާ ޖަމާކޮށްފައި ހުރީ އެސްޓީއެލްގެ އޭރުގެ ފައިނޭންސް އެންޑް އެޑްމިނިސްޓްރޭޝަން މެނޭޖަރާ ގުޅުން ހުރި ދެ ފަރާތެއްގެ އެކައުންޓަކަށެވެ.\nމީގެ އިތުރުން ލޯންޗް ކުއްޔަށް ދީގެން ލިބުނު 12،000ރ. އަކާއި ކޮށް ދީފައިވާ ދަތުރުތަކަކަށް ލިބެން ޖެހޭ 25،000ރ. އެ އޮފީހަށް ލިބުނު ކަން ނުވަތަ ނޫންކަން އެނގެން ނެތް މައްސަލަ ވެސް އޮޑިޓާ ޖެނެރަލްގެ ރިޕޯޓުގައިވެ އެވެ.\nއެމްޕީއެލްގެ އެދުމަކަށް ހެދި އެ އޮޑިޓްގައި ބުނެފައިވާ ގޮތުގައި އެސްޓީއެލްގެ ފެރީ އާއި ލޯންޗްތައް ކުއްޔަށް ހިފި ފަރާތްތަކާއި ކޮށްފައިވާ ދަތުރުތަކުގެ ތަފްސީލް ހަރުދަނާ ގޮތެއްގައި ބަލަހައްޓާފައެއް ނެތެވެ. ފައިސާއާ ބެހޭ ކަންކަން ރަނގަޅަށް މޮނީޓާ ކުރުމަށާއި އެއްވެސް މައްސަލައެއް ފާހަގަވެއްޖެ ނަމަ އެކަމަށް ވަގުތުން ފިޔަވަޅު އަޅަން ރިޕޯޓުގައި ލަފާދީފައިވެ އެވެ.\nއިތުރު ލިޔުންތައް އެމްޕީއެލް އޮޑިޓާ ޖެނެރަލް އޮފީސް އޮޑިޓާ ޖެނެރަލް ހަސަން ޒިޔަތު، އޮޑިޓަ ޖެނެރަލް\nއެމްޕީއެލުން ގޯސްކޮށް 86 މިލިއަންގެ މުދާ ހޯދި!\nމޯލްޑިވްސް އެކައުންޓެންޓްސް ފޯރަމް 2019 ފަށައިފި


Bathala Amrita, apartment thakuge kuli maafukoddheefi | Mihaaru\n23 ޖޫން 2020 - 07:482comments\n"ވިވާ" އާއި "މޭ ހޫ ނާ" އަދި "އިޝްގް ވިޝްގް" ފަދަ ފިލްމުތައް ކުޅުނު ބަތަލާގެ ޕްރޮޕަޓީތައް މުމްބާއީގެ އެކި ސަރަހައްދުތަކުގައި ހުރެ އެވެ. އަދި އޭގެ ތެރެއިން ގިނަ ތަންތަން ހުންނަނީ ކުއްޔަށް ދީފަ އެވެ. މި ތަންތަނުގެ ކުލި މާފުކޮށްދޭން ނިންމީ ކޮވިޑް-19 އާ ހެދި އެތައް ބައެއްގެ އާމްދަނީ ހުއްޓި ދަތިވެފައި ވާތީ އެވެ.\nމިހާރު ވަރަށް މަދުން ފިލްމުތަކުން ފެންނަ 39 އަހަރުގެ ބަތަލާ ބޮލީވުޑް ހަންގާމާ އަށް ދިން އިންޓަވިއުއެއްގައި ބުނީ އޭނާގެ އިމާރާތްތަކުގެ ކުލި މާޗު މަހުން ފެށިގެން އަންނަ މަހާ ހަމައަށް މާފުކޮށްދީފައިވާ ކަމަށެވެ. އަމްރިތާ ބުނި ގޮތުގައި އޭނާގެ އެޕާޓްމަންޓަކުގައި ކުއްޔަށް ތިބޭ ގިނަ މީހުންނަކީ ފްރީލާންސްކޮށް އެކްޓިން އާއި ސިނަމަޓޯގްރަފީ ކަހަލަ ދާއިރާތަކުގައި އުޅޭ މީހުންނެވެ.\nކޮވިޑް-19 އާ ހެދު އިންޑިއާގައި ލޮކްޑައުން އިއުލާންކުރުމާ އެކު، ފިލްމީ މަސައްކަތްތައް އެއްކޮށް ހުއްޓިފައިވާތީ އެފަދަ މީސްމީހުންނަ އާމްދަނީ ލިބޭނެ ދޮރުތައް މިހާރު ބަންދުވެފައިވާ ކަމަށް ގަބޫލުކުރާ ކަމަށް ބުންޏެވެ.\n"އެހެންވެ ހިތަށް އެރީ މި ދަނޑިވަޅަކީ އަހަންނަށް ވެސް ބަޔަކަށް އެހީއެއްވެވިދާނެ ވަގުތެކޭ،" އަމްރިތާ ބުންޏެވެ.\nއޭނާ ބުނިގޮތުގައި ކުލި މާފުކޮށްދިނުމުގެ އިތުރުން މަސައްކަތު މީހުންގެ ވަޒީފާގައި ތިބި މީހުންނަށް މުސާރަދީ، އޭގެ ތެރެއިން އާއިލާގެ ކައިރި އަށް ދާން ބޭނުންވާ މީހުންނަށް އެ މަގު ވެސް އޭނާ ފަހިކޮށްދީފައިވެ އެވެ.\nދެހާސް ސޯޅަ ވަނަ އަހަރު ރޭޑިއޯ ޖޮކީ (އާރްޖޭ) އައްމޯލާ ކައިވެނިކުރި ބަތަލާ އެންމެ ފަހުން ބޮޑު ސްކްރީނުން ފެނިފައި ވަނީ މިދިޔަ އަހަރު ގެނެސްދިން "ތަކޭރީ" އިންނެވެ. އަމްރިތާގެ ކުރިއަށް ހުރި ފިލްމުތަކުގެ ތެރޭގައި "ދަ ލެޖެންޑް އޮފް ކުނާލް" އާއި "ސަތުސަންގް" ހިމެނެ އެވެ.\nއިތުރު ލިޔުންތައް ބޮލީވުޑް އިންޑިއާ މުމްބާއީ ލޮކްޑައުން


ތީއޭ މިހިތުގެ ދިރުމަކީ (13) – Esfiya\nތީއޭ މިހިތުގެ ދިރުމަކީ (13)\nދެއަތް ގުޅާލަމުން ދެމީހުންވެސް އެތްވަރަކަށް ހިނގައިގަތީ އެމީހުން އުޅޭ ގެއާއި ހިސާބަށް ދިޔުމަށެވެ. އެއިރު އެތަނުގައި އެމީހުންނޫނަސް އެތައް ޓުއަރިސްޓުން ވާރޭގައި ތެމި ފޯވަމުން ދިޔައެވެ.\nއުފާވެރި އަދި ހިތްހަމަ ޖެހުމުގެ ކުލަވަރާއެކު ޖެހިގެން އޮތް ދުވަހު ހަމީހުން މާލެ އައިރު ކުރިއަށް ވުރެ ބޮޑަށް އެކަކު އަނެކަކު ގެ ދެމެދުގައި ވާ ގުޅުން ވަނީ ކުރިއަރާފައެވެ.\nއެކިއެކި ވާހަކައިގައި ތިބެގެން ގޭތެރެ އަށް ވަން އީނާ އިޝްހާ އަދި ރީހާން ގެ މޫނުމަތީގައި ވަނީ ހިތްހަމަ ޖެހުމެވެ. ގުޅާލެވިފައިވާ އިޝްހާ އަދި ރީހާންގެ އަތައް ބަލައިލި ކޮންމެމީހަކަށް އެދެމެދުގައި ވާ ފުން ލޯބިދެނެގަންނާ ކަށް އުނދަގުލެތް ނުވާނެއެވެ. ” އަހަ ދަރިފުޅުމެން އައީ ދޯ ” އެވަގުތު ބަދިގެތެރޭގައި ހަރަކާތްތެރިވަމުންދިޔަ ސަނާ އަށް ގެއަށް ބަޔަކު ވަންކަން އިނގިގެން ނިކުން އިރު ކުރިމަތީ ތިބި ތިން މީހުން ފެނިގެން އަހާލިއެވެ. ބަދަލުގައި ތިން މީހުންވެސް ހިނިތުންވެލުމަތްފަހު އެކެތް އަނެކަކުގެ ކޮޓަރިއަށް ދިޔައީ ދަތުރު ވަރުބަލިވެފައި ވުމުންނެވެ.\nއިރުގެ އަލިކަން ދުނިޔެއަށް ދައްކާލީ އާދައިގެ މަތިން އިޝްހާ ތެދުވެ ބަދިގޭގައި ހަރަކާތްތެރިވާން އުޅުނުގަނޑީގައެވެ. ސަނާ އެކޭ އެތްވަރަށް އިޝްހާ އަދި އީނާ ވެސް ދިޔައީ ހަލުވިކޮށް ސައިހެދުމުގައި އަވަދިނެތި އުޅެމުންނެވެ. މިއަދަކީ އިޝްހާ އަލުން ވަޒީފާ ގެ މައިދާނަން ނިކުންނަން ވެގެން ތައްޔާރުވާ ދުވަހެވެ. އެހެން ކަމުން ތަންކޮޅެތް އަވަހަށް ތައްޔާރުވާން ކޮޓަރިއައް ވަނީ ރީހާން އެކޭ އެތްވަރަށް ތައްޔާރުވެ ނިންމާލުމަށެވެ.\n” ނިމުނީ މާ އަހަންނަން ގުޅާ ލާއްޗޭ އިނގޭ ” އިޝްހާ ކާރުން ނިކުމެގެން ދާން އުޅުމުން އޭނާގެ އަތުގައި ހިފާ ހުއްޓުވަމުން ރީހާން ބުނެލިއެވެ. ހިނިތުންވެލަމުން އިޝްހާ އެކަމަތް އެއްބަސް ވުމާއެކު ފަހުކަމަކަށް ރީހާން އިޝްހާ ގެ ނިތްކުރިމައްޗައް ބޮސްދިނެވެ. އެކަމުގެ އަރާމު ފުރިހަމަ ގޮތުގައި ލިބުމަތް އިޝްހާ ދެލޯ މަރާލިއެވެ. ” ވަރަށް ލޯބިވޭ ” ރީހާން ބުނެލިއެވެ. ލަދުވެތިކަމާއެކު އެއްޗެއް ނުބުނެ އިޝްހާ ކާރުން ނިކުމެގެން އޮފީސްދޮރާ ދިމާލަށް މިސްރާބުޖެހިއެވެ. ރީހާންވެސް އޭނާ ގެ ކާރު ދުއްވާލީ އަވަސް އަވަހަށް އޮފީހަށް ދިޔުމަށެވެ.\n” އިޝޫ ހައި މޯރްނިން” ދޮރުމަތިން އީމާ އަށް އިޝްހާ ފެނުމާ އެކު ބުނެލިއެވެ. ” ޔާ ” ކުރުގޮތަކަށް އިޝްހާ ބުނެލިއެވެ. ” ބައިދަވޭ ވާހަކަ އެތް ބުނަން އެބަ ބޭނުން ވޭ ވަރަށް ހެޕީ ނިއުސް އެތް ” ވަރަށް ފޯރިއާއެކު އީމާ ބުނެލިގޮތުން އުފާވެރި ޙަބަރެތް ކަން ދެނެގަންނާކަށް އިޝްހާ އަކަށް އުނދަގުލެތް ނުވިއެވެ. ” ކޮންވާޙަކަ އެތް އަނެތްކާ ” ޝައުޤުވެރިކަމާ އެކު އިޝްހާ އަހާލިއެވެ. ” މިގަނޑިއަކު ނޫނޭ ފަހުން ލަންޗް ބްރޭކް ގާ ބުނާނަން އެގަނޑީ އީން ވެސް ފްރީވީމާ އަންނާނެ މިތާ ކައިރި ހުރި ރެސްޓޯރެންޓް އަށް ސޯ ބީ ރެޑީ ” އިޝްހާ އާއި އެތްވަރަށް ހިނގަމުން އީމާ ބުނެލިއެވެ.\n” ހޫމް ހޫމް އޯކޭ ކަމަނާ ފާނު ހުރިހާ ކަމެތް ތައްޔާރު ކޮށްފާ ދޯ އަހަރުން ކައިރި ތިބުނީ ” ލާނެތް ރާގަކަށް އިޝްހާ ބުނެލިއެވެ. ” އާނއެކޭ” ފޮނިވެލާފާ އީމާ ބުނެލިއެވެ.\nއޮފީސްދޮރުން އެތެރެ އަށް ވަން ރީހާން އަށް އިޙުތިރާމް އަދާކުރުމުގެ ގޮތުން އެންމެން ވެސް ކޮޅަށް ތެދުވެލިއެވެ. ހެދުނުގެ ތަހުނިޔާ ކިޔާލަމުން ރީހާން އޭނާ ގެ ކެބިން އާއި ދިމާލަށް މިސްރާބުޖެހީ މަސައްކަތް ތައް ފުނިޖެހިފާ ވާތީ އަވަހަށް ނިންމާލުމަށެވެ. ކެބިން ގެ ދޮރާގާތުން މީހަކު ރީހާން ގެ އަތުގައި ހިފާދަމާލިތަނުން ނުވިސްނާ ހުރުމުގެ ސަބަބުން ރީހާން އަށް އެއްވެސް ބާރަކާ ނުލާ އެމީހެއް ގެންދަން ބޭނުންވާ މިސްރާބަކަށް ނުހަނު ފަސޭހައިން ދެވުނެވެ. ކައިރީގައި ހުރި ފާރުގައި ރީހާން ލައްގަނެލިއިރު ކުރިމަތީ ގައި ދައްޕިލަ ސޭލުއަޅުވާގެން ހުރި ޔޫލީ ފެނުމާއެކު ރީހާން ގެ ލޭކެކުނެވެ. ” ޔޫލީ މީކޮންކަމެއް، އަހަރެން ގައިން ދޫކޮށްލާ ، އެން މިކަހަލަ ކަންކަން ކުރުމުގެ ކުރިން އަހަރެން މީ މީހެއްގެ ފިރިއެއް ކަމާ ޔޫލީގެ ބޮސްކަން ހަނދާން ކުރީ އާ ވަރަށް ރަނގަޅު ” ހިތްހަމަ ނުޖެހިހުރެފައި ރީހާން ބުނީ އޭނާގެ އަތުގައި ހިފަހަށްޓައިލެވިފައިވާ ޔޫލީގެ އަތް ފޮޅާލަމުންނެވެ. ” އަހަންނަށް ހެޔޮ ، އައި މިސްޔޫ ” މިހެން ބުނެ ޔޫލީ ރީހާން ގެ މެދުހަށީގައި ބައްދާލިއެވެ. ޔޫލީގެ މިކުއްލި ހަރަކާތާ އެކު ރީހާން ގެ ހަރަކާތްތައް ގަނޑުވިއެވެ. ” ޔޫލީ!!!” ޔޫލީ އަށް އިވޭހާ ބާރަށް ރީހާން ބުނެލަމުން ޔޫލީގެ ދެކޮނޑުގައި ހިފާލީ އޭނާ ދުރުކޮށްލުމުގެ ބޭނުމުގައެވެ. ގަޔާދުރަށް ރީހާން ޔޫލީކޮށްޕާލަމުން ހަރުފިޔަވަޅުތަކެއް ގައި މިސްރާބުޖެހީ ކެބިން އަށް ވަންނަން ދިޔުމަށެވެ.\nއެއިރު ވިހަ ހިނިތުންވުމަކާ އެކު ދެއަތްއުރާލައިގެން ޔޫލޫ ހުއްޓެވެ. ” އިޝްހާ އާ ރީހަން ވަކިކުރަން އަޅާން ޖެހޭ ފުރަތަމަ ފިޔަވަޅު މިއަދު މިއެޅުނީ ” އަމިއްލަ ނަފްސަށް އިވޭވަރަށް ޔޫލީ ބުނެލުމަތްފަހު އެދެމީހުން ފެންނާނެހެން ފާރާނިވާވެގެން ހުރި މީހާ އަށް އަތުގެ އިޝާރާތުން އައުމަތް އެންގިއެވެ. އަވަސްފިޔަވަޅު ތަކެއްގައި އައި ޒުވާން އަންހެން ކުއްޖާ އަށް ބަލާލުމާ އެކުވެސް އެއީ އެތަނުގެ މުއަށްޒަފެއް ކަން އިނގޭނެ އެވެ. ބަހަކުން ކުރެ ބަހެތް ނުބުނެ ޔޫލީ އޭނާގެ އަތް އެކުއްޖާ އާއި ދިމާލަށް ދިއްކޮށްލުމާއެކު އެކުއްޖާ ދެއަތުތެރޭގައި އޮތް ފޯނު ޔޫލީއަތައް ލާދިނެވެ. ” އަދިއެތްފަހަރު ހަނދާން ކޮށްދެން މިކަމާ ބެހޭގޮތުން އަނގަހުޅުވާލިޔަސް ކަލެއަށް ދެން އިނގޭނެ ވާނެ ގޮތް ސޯ ޑޯންޓްޔޫ ޑެއާރ ” އިންޒާރުދޭފަދަ ގޮތަކަށް ޔޫލީބުނެލިއެވެ. އެއަންހެން ކުއްޖާވެސްބޯޖަހާލަމުން އަވަސްފިޔަވަޅުތަކެއްގައި ހިނގައިގަތީ އެތަނުން ދިޔުމަށެވެ. އަތުގައި އޮތް ފޯނުން ފެންނަން އިން ޔޫލީ އަދި ރީހާން ގެ ފޮޓޮއަތް ބަލައިލަމުން ކާމިޔާބު ހިނިތުންވުމެތް ޔޫލީގެ ތުންފަތުގައި ކުޅެލިއެވެ.\nމެންދުރުގެ އަވިބާރު ވަގުތު ކަމަށް ވިޔަސް މަގުމަތި ހަލަބޮލިކަމުން ބޮލަށް އެނބުރުން އަރާ ވަރުވެއެވެ. ދެކޮޅަށް ދުއްވަމުން ދިޔަ އުޅަނދުތަކުގެ އަޑު މުޅި މާހައުލު ވަނީ ހިސޯރުކޮށްފައެވެ. ” އޭ އެހެރީ އީން ” ތަންކޮޅެއް ދުރުން އަތް ހޫރާލި އީނާ އިޝްހާގެ ލޮލުގައި އަޅާގަތުމާއެކު ބުނެލިއެވެ. ” އާން ހިނގާ ދާން މިތަނުން ސަލާމަތް ވެގެން ދާން މިހާޜު ވެސް އަހަރެންގެ ސިކުނޑި ހީވަނީ ގޮވާފާނެހެން ހަމަ ހުވާ ” މޫނަށް ވަތްތަރެއް ޖައްސާލަމުން އީމާ މިހެން ބުނިއިރު އޭނާ ގެ ފިޔަވަޅުތައް ވެސް އަވަސްވާން ފަށާފިއެވެ. އިޝްހާ ވެސް ހިނިގަނޑެއް ޖަހާލަމުން ހިނގައިގަތީ އީމާ އާ އެތްވަރު ކުރުމަށެވެ. ތިން މީހުން އެކީ ގްރީންބެލް އަށް ވަދެގެން އައިއިރު އެތާތިބި ގިނަބައެއްގެ ނަޒަރުތައް ވަނީ އެތިން އަންހެންކުދިން ނަށް ހުއްޓިފައެވެ. މިކަމާ އެތިންމީހުންނަށް ފަރުވާ ބަހައްޓާހެން ހިއެތްނުވެއެވެ. ތިންމީހުންވެސް ވަކިން ތަންކޮޅެތް އެތެރޭގައި އިންމޭޒެއްގައި އިންނަމުން ފިނިބުޔުމަކަށް އޯޑަރުޖަހާލިއެވެ. ” ދެން ބުނެބަލަ ތިބުނަން އުޅޭ ވާހަކަ އެތް ނޫނީ އަހަރުން ތަޅުވަން އިތުރަތް މަޑުކުރަން ތަ ތިއޮޅެނީ ” އޯޑަރު ކުރިއެއްޗެހި އައުމާއެކު ކެތްތެރިކަން ކުޑަގޮތަކަށް އީނާ ބުނެލިއެވެ. ” ހޫމް ހޫމް ހަމަޖެހިބަލަ އުފާވެރި ހަބަރެތް ދޭށޭ މިއޮޅެނީ ” ގެނެސްފައި ހުރި ޗޮކްލެޓްމިލްކް ޝޭކްތަށީގައި އިން ހޮޅިން އެތިކޮޅެތް ބޯލަމުން އީމާ ބުނެލިއެވެ. ” ދެން އެހެން ވީރުބުނެބަލަ އަވަހަށް ” އިޝްހާ ވެސް ބުނެލިއެވެ. ” ސޯ އަހަރެން ބުނަން އުޅުނީ ޒިހާން އާދެމީހުން ކައިވެނިކުރަން ނިންމާފިން އެން މަންމަ އޮތީ ކުރިން މިކަން ނިންމާފާ އެއްޔެ ރޭގައި ދެއާއިލާ އެތްވެ ޑޭޓް އެން ދެން ހުރި ހުރިހާ ކަމެތް ރާވާ ނިންމާފި ” އީމާ ބުނެލިއެވެ. ” އޯއެމްޖީ ، ހަމައަސްލުތަ ، ކޮންގްރާ ބެސްޓީ އެންމެ ފަހުން އީމް ގެ ކެއުން ވެސް ލިބެނީތާ ، އެކަމަކު ކޮން ދުވަހަކަށް ކައިވެނި ފިކްސް ކުރީ ” މޭޒުމަތީގައި އޮތް އީމާ ގެ އަތުގައި ހިފާލަމުން އިޝްހާ ބުނެލިއެވެ. އީނާ ވެސް އިޝްހާ އާއި ބައިވެރިވެލީ އެކުވެރިއާއަށް ޓަކައި އުފާކުރާ ހާލުއެވެ. ” ތެންކްސް ދެމީހުން ނަށް ވެސް ، މިބަލަނީ މިމަހު ނިމޭކޮޅުކަމަށް ދެންނެތްތާ މާގިނަ ދުވަހެއް ހަފްތާ އެތްވަރެއް ނުދޯއޮތީ ، ހަމަ އިންތިޒާރުކުރެވެނީ ޒިހާން ގެ މީހަކަށް ވާން ” ހުވަފެނީ ގޮތަކަށް ދެއަތް ޖޯޑުކޮށްލަމުން އީމާ ބުނެލިއެވެ. ” އޯވް ، ދެން އިންތިޒާރުކޮށްލާ ނިމުން ފޮނިވާނެ ” ޗޮކެތްކަނޑާލަމުން އީނާ ބުނެލިއެވެ. ތިންމީހުން ވެސް ހިނިގަނޑެއް ޖަހާލަމުން އަމިއްލަ ވާހަކައިގެން ކުރިއަށް ގެންދިޔައެވެ.\n” ހުވާ އަހަންނަކަށް ނޭނގެ މި ޔޫލީ އަށް ހަދާނެ ގޮތެއް ، މިއަދުވެސް މިސްޔޫ އޭކިޔާފާ އަހަރެން ގައިގައި ބައްދާލީ ” ކުރިމަތީގައި އިން މާއިޒް އަށް ބަލައިލަމުން ރީހާން ވާޙަކަ ދެއްކިއެވެ. ” ކަލޭނޭ ތީއަދި މައްޗަކަށް ދާނެ އަންހެނެއް ” ދެފަރާތައް ބޯހޫރުވާލަމުން މާއިޒް ބުނެލިއެވެ. ލަންޗް ބްރޭކް އަށްނުދެވުމާ ގުޅިގެން ރީހާން އަދި މާއިޒް ވެސް މެންދުރުގެ ތަންކޮޅެއް ފަސްވަގުތެއްގައި ކައިރީ ހުރި ރެސްޓޯރެންޓްއަކަށް ވަދެލީ އަވަސްކުރުމަށެވެ. ވަގުތުގެ ގޮތުން ޒިހާން އަށް ހުސްނުވުމާ އެކު މާއިޒް އަދި ރީހާން ދިޔައީ ޒިހާން ނުލައެވެ.\nއެހެން ދުވަސްދުވަހެކޭ އެއްފަދައިން އިޝްހާ އޮފީސް ނިމޭ ގަނޑިއަށް ރީހާން އެ އޮފީސް ކައިރި ކާރު ޕާކް ކޮށްލަމުން ކާރުން ނިކުމެލީ އިޝްހާ އަށް ނުފެނިދާނޭތީއެވެ. އޭރު ބާރު ސްޕީޑެއްގައި ޒިހާން ވެސް އެތާ ރީހާން ކައިރި އޭނާ ގެ ސައިކަލު މަޑޫކޮށްލިތަނުން އީމާ އަދި އިޝްހާ އޮލަވާހަކައިގައި އެމީހުން ކައިރިއަށް އައެވެ. ” ކޮބާ ކައިވެނީގެ ކެއުން ދޭންވާނެ އިނގޭ ޒިހާން އަހަރެންގެ ބެސްޓީ ގެންދިޔާމާ އޮންނަން ޖެހޭނެ އެތްނު ، ” ސަމާސާ ރާގަކަށް ޒިހާން އަށް ބަލައިލަމުން އިޝްހާ ބުނެލިއެވެ. ” އާން އެއީ ޔަޤީން އެއްޗެއްކަމަށް ބަލާ ” ބޮލުގެ ފުށްކިބައިގައި އަތްހިންގާލަމުން ޒިހާން ބުނެލިއެވެ.\nwowww… masha allah masha allah masha allah vvvvvvvv salhi ingey mi prt vx.. vrh lwbi.. hama speechless.. ehaavx reethi.. keep it up sisoooo.. lyssssssssssmmm.. myssssmm… ss nd tvgc ingey.. mifaharu aattey akah salaameh nbunaanan.. mifaharu salaam bunaanee ril sis ah.. hahahahaa vrh salaam ingey sisyyy….\nThank uuu soo much naayuuu ❤❤❤\nVrh ufaavehje kamudhiyaamaa ❤❤\nHahahhahaha. Va alaikum salaam ingeyy ❤❤❤☺Naayuu ah vxx salaam ingeyy❤❤☺\nHope u like this part ❤❤\nNext ISA soon ❤❤\nKeep waiting ❤❤\nAnd stay ❤❤safe and tvgc❤❤\nV reethi Masha Allah ❣❣❣❣❣❣ next part v avahah genesdheeba 🙂\nThank uuu soo much princess❤☺\nVrh ufaavhej kamudhiyaaamaa❤❤❤\nNext part submit kohlan mioleny ❤❤\nSoon kiyaalan libeyne ❤❤. Keep waiting ❤❤❤❤\nStay safe ❤❤and tvgc❤❤\nThis part is also awesome as usual\nThank uuu soo much Rishu ☺❤❤\nVrh ufaavheje kamudhiyaamaa❤❤☺\nStay safe❤ and tvgc❤❤\nMirey libeynetha kiyaalan?❣❣\nin reply to princess\nmihaaru stry vaany submit kohalaafaa. dhn yeoja akah neyge mirey upvaane kameh .\nkeep waiting. ISA avaha kiyaalan libeyne kama balamaa dhw 🙂\nލޯބި ނުވެވުނު ނަމަ -8-\nލޯބި November 21, 2019\nހިތާމަ މަޖާ ލޯބި July 21, 2017\nހިތާމަ އެހެނިހެން ލޯބި May 23, 2020\nއައިނާ (2) ޓްރެއިލާ\nހިތާމަ އިއުލާން އެހެނިހެން ލޯބި June 15, 2020\nހިތާމަ ލޯބި April 22, 2017\nލޯތްބެއްނެތް ގުޅުން (1 ވަނަ ބައި)\nލޯބި October 27, 2017


Anana aharah 35 billion rufiyaa ge budget eh\n2021 ގެ ބަޖެޓަކީ ގާތްގަނޑަކަށް 35 ބިލިއަން ރުފިޔާ\nއިންޑިއާއިން ރާއްޖެއަށް އެހީ ދިނުމުގެ އެއްބަސްވުމެއްގައި ސޮއި ކުރަން ބޭއްވި ރަސްމިއްޔާތުގައި ފިނޭންސް މިނިސްޓަރު އިބްރާހިމް އަމީރު -- ފޮޓޯ: އާއިމް ޒަމީރު | އަވަސް\nފިނޭންސް މިނިސްޓްރީން ބަޖެޓު ހުށަހަޅަން ތައްޔާރު ވަމުންދާއިރު، އަންނަ އަހަރަށް ހުށަޅަނީ މި އަހަރަށް ވުރެ ކުޑަ، ގާތްގަނޑަކަށް 35 ބިލިއަން ރުފިޔާގެ ބަޖެޓެކެވެ.\nފިނޭންސް މިނިސްޓްރީގެ ޗީފް ފައިނޭންޝަލް ބަޖެޓް އެގްޒެކެޓިވް އަހުމަދު ޝަރުވަޝް އާދަމް އަވަސްއަށް މިއަދު ވިދާޅުވި ގޮތުގައި ބަޖެޓު އެކުލަވާލުމުގެ އެންމެ ފަހުގެ މަސައްކަތްތައް ކުރަމުންދާ ކަމަށެވެ. އަދި ބަޖެޓު އެކުލަވާލުގައި މިހާރު އިގްތިސޯދަށް ކުރަމުންދާ އަސަރުގެ ސަބަބުން އާމްދަނީ އާއި ހަރަދު ތަކަށް ކުރިމަތިވެފައިވާ ގޮންޖެހުންތަކުގެ ސަބަބުން ލަސްތަކެއް ކުރިމަތިވެފައިވާ ކަމަށެވެ. ނަމަވެސް ބަޖެޓު ހުށަހަޅަން ޖެހެނީ ތާރީހު ކަމަށްވާ މި މަހުގެ 31 ގެ ކުރިން މަޖިލީހަށް ބަޖެޓު ފޮނުވާނެ ކަމަށް އޭނާ ވިދާޅުވި އެވެ.\nޝަރުވަޝް ވިދާޅުވި ގޮތުގައި މިހާރު ބޭނުން ކުރަމުންދާ ބަޖެޓަށްވުރެ އަންނަ އަހަރަށް ލަފާކޮށް ހުށަހަޅާ ބަޖެޓު ކުޑަ ވާނެ ކަމަށެވެ. އަދި ބަޖެޓުގެ ކުޑަ ބޮޑުމިން ބެލުމުގެ ބަދަލުގައި ބަޖެޓުގައި ހުރި އެހެން މުހިންމު ބައިތަކަށް ފޯކަސް ކުރުން މުހިންމު ކަމަށް އޭނާ ވިދާޅުވި އެވެ.\n"ކުރިއްސުރެން އޮންނަ ސަގާފަތެއް ބަޖެޓު ކުޑަ ބޮޑުމިނަށް ބެލުން. މިއީ ބަދަލު ކުރަން ޖެހޭ ކަމެއް. ބަޖެޓުގައި މިއަށް ވުރެ މާމުހިންމު ބައިތައް ހިމެނޭ. މިސާލަކަށް އާމްދަނީ އާއީ ޑެފިސިޓް. އާމްދަނީ ހޯދާނީ ކިހިނެއްތޯ؟ މިއީ މުހިންމު ބައިތައް،" ޝަރުވަސް ވިދާޅުވި އެވެ.\nކުރިއްސުރެން އޮންނަ ސަގާފަތެއް ބަޖެޓު ކުޑަ ބޮޑު މިނަށް ބެލުން. މިއީ ބަދަލު ކުރަން ޖެހޭކަމެއް. ބަޖެޓުގައި މިއަށް ވުރެ މާމުހިންމު ބައިތައް ހިމެނޭ. މިސާލަކަށް އާމްދަނީ އާއީ ޑެފިސިޓް. އާމްދަނީ ހޯދާނީ ކިހިނެއްތޯ؟ މިއީ މުހިންމު ބައިތައް،\nއަހުމަދު ޝަރުވަޝް އާދަމް | ޗީފް ފައިނޭންޝަލް ބަޖެޓް އެގްޒެކެޓިވް\nކޮވިޑް-19 އިގެ ސަބަބުން ދައުލަތަށް ލިބޭ އާމްދަނީ ދަށްވުމާ ގުޅިގެން މި އަހަރަށް ރައްޔިތުންގެ މަޖިލީހުން ފާސްކޮށްފައިވާ ބަޖެޓު ރިވައިޒް ކުރުމަށް ފަހު އަލުން ހުށަހަޅާނެ ކަމަށް ފިނޭންސް މިނިސްޓްރީން ކުރިން ބުނެފައިވެ އެވެ.\nރިވައިޒް ބަޖެޓު ވަރަށް އަވަހަށް ހުށަހަޅާނެ\nޝަރުވަޝް ވިދާޅުވި ގޮތުގައި ރިވައިސް ބަޖެޓުތައް ވަރަށް އަވަހަށް މަޖިލީހަށް ފޮނުވާނެ އެވެ. ރިވައިޒް ބަޖެޓާއި އަންނަ އަހަރަށް ހުށަހަޅާ ބަޖެޓުގައި މާ ބޮޑު ތަފާތެއް ނުހުންނާނެ އެވެ. ބޮޑު ބަޖެޓާ ނަމްބަރުތައް ގާތްގަނޑަކަށް އެއްވަރު ވާނެ އެވެ.\nމި އަހަރު 39 ބިލިއަން ރުފިޔާގެ ބަޖެޓެއް\nރައްޔިތުން މަޖިލިސް: މިމަހު 31 ގެ ކުރިން ބަޖެޓު ހުށަހަޅާނެ -- ފޮޓޯ: މަޖިލިސް\nރައީސް އިބްރާހިމް މުހައްމަދު ސޯލިހު ދައުލަތުގެ ބަޖެޓް ފިނޭންސް މިނިސްޓްރީ + ދައުލަތުގެ އާމްދަނީ އިގްތިސޯދު ފިނޭންސް މިނިސްޓަރު އިބްރާހިމް އަމީރު ކޮވިޑް-19 ދައުލަތުގެ ދަރަނި


BREAKING NEWS: America In Ithuru 114 Meehaku Maruvejje - Vaguthu\nއެމެރިކާ އިން އިތުރު 114 މީހަކު މަރުވެއްޖެ\nކޮވިޑް-19 ޖެހިގެން އެމެރިކާ އިން ފާއިތުވި 24 ގަޑިއިރުގެ ތެރޭގައި އިތުރު 114 މީހަކު މަރުވެއްޖެއެވެ.\nމިހާތަނަށް އެމެރިކާ އިން ވަނީ 667 މީހަކު ކޮވިޑް-19 ޖެހިގެން މަރުވެފައެވެ.\nމިއަދު އެމެރިކާ އިން 7944 މީހަކު ކޮވިޑް-19 އަށް ފައްސިވިއެވެ. މިހާތަނަށް އެމެރިކާ އިން ފައްސިވި މީހުންގެ ޖުމްލަ މިހާތު 51678 އަށް އަރައެވެ.\nކޮވިޑް-19 އާއި ގުޅިގެން އެމެރިކާގެ ސިޔާސީ މަސްރަހު ވެސް ވަނީ ވަރަށް ބޮޑަށް ހޫނުވެފައެވެ. ރައީސް ޑޮނަލްޑް ޓްރަމްޕް ކޮވިޑް-19 އާއި ދެކޮޅަށް އެކަށީގެންވާ ފިޔަވަޅުތަކެއް އަޅަމުން ނުގެންދާކަމަށް އިދިކޮޅު ޑިމޮކްރަޓިކް ޕާޓީގެ މެންބަރުން ގެންދަނީ ބުނަމުންނެވެ.\nނަމަވެސް ޓްރަމްޕާއި، ރިޕަބްލިކަނުން ބުނާ ގޮތުގައި ކޮވިޑް-19 އާއި ގުޅިގެން ޑިމޮކްރަޓިކުން ދައްކަމުން ގެންދަނީ ދޮގު ވާހަކަތަކެކެވެ. އެވާހަކަތަކުގެ ސަބަބުން ރައްޔިތުންގެ ތެރޭގައި ބިރުވެރިކަން އުފެއްދެމުންދާ ކަމަށް ރިޕަބްލިކަނުން ބުނެއެވެ.\nކޮވިޑް-19 އިން ސަލާމަތްވާން ތިން މަހެއްހާ ދުވަސް ހޭދަވާނެ ކަމަށް އެމެރިކާގެ ދިފާޢީ ވުޒާރާ ޕެންޓަގަން އިން ރޭ ވަނީ ބުނެފައެވެ.\nއެމެރިކާގެ ޑިފެންސް ސެކްރެޓަރީ މާކް އެސްޕާ ރޭ ނޫސްވެރިންނާއި ބައްދަލުކޮށް ބުނީ ކޮވިޑް-19 އާއި ގުޅިގެން ޕެންޓަގަން އިން ޕްލޭންތަކެއް ތައްޔާރު ކޮށްފައިވާ ކަމަށެވެ.\nނަމަވެސް އެމެރިކާގެ ރައީސް ޑޮނަލްޑް ޓްރަމްޕް މިއަދު މީޑިއާ އާއި ބައްދަލުކޮށް ވާހަކަދައްކަމުން ބުނީ ބަލި ޖެހެމުންދާ މީހުންގެ އަދަދު އިތުރުވަމުން ދިޔަ ނަމަވެސް ކުރިއަށް އޮތް މަދު ހަފްތާތަކެއްގެ ތެރޭގައި އަލުން އެމެރިކާ ހުޅުވާލެވޭ ވަރު ވާނެ ކަމަށެވެ.\nޓްރަމްޕް ލަފާކުރަނީ އޭޕްރީލް މަހުގެ ކުރީކޮޅުން ފެށިގެން އެމެރިކާގައި ބަލި ކޮންޓްރޯލް ކުރެވޭނެ ކަމަށެވެ.\nމާޗް 25, 2020 01:28\nއަހެރަމެން މިތިބީ އިންޑިޔާ ޕަންޖާބުގަ މިތަނުން މާލެ ގެންގޮސްދީ.\nމާޗް 25, 2020 05:20


Dhuniyeyge Eki Kankolhuthakuge Hairaan Kuranivi Aadhakaadha Thah - Vaguthu\nދުނިޔޭގެ އެކި ކަންކޮޅުތަކުގެ ހައިރާންކުރަނިވި އާދަކާދަތައް\nދުނިޔޭގެ ކޮންމެ ޤައުމަކީވެސް ތަފާތު ޤައުމެކެވެ. ކޮންމެ ޤައުމެއްގައި އުޅޭ ރައްޔިތުންނަކީވެސް ތަފާތު ބައެކެވެ. އެކި ސަރަޙައްދުތަކުގެ އެކި ޤައުމުތަކުގެ އާދަކާދަތައްވެސް މި ބީދައިން ތަފާތެވެ. ކޮށް އުޅޭ ކަންކަމާއި އެނޫންވެސް ވައްޓަފާޅިތައްވެސް ތަފާތުވާނެއެވެ.\nއެކި ޤައުމުތަކާ ބެހޭގޮތުން މައުލޫމާތު ހޯދާ އެއްކުރުމަކީ، ބަވަނަ ވެފައިވާ ދުނިޔޭގައި ކުރުން މުޙިއްމު ކަމެކެވެ. އެޤައުމުތަކުގެ އާދަކާދަތަކީ ކޮބައިތޯ ބެލުމަކީ ނެތް ކަމެއް ނޫނެވެ. އޭރުން އެޤައުމުތަކުގައި ގޮސް އުޅުމަށް ފަސޭހަވެދެއެވެ. ރަނގަޅު ކަންކަމާއި ނުރަނގަޅު ކަންކަން ދެނެގަނެވެއެވެ.\nއެގޮތުން، ދުނިޔޭގެ އެކި ޤައުމުތަކުގެ ހައިރާންކުރަނިވި އާދަކާދަތަކަށް ބަލާލާނަމެވެ.\nޒަމާނުންސުރެ ޖަރުމަނުގައި އޮންނަ ޕޮލްޓެރާބެންޑް އަކީ ކައިވެނީގެ އާދަކާދައިގެ ތެރޭގައި ހިމެނޭ ކަމެކެވެ. މިކަން ކުރާ ގޮތަކީ ކައިވެނި ކުރުމުގެ ކުރިން ދެ އާއިލާގެ މެންބަރުން އެއް ތަނަކަށް ޖަމާވެ، އެތަނުގައި ހުންނަ ބިއްލޫރި ތައްޓާއި އެނޫންވެސް އެފަދަ ތަކެތި ތަޅާ ހަފުސްކުރުމެވެ. ދެން، ތެޅުނު އެއްޗެހި ނަގާ، ތަން ސާފުކުރަން ޖެހޭނީ ކައިވެނި ކުރަން އުޅޭ ދެ މީހުންނެވެ. ޖަރުމަނު ރައްޔިތުން ބުނާ ގޮތުގައި މިއީ ބުރަ މަސައްކަތް އެކުގައި ކުރުން ދައްކުވައިދޭ ކަމެކެވެ.\nޓޮމާޓޯ ކްރޭޒް- ސްޕޭން\nސްޕޭނުގެ ވެލެންސިޔާގަޔާއި ބުޔޯލުގައި ކޮށް އުޅޭ މިކަމަކީވެސް ޒަމާންވީ ކަމެކެވެ. ރަށު ރައްޔިތުން އެއް ތަނަކަށް ނިކުމެ، ޓޮމާޓޯއިން އެކަކު އަނެކަކުގެ ގައިގައި ތަޅާއިރު، މިއީ މަހާސަމާ (ފެސްޓިވަލް) އެއްގެ ގޮތަށް ކުރިއަށް ގެންދާ ކަމެކެވެ. މިކަމުގެ ތެރޭގައި އެތަކެއް ޓޮމާޓޯއެއް އިސްރާފުކުރާތީ، މިކަމަށް ބައެއް ފަރާތްތަކުގެ ފާޑުކިޔުންވެސް ވަނީ އަމާޒުވެފައެވެ. މިކަން ކުރާ ގޮތް، ބޮލީވުޑް ފިލްމު "ޒިންދަގީ ނާ މިލޭގީ ދުބާރާ" އިން ވަރަށް ރަނގަޅަށް ފެނިގެންދާނެއެވެ.\nޖަމަލު ރެސްލިންގ- ތުރުކީ\nއެއް ޖަމަލު އަނެއް ޖަމަލާ ތަޅާ، ރެސްލިންގ އަކީ ތުރުކީގެ ހައިރާންކުރަނިވި އާދައެކެވެ. މިކަމުގައި އެއްވެސް އިންސާނަކު ބައިވެރިނުވާއިރު، މިކަމުގައި ބައިވެރިކުރުވަނީ ފިރިހެން ޖަމަލެވެ.\nކްރަމްޕުސްލޯފް- އޮސްޓްރިޔާ، ސްވިޓްޒަލެންޑް އަދި ބާވޭރިޔާ\nމި ޤައުމުތަކުގައި އޮންނަ މި ހަރަކާތަކީ، ރާއްޖޭގައި ޢީދުގެ ދުވަސްވަރު ކުރިއަށް ގެންދާ މާލި ޕެރޭޑުތަކާ ދާދި އެއްގޮތް ކަމެކެވެ. ކޮންމެ އަހަރެއްގެވެސް ޑިސެމްބަރު މަހު ޒުވާނުން، އެކި ބިރުވެރި ކޮސްޓިއުމުތައް ލައިގެން މަގުތަކުގައި ޕެރޭޑު ޖަހައެވެ.\nފާހަގަކޮށްލަން ޖެހޭ ކަމަކީ މި ނޫނަސް އެތައް ހައިރާންކުރަނިވި އަދި ތަފާތު އާދަކާދަތަކެއް ދުނިޔޭގެ އެކި ކަންކޮޅުތަކުގައި ހުންނަ ކަމެވެ. ހަމައެހެންމެ، ރާއްޖޭގެ އެކި ރަށްރަށުގައިވެސް ތަފާތު އާދަކާދަތަކެއް ހުރެއެވެ.\nއޭޕްރީލް 25, 2018 15:33\nތި މީހުން އުޅޭ ގޮތް ބަލާކައް އަހަރުނަކަށް ނުޖެހޭނު.???


Chemical gudhan alhan havaalu kuree agu bodukoh: ACC | Mihaaru\nތިލަފުށީގައި ހެދި ކެމިކަލް ގުދަން. -- ފޮޓޯ: އެސްޖޭ ކޮންސްޓްރަކްޝަން\nތިލަފުށީގައި ގުދަންތައް އަޅަން ހަވާލުކުރީ އަގުބޮޑުކޮށް: އޭސީސީ\n18 ނޮވެމްބަރ 2019 - 16:54 24 comments\nނުރައްކާތެރި ކެމިކަލްތައް ރައްކާކުރާ ގުދަންތައް ތިލަަފުށްޓަށް ބަދަލުކުރުމަށް ތިލަފުށީގައި ގުދަންތަކެއް އަޅަން ގްރޭޓާ މާލެ އިންޑަސްޓްރިއަލް ޒޯން ލިމިޓެޑް (ޖީއެމްއަައިޒެޑްއެލް) އިން އެސްޖޭ ކޮންސްޓްރަކްޝަން ކުންފުންޏާ ހަވާލުކުރީ ކުރިން އަންދާޒާކޮށްފައިވާ ވަރަށް ވުރެ، ބޮޑު އަގަކަށް ކަމަށް އެންޓިކޮރަޕްޝަން ކޮމިޝަން (އޭސީސީ) ން ބުނެފި އެވެ.\nރައްޔިތުންގެ މަޖިލީހުގެ ސްޓޭޓް އޯންޑް އެންޓަޕްރައިޒް ކޮމިޓީ (އެސްއޯއީ ކޮމިޓީ) އަށް އޭސީސީން ފޮނުވި ސިޓީއެއް ގައި ބުނެފައި ވަނީ ގުދަންތައް އަޅަން އެސްޖޭ ކޮންސްޓްރަކްޝަނާ ހަވާލުކޮށްފައި ވަނީ އެ މަސައްކަތް އެ އަށް ވުރެ ހަތަރު މިލިއަން ރުފިޔާ އަގުހެޔޮކޮށް ކުރުމަށް އެހެން ކުންފުންޏަކުން ހުށަހަޅާފައި ވަނިކޮށް ކަމަށެެވެ.\nސިޓީގައި ބުނެފައިވާ ގޮތުން، އެސްޖޭ ކޮންސްޓްރަކްޝަނުން ހުށަހެޅި އަގު، ޖީއެމްއައިޒެޑުން އަންދާޒާ ކުރި އަގަށް ވުރެ ބޮޑެވެ. ގުދަންތައް ހަދައި ނިންމަން ޖީއެމްއައިޒެޑުން އަންދާޒާ ކުރީ 7.7 މިލިއަން ރުފިޔާ އެވެ. އެކަމަކު އެސްޖޭ ކޮންސްޓްރަކްޝަންގެ އަގަކީ 9.5 މިލިއަން ރުފިޔާ އެވެ.\nބިޑް އިވެލުއޭޝަންގައި ދެވަނަ އަށް ދިޔަ އޭޖޭއީ ކޯޕަރޭޓް ޕްރައިވެޓް ލިމިޓެޑުން ހުށަހަޅާފައި އޮތީ 4.3 މިލިޔަން ރުފިޔާގެ އަގަކަށް އެ މަސައްކަތް ކުރުމަށެވެ. އެކަމަކު އެ ކުންފުންޏަށް، މަސަައްކަތުގެ މުއްދަތުން ލިބުނު ޕޮއިންޓް އެސްޖޭ އަށް ލިބުނު ވަރަށް ވުރެ މަދެވެ.\nއޭސީސީގެ ސިޓީގައި ބުނެފައި ވަނީ ޖީއެމްއައިޒެޑްއެލް އިން އެސްޖޭ ކޮންސްޓްރަކްޝަނާ މަސައްކަތް ހަވާލުކުރީ އެކަން މަޑުޖައްސައިލަން އެ ކޮމިޝަނުން އެ ކުންފުންޏަށް އަަންގާފައި ވަނިކޮށް ކަމަށެވެ.\nތިލަފުށި ބަލަހައްޓާ، ޖީއެމްއައިޒެޑްއެލް އިން ކެމިކަލް ގުދަންތައް ހަދަން އެސްޖޭ ކޮންސްޓްރަކްޝަނާ ހަވާލު ކުރީ 9.5 މިލިއަން ރުފިޔާ އަށެެވެ.\n"އެއީ މެނޭޖްމަންޓްގެ ނިންމުމާ ދެކޮޅަށް ބޯޑުން ފާސްކުރި ނިންމުމެއް،" ޖީއެމްއައިޒެޑްއެލްގެ މެނޭޖިން ޑިރެކްޓަރު އިބްރާހީމް ރަޝީދު (އިބޫ) ވިދާޅުވި އެވެ.\nއެނގިފައިވާ ގޮތުގައި، އެ ނިންމުން ފާސްކުރީ ބޯޑުގެ ތިން މެމްބަރުންގެ އަޣުލަބިއްޔަތުންނެވެ.\nޖީއެމްއައިޒެޑްގެ މެނޭޖްމެންޓުން ބިޑް އިވެލުއޭޓްކޮށް އޭޖޭއީއާ މަަސައްކަތް ހަވާލުކުރަން ނިންމި ލިއުމާއި އޭގެ ފަހުން ކުންފުނީގެ ބޯޑުން ފާސްކުރި ރިޒޮލިއުޝަން ވެސް "މިހާރު"އަށް ވަނީ ލިބިފަ އެވެ. ޖީއެމްއައިޒެޑްގެ މެނޭޖްްމަންޓުން ބިޑް އިވެލުއޭޓް ކުރި ލިއުމުން އެނގޭ ގޮތުގައި ބިޑް އިވެލުއޭޝަންގައި އެންމެ މަތީ މާކްސް ލިބުނީ އެސްޖޭ ކޮންސްޓްރަކްޝަނަށެވެ. އެކަމަކު އެ ކުންފުނިން ހުށަހަޅާފައި ވަނީ އަންދާޒާކޮށްފައިވާ ވަރަށް ވުރެ މާ ބޮޑު އަގަކަށް ކަމަށް ވާތީ ބިޑް ކޮމިޓީން ނިންމީ ދެވަނަ އަށް ދިޔަ އޭޖޭއީއާ މަސައްކަތް ހަވާލުކުރާށެވެ.\nއެކުންފުނިން މިހާރު ވަނީ ގުދަންތައް އިމާރާތްކޮށް ނިންމައި ޖީއެމްއައިޒެޑްއެލްއާ ހަވާލުކޮށްފަ އެވެ.\nތިލަފުށީގައި ކެމިކަލް ގުދަން ހެދުމުގެ މަސައްކަތް އެސްޖޭއާ ހަވާލު ކުރީ މިދިޔަ އޮކްޓޯބަރު މަހު އެވެ.\nއެއް ލައްކަ އަކަފޫޓުގެ ބޮޑު ބިމެއްގައި ގުދަންތައް ހެދީ ބޮޑު އެއް އިމާރާތެއްގެ ގޮތުގަ އެވެ. ގުދަންތައް ވަކި ކޮޮށްފައި ވަނީ ކާގޯ ކޮންޓެއިނަރު ބަހައްޓައިގެންނެވެ. އެ މަސައްކަތް ހަވާލުކުރަން ޖީއެމްއައިޒެޑްއެލް އިން އެންމެ ފުރަތަމަ ނިންމީ އިއުލާން ކުރުމެއް ނެތި އެވެ. ނަމަވެސް ގިނަ ބައެއްގެ ފާޑުކިޔުންތަކާ އެކު އެންމެ ފަހުން ވަނީ ގުދަންތައް ހަދައިދޭނެ ބަޔަކު ހޯދަން އާއްމުކޮށް އިއުލާން ކޮށްފަ އެވެ.\nއިތުރު ލިޔުންތައް އަލިފާނުގެ ހާދިސާ މާލެ ރައްޔިތުންގެ މަޖިލިސް ތިލަފުށި ތިލަފުށި ކޯޕަރޭޝަން ކެމިކަލް ގްރޭޓާ މާލެ އިންޑަސްޓްރިއަލް ޒޯން ލިމިޓެޑް އިބްރާހިމް ރަޝީދު، އެމްޑީ (ޖީއެމްއައިޒެޑްއެލް)


Thinvana dhekunu mahaasinthaa feshigen kuriyah dhany\n31 އޮކްޓޯބަރ 20192years ago\nތިންވަނަ ދެކުނު މަހާސިންތާ ފެށިގެން ކުރިއަށް އެބަދެއެވެ.\nދެކުނުގެ ފަސް އަތޮޅު ކަމުގައިވާ ލ. އަތޮޅާއި، ގއ އަދި ގދ އަތޮޅާއި ފުވައްމުލަކު ސިޓީ އަދި އައްޑޫސިޓީ ކައުންސިލް ހިމެނޭ ގޮތަށް ބާއްވާ މިމަހާސިންތާ މިފަހަރު އޮތީ ގއ. ވިލިނގިލީގައެވެ. މިއަދު ހެނދުނު ފެށުނު މިމަހާސިންތާ ފައްޓަވައި ދެއްވީ ރައްޔިތުންގެ މަޖިލީހުގެ ރައީސް އަދި ކުރީގެ ރައީސުލް ޖުމްހޫރިއްޔާ ރައީސް މުޙައްމަދު ނަޝީދެވެ.\nމިމަހާސިންތާގައި ދެކުނުގެ ރަށު ކައުންސިލްތަކާއި އަތޮޅު ކައުންސިލްތައް އަދި ދެ ސިޓީ ކައުންސިލްގެ އިތުރުން ދެކުނަށް ނިސްބަތްވާ ރައްޔިތުންގެ މަޖިލީހުގެ މެމްބަރުން ބައިވެރިވެވަޑައިގަންނަވައެވެ. ތިން ދަންފަޅިއަކަށް ބަހާލައިގެން ކުރިއަށްދާ މިމަހާސިންތާގެ ފުރަތަމަ ދަންފަޅީގައި މަޖިލިސް މެންބަރުންވަނީ ކައުންސިލްތަކުގެ ހިންގުން ހަރުދަނާކޮށް ލާމަރުކަޒީކުރުމުގެ ގޮތުން ނިންމާފައިވާ ނިންމުންތަކާ ގުޅޭގޮތުން މަޢުލޫމާތު ދެއްވަވާފައެވެ. މަހާސިންތާގެ ދެވަނަ ދަންފަޅީގައި ދެކުނުގެ އަތޮޅުތަކުގެ ދަތުރުފަތުރުގެ ނިޒާމަށް ގެނެވޭނެ ރަނގަޅު ބަދަލުތަކާ މަސްވެރިކަމާ ދަނޑުވެރިކަމާ ގުޅޭގޮތުން މަހާސިންތާގެ ބައިވެރިންވަނީ މަޝްވަރާ ކުރައްވާފައެވެ. މަހާސިންތާގެ ތިންވަނަ ދަންފަޅީގައި ދެކުނުގެ ޓޫރިޒަމާ ގުޅޭގޮތުން މަޝްވަރާކުރެވުނެވެ.\nމިމަހާސިންތާގައި މިއަދު އައްޑޫސިޓީ ކައުންސިލުން ވަނީ ދެކުނުގެ ފަސް އަތޮޅު ހިމެނޭ ގޮތަށް ސަދަން ރީޖަނަލް އެލަޔަންސް (އެސް.އާރ.އޭ) ގެ ނަމުގައި އެސޯސިއޭޝަންއެއް އުފެއްދުމަށް ހުށަހަޅާފައެވެ. މިއެސޯސިއޭޝަންގެ ބޭނުމަކީ ދެކުނުގެ އަތޮޅުތައް އެކީގައި އިޤްތިސާދީ، އިޖުތިމާޢީ އަދި ސަޤާފީ ތަރައްޤީއަށްޓަކައި އެއްލަޅުދަނޑިތަކެއް ހާސިލުކުރުމަށް މަސައްކަތް ކުރުމެވެ.


Irrfan Khan Ge Bayaai Behey Gothun Eynaage Abimeeha Vaahaka Dhahkkaifi - Vaguthu\nއިރްފާން ޚާންގެ ބައްޔާއި ބެހޭގޮތުން އޭނާގެ އަނބިމީހާ ވާހަކަ ދައްކައިފި\nމަދުން ނޫނީ ނުފެންނަ ބައްޔެއް އޭނާއަށް ޖެހިފައިވާ ކަމަށް އިރްފާން ޚާން މީގެ ދުވަސްކޮޅެއްކުރިން ޓްވިޓާ މެދުވެރިކޮށް އެންމެނަށް އެންގި ހިސާބުން މުޅި ބޮލީވުޑް ވަނީ ޝޮކެއްގެ ތެރޭގައެވެ.\nއެންމެން ވެސް މަސައްކަތް ކުރަމުން ގެންދަނީ އެބަލީގެ ތަފްސީލް ހޯދުމަށެއެވެ. ނަމަވެސް އިރްފާން ޚާން ވަނީ އޭނާގެ ސަޕޯޓަރުންނާއި ހެޔޮއެދޭ ފަރާތްތަކަށް އޭނާގެ ބައްޔާބެހޭގޮތުން ވާހަކަ ނުދެއްކުމަށާއި ރަނގަޅު ވަގުތެއްގައި އެބަލީގެ ތަފްސީލް އެންމެނާ ހިއްސާކުރާނެކަމަށް ބުނެފައެވެ.\nނަމަވެސް ބަލީގެ ތަފްސީލް ހޯދަން ސަޕޯޓަރުން ކުރާ މަސައްކަތަށް ހުއްޓުމެއް ނާދެއެވެ. އެންމެ ފަހުން އިރްފާން ޙާންގެ އަންހެނުން މިވަނީ އެކަމާ ވާހަކަ ދައްކާފައެވެ.\nއިރްފާން ޚާންގެ އަންހެނުން ސްޓަޕާ ސިކްދާރު އޭނާގެ ފޭސްބުކްގައި ބުނެފައިވަނީ "އަހަރެންގެ ފިރިމީހާއަކީ ވަރަށް ހިއްވަރުގަދަ މީހެއް. އޭނާ ދަނީ އެބައްޔާ ދެކޮޅަށް ވަރުގަދަ އަށް ހަނގުރާމަ ކުރަމުން. އެންމެންގެ މެސެޖް ތަކާއި ކޯލްތަކަށް ޖަވާބު ނުދެވޭތީ މާފަށްއެދެން. ނަމަވެސް ހުރިހާ އެންމެންގެ ފަރާތުން ލިބޭ ލޯތްބާއި ހަމްދަރުދީއަށް ވަރަށް އުފާވޭ" އެވެ. އޭނާ އިތުރަށް ބުނީ އެ ބަލީގެ އަސްލު ބެލުމަށް އެންމެންވެސް އެމީހެއްގެ އަގުހުރި ވަގުތު ބޭކާރުކޮށްނުލާ. އެބައްޔަށް ޝިފާ ލިބޭތޯ ދުޢާކޮށްދިނުމަށް އެދޭ ކަމަށެވެ.\nއިރްފާން ޚާންގެ ބައްޔާ ގުޅިގެން ބައެއް ފަރާތްތަކުން ދަނީ އޭނާ އަށް ޖެހިފައިވަނީ ބްރެއިން ކެންސާ ކަމަށް ބުނަމުންނެވެ. އަދި އެނާ އެބައްޔަށް ފަރުވާ ހޯދުމަށްޓަކައި އިންޑިޔާގެ ޕްރައިވެޓް ހޮސްޕިޓަލެއް ކަމަށްވާ ކޮކިލަބެން ހޮސްޕިޓަލްގައި އޭނާ ވަނީ އެނދުމަތިކުރެވިފައި ކަމަށް އެ ހޮސްޕިޓަލުގެ މުވައްޒަފަކާއި ހަވާލާދީ އިންޑިޔާގެ ބައެއް ނޫސްތަކުގައި ވަނީ ހަބަރު ފަތުރާފައެވެ. ނަމަވެސް އެނާގެ ސްޕޯކްސް ޕާސަން ވަނީ އެހަބަރު ދޮގުކޮށްފައެވެ.\nއިރްފާން ޚާން އާއި އޭނާގެ އަބިމީހާ އޭނާގެ ބައްޔާ ބެހޭގޮތުން ތަފާތު ވާހަކަ ނުދެއްކުމަށް އެދެމުން ދިޔަ ނަމަވެސް ބޮލީވުޑްގެ އެކި ފަންތީގެ ފަންނާނުން ދަނީ އެބައްޔާއި ގުޅިގެން އެމީހުނަށް ފެންނަ އެއްޗެއް މީސްމީޑިޔާގައި ލިޔަމުންނެވެ. އަދި އެކަމާ އިރްފާން ޚާންގެ އާއިލާއިން ތިބާ ހިތްހަމަ ނުޖެހިފައެވެ.\nވައްކޮށް ރޮށި ދަމަން ނުޝްރާތްއަށް ވެސް ނޭނގެ\nޝަހޫ މިސް: މިއީ އެހުންތެރިންނަށް ވާހަކަ ގެނެސްދޭ ޒުވާނާ\nމާޗް 11, 2018 13:11\nއަވަސް ޝިފާ އަކަށް އެދެން!


Adubarey 15 Dhuvahah Jalah Laan Hukumkohffi އަޑުބަރޭ 15 ދުވަހަށް ޖަލަށްލާން ހުކުމްކޮށްފި – Huvadhoo News Adubarey 15 Dhuvahah Jalah Laan Hukumkohffi Huvadhoo News\nއަޑުބަރޭ 15 ދުވަހަށް ޖަލަށްލާން ހުކުމްކޮށްފި\nޔޫތު މިނިސްޓްރީގެ ސްޓޭޓް މިނިސްޓަރ އަސްހަދު އަލީ (އަޑުބަރޭ)\nޖިންސީކުށުގެ ދައުވާތަކެއް ލިބޭ ކުރީގެ ޓޫރިޒަމް މިނިސްޓާރު އަލީ ވަހީދު ރާއްޖޭން ބޭރަށް ފޮނުވައިލުމުގައި ޖާމިނުވި، ރާއްޖޭގެ މަޝްހޫރު ފުޓުބޯޅަ ކުޅުންތެރިޔާ އަދި ޔޫތު މިނިސްޓްރީގެ ސްޓޭޓް މިނިސްޓަރ އަސްހަދު އަލީ (އަޑުބަރޭ) 15 ދުވަހުގެ މުއްދަތަކަށް ޖަލަށްލުމަށް ކްރިމިނަލް ކޯޓުން ހުކުމްކޮށްފިއެވެ.\nމުވައްޒަފުންތަކަކަށް ޖިންސީ ގޯނާކުރި ކަމުގެ ތުހުމަތުތަކާއެކު އަލީ ވަހީދުގެ ޕާސްޕޯޓު ހިފަހައްޓައި އޭނާ ރާއްޖެއިން ބޭރަށް ފުރުން މަނާކޮށްފައިވަނީ 2020 ވަނަ އަހަރުގެ ޖުލައި މަހުގައެވެ. އަދި އޭގެ ފަހުގައި އެއަމުރު މުރާޖައާކުރުމުން އޭނާގެ ޕާސްޕޯޓު ވަނީ ދޫކޮށްލައިފައެވެ.\nއޭނާގެ ޕާސްޕޯޓު ދޫކޮށްލަން އަމުރުކޮށްފައިވަނީ، ސިއްހީ ފަރުވާއަށް ރާއްޖެއިން ބޭރަށް ދާންޖެހޭ ކަމަށް ޑޮކްޓަރު ކަށަވަރުކޮށްދެއްވުމުންނެވެ. އެގޮތުން އޭނާގެ އޮޕަރޭޝަން ރާއްޖެއިން ކޮށްފިނަމަ އޭނާގެ ފުރާނައަށް ނުރައްކާވެދާނެ ކަމަށް ޑޮކްޓަރު ބުނެފައިވެއެވެ.\nއޭނާ ފުރުން މަނާކުރުމުގެ އަމުރު ބާތިލް ކުރީ އޭނާއަށް ޖާމިނުވާނެ ފަރާތަކަށް އަޑުބަރޭ ހުށަހަޅާފައިވާތީއެވެ. އަޑުބަރޭ ޖާމިނުވެފައި ވަނީ، ނުވަތަ ކޯޓަށް ޔަގީންކަން ދީފައި ވަނީ ހަތަރު މަސް ފަހުން އަލީ ވަހީދު ކޯޓަށް ހާޒިރުކޮށްދޭނެ ކަމަށެވެ.\nއޭގެ ފަހުގައި ބޭސްފަރުވާއަށް ނަމުގައި އަލީ ވަހީދު ވަނީ ބޭރަށްގޮސްފައެވެ.ނަމަވެސް ހަތަރު މަސް ހަމަވެގެން ދިޔައިރު ވެސް އަލީ ވަހީދު ރާއްޖެ އައިސްފައެއް ނުވެއެވެ. އަލީ ވަހީދު ރާއްޖެ އައިސްފައި ނުވާތީ އޭނާގެ މައްޗަށް އުފުލާފައިވާ ދައުވާތަކުގެ މައްސަލަވަނީ ކުރިއަށްގެންދެވޭ ގޮތެއް ނުވެފައެވެ.


Enme 100 RF Ge Thakethi Gatheema Ves Ihusan Fiharain Delivery Kohdheyne - Vaguthu\nކޮވިޑް ފައްސި އަނެއްކާވެސް ސައްތައިން މައްޗަށް -4ގަޑިއިރު ކުރިން\nއެންމެ 100ރ. ގެ ތަކެތި ގަތީމަ ވެސް އިހުސާން ފިހާރަ އިން ޑެލިވަރީކޮށްދޭނެ\nއިހުސާން ފިހާރައިގެ ޓީމް، އެ ފިހާރަ ކައިރީގައި ހުއްޓިލައިގެން\nގޭތެރެއަށް ބޭނުންވާ ގިނަ އަދަދެއްގެ ސާމާނާއި، ކާބޯތަކެތީގެ ސާމާނު ލިބެން ހުންނަ "އިހުސާން ފިހާރައިން" 100 ރުފިޔާގެ ވިޔަފާރި ކޮށްގެން ޑެލިވަރީގެ ޚިދުމަތް ހޯދުމުގެ ފުރުސަތު މިހާރު ލިބިގެންދާތީ އެކަމަށް އެތައް ބައެއްގެ ތަރުޚީބު ލިބެން ފަށައިފިއެވެ.\nރާއްޖެއިން ކޮވިޑް-19 ފެނުމާ ގުޅިގެން މީހުން ގިނައިން އެއްވެ އުޅޭ ތަންތަނަށް އެއް ނޫޅުމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން އިލްތިމާސްކޮށްފައި ވާތީ ކަސްޓަމަރުންނަށް ގޭގައި ތިބެގެން ފަސޭހަ ކަމާއެކު ބޭނުންވާ ސާމާނު ލިބޭނެ މަގު ފަހިކޮށްދިނުމަށް އިހުސާން ފިހާރައިން ދަނީ ފަސޭހަކަމާ އެކު ގޭގޭއަށް ބޭނުންވާ ތަކެތި ހެޔޮ އަގުގައި ލިބޭނެ އިންތިޒާމް ހަމަޖައްސަމުންނެވެ.\nއިހުސާން ފިހާރައިން ޑެލިވަރީ ކުރާނީ ކޮންމެ ދުވަހެއްގެ ވެސް ހެނދުނު 09:00 އިން ރޭގަނޑު 10:00 އަށެވެ. އަދި ހަވީރު 05:00 އިން ރޭގަނޑު 08:00 އަށް މާލެ ފުރަބަންދު ކޮށްފައި އޮތްކަމަށް ވިޔަސް، ސަރުކާރުން ކަނޑައަޅުއްވާފައިވާ އުޞޫލާއި އެއްގޮތަށް، އެ ވަގުތު ތަކުގައިވެސް ޑެލިވަރީ މެދު ނުކެނޑި ކުރިއަށް ދާނެކަމަށް އެ ފިހާރައިން މައުލޫމާތު ދެއެވެ.\nއިހުސާން ފިހާރަ އިން ބުނި ގޮތުގައި 7291003 ނަންބަރަށް ބޭނުންވާ ތަކެތީގެ ލިސްޓާއި ގޭގެ އެޑްރެސް ޖެހުމަށް ފަހު ވައިބާ ކުރުމުން ޑެލިވަރީ އޯޑަރު ކުރެވުނީއެވެ.\nއަދި އޯޑަރު ކުރާތާ ގިނަވެގެން 35 މިނިޓް ތެރޭގައި ޑެލިވަރީ ކޮށްދޭ އިރު، އެ ފިހާރަ އިން ގަންނަ ތަކެތީގެ އަގުގެ އިތުރަށް، ޑެލިވަރީއަށް އެއްވެސް އަގެއް ނުނަގާކަން ފާހަގަކޮށްލެވެއެވެ.\nއެއީ މި ޚިދުމަތަށް ކަސްޓަމަރުންގެ މިހާ ބޮޑު މަގުބޫލުކަމެއް ލިބިގެން ދިޔަ އެއް ސަބަބެވެ.\nއިހުސާން ފިހާރައިން ދޭ ޚިދުމަތް އަވަސް ވުމާއި، ފައިސާ ދެއްކުމުގައި ވެސް އެއްވެސް މައްސަލަތަކެއް ދިމާ ނުވާކަމީ މި ހިދުމަތަކީ ބަރޯސާވެވޭނެ ހިދުމަތަކަށްވާ އެއްސަބަބެވެ.\nއެގޮތުން، އިހުސާން ފިހާރައިން ޑެލިވަރީ ކުރާ ތަކެއްޗަށް ކޭޝް މެދުވެރިކޮށާއި، އޮންލައިން ޓްރާންސްފާ މެދުވެރިކޮށް އަދި ކާާޑު މެދުވެރިކޮށް ވެސް ފައިސާ ދެއްކޭނެ އިންތިޒާމް ވަނީ ހަމަޖައްސާދީފައެވެ.\nއިހުސާން ފިހާރައިގައި ލިބެން ހުންނަ ބައެއް ތަކެތި\nމީގެއިތުރުން އިހުސާން ފިހާރައިން މިހާރު ތާޒާ ކުރުނބާ ލިބެން ހުރި އިރު، ކުރުނބާ ޑެލިވަރީކޮށް ދިނުމުގެ ޚިދުމަތް ވެސް ލިބޭނެކަން އެ ފިހާރައިން ފާހަގަކުރެއެވެ.\nއިހުސާން ފިހާރައިގެ ރޯދަ ޕްރޮމޯޝަން: ވިޔަފާރިކޮށްގެން އަގުހުރި އިނާމުތަކެއް!!\nއިހުސާން ފިހާރައިގެ ކަސްޓަމަރުންނަށް ލޯޔަލްޓީ ޕްރޮގްރާމެއް، އަވަހަށް ބައިވެރިވޭ!\nއޭޕްރީލް 1, 2020 17:01\nވިޔަފާރި ކުރިއަރާނީ ހިތްވަރެއް ވެސް ހުރެގެންނެވެ!\nއޭޕްރީލް 1, 2020 17:13\nއެއްޗިހިލުގެ އަގުތައް އެނގޭގޮތަށް ހުންނަނަމަ ވަރައް ފަސޭހަވީސް.އެއްޗިހިލުގެ އަގުނޭގި ގަންނަށް ވަވައްއުނދަގޫ.އެންމެންނަކީ މުއްސަނދިންނެއްނޫން ދޯ ހުރިއަގެއްދީފަ ގަންނާކަށް.\nއޭޕްރީލް 1, 2020 22:10


Ameeniyaa Ga Beyadhabee Bahun Muaamalaaiy Kuri Teacheraku Suspend Koffi - Vaguthu\nމިފަހަރު ކޮވިޑްގެ ބިރު މާބޮޑު! - 10 ގަޑިއިރު ކުރިން\nއަމީނިއްޔާ ސްކޫލްގައި ކުރިއަށްގެންދިޔަ ހަރަކާތެއްހެ ތެރެއިން - ވަގުތު ފޮޓޯ: އިބްރާޙިމް ޝާބިލް\nއަމީނިއްޔާ ސްކޫލްގައި ބޭއަދަބީ ބަހުން ދަރިވަރަކާ މުއާމަލާތް ކުރި ޓީޗަރަކު ސަސްޕެންޑްކޮށްފިއެވެ.\nއެޑިއުކޭޝަން މިނިސްޓްރީގެ ޕާމަނަންޓް ސެކްރެޓަރީ (ޕީއެސް) އަހުމަދު އަލީ "ވަގުތު" އަށް މިއަދު ވިދާޅުވީ ބޭއަދަބީކޮށް ވާހަކަ ދެއްކި ޓީޗަރެއްގެ މައްސަލަ އެޑިއުކޭޝަން މިނިސްޓްރީއަށް ލިބުމާ ގުޅިގެން އެ މައްސަލަ ބަލައި އެ މީހާ ސަސްޕެންޑްކޮށްފައިވާ ކަމަށެވެ.\nއެކަމަކު، އެއީ ކޮން ސްކޫލެއްގެ ޓީޗަރެއް ކަމެއް އޭނާ ވިދާޅެއް ނުވެއެވެ. ނަމަވެސް އެނގިފައިވާ ގޮތުގައި އެއީ އަމީނިއްޔާ ސްކޫލްގެ ޓީޗަރެކެވެ.\nމީގެ ދެ ހަފްތާއެއް ކުރިން ސަސްޕެންޑްކުރީ މަތީ ގްރޭޑްތަކަށް އަރަބި ކިޔަވައިދޭ ފިރިހެން ޓީޗަރެކެވެ. އެ ޓީޗަަރު ޖިންސީ ގޯނާ ކުރި ކަމަށް މީސް މީޑިއާގައި ތުހުމަތު ކުރެވުނު ނަމަވެސް އެފަދަ ކަމެއް ހިނގާފައި އަދި މިނިސްޓްރީން ބަލާފައި ނުވާ ކަމަށްވެއެވެ.\nނަމަވެސް ފުލުހުންގެ މީޑިއާ އޮފިޝަލް ވިދާޅުވީ، މާލޭގެ ސްކޫލުގެ ޓީޗަރަކު ދަރިވަރުންނަށް ޖިންސީ ގޯނާކުރި ކަމުގެ މައްސަލައެއް ލިބިފައިވާ ކަމަށެވެ. އެކަމަކު މިއީ ސީދާ އެއް މައްސަލައެއް ކަމެއް ނުވަތަ ނޫންކަމެއް ސާފުވާގޮތް ވަނީ ނުވެފައެވެ.\nމި ފަހަކަށް އައިސް ސްކޫލުތަކުގެ ޓީޗަރުންގެ ގިނަ މައްސަލަތަކެއް ދަނީ ފެންމަތިވަމުންނެވެ. އެންމެ ގިނައިން ފެންމަތިވަނީ ޓީީޗަރުން ދަރިވަރުންނަށް ޖިންސީ ގޯނާކުރާ މައްސަލަތަކެވެ.\nދާދި ފަހުންވެސް، ޖިންސީ ގޯނާގެ މައްސަލައެއްގައި ޓީޗަރަކު ވަނީ ސަސްޕެންޑް ކޮށްފައެވެ. ޓީޗަރުންގެ ފަރާތުން އެފަދަ މައްސަލަތައް ކުރިމަތިވުމަކީ ގިނަ ބެލެނިވެރިންގެ އޮތް ކަންބޮޑުވުމެކެވެ. ޖިންސީ ގޯނާއާ ދެކޮޅަށް ގައުމީ ފެންވަރުގައި ގިނަ މަސައްކަތްތަކެއް ކުރިއަށް އެންމެ އެންމެ އެކަށީގެންވާ ވަރަށް އެކަންތައްތަކެއް ހައްލެއް ނުލިބެއެވެ. އާއްމުންގެ އެންމެ ކަންބޮޑުވުމަކީ ޖިންސީ ގޯނާގެ މައްސަލަތަކުގައި ހައްޔަރުކުރެވޭ މީހުން ދޫވެގެން ދިޔުމެވެ.\nއޮކްޓޯބަރ 26, 2021 16:17\nއަމީނިއްޔާއޭތޯ. އެހެންވިއްޔާ ބޭއަދަބީ ބަސް އެހެން މީހުންނަށް ކިޔަވައިދޭ ފެންވަރު އެކުދިންގެ ކިބައިގަ ހުންންަނެ. ގައުމު މާ ތުއިވާނެ ކަމެއް ނެތް. ފުރާއުމުރުގެ ކުދިން ނުދަންނަ ބޭއަދަބީ ބަހެއް އަވަގުރާނިއްޔަތެއް މިގައުމަކު ނެތް. ހަގީގަތް ގަބޫލު ކުރައްވާ. ވިސްނާށޭ ގައުމު. !\nއޮކްޓޯބަރ 26, 2021 16:23\nތާޖުއްދީންކަހަލަ ތަންތަންވެސް ބައެއް ޓީޗަރުންގެ ވާހަކަ ދެއްކުމުގެ ވައްޓަފާޅި ބަލާލުން ރަގނޅުކަން ނޭންގެ...ބާރުގަދަ ބައެއް ވީމަ ފިޔަވަޅެއް ނޭޅޭނެ ތޯޗެ.\nއޮކްޓޯބަރ 26, 2021 17:56\nތީ ދިން ލަނޑަކަށްވެސް ވެދާނެ ކުދިން މާ މޮޅުވާނެ އައުގުރާނަ ގޮވަން\nއޮކްޓޯބަރ 26, 2021 19:28\nކިޔަވައިދިނުމަކީ ޓީޗަރުގެ ވަޒީފާ ކަމާއި ހަގީގަތުގައި އެއްވެސް ބާރެއް ނެތް ބަޔެއް ކަން ވިސްނައިދޭން ޖެހޭ ކުއްޖަކު ގޯސް ކުއްޖަކަށް ނުވާނެ އެކަން އެނގިގެނެއް ދަރިން ބުނާ ވާހަކަ ގަބޫލު ކުރާނެ ކަން އަންގަން ޖެހޭ ކުދިންނަށް މަށަށް ދިމާވި ހަމަ ސީދާ ހަސަދަވެރި ޓީޗަރުން އެހެން ވިޔަސް ގިނަ ޓީޗަރުން ވަރަށް ރަނގަޅު އަދިވެސް ވަރަށް އިހުތިރާމު ކުރެވާ އެޓީޗަރުންނަށް\nއޮކްޓޯބަރ 26, 2021 23:09\nހަހަހަ..އަސްލު ކުރަފި ގުދަނަށް ލީ ސޮރެއްތަ ތީ؟؟\nއޮކްޓޯބަރ 26, 2021 19:55\nމަޖީދިއްޔާގަ ވެސް އުޅޭ ތިކަހަލަ ޓީޗަރެއް\nއޮކްޓޯބަރ 26, 2021 21:18\nދެން ދަރިވަރުން ބޭ އަދަބީ ބަހުން މުދައްރިސުންނާއި ވާހަކަ ދައްކާއިރު މުދައްރިސުންގެ ހައްޤުތައް ކޮބާތޯ\nއޮކްޓޯބަރ 27, 2021 00:07\nސިޔާސީ ވެރިން ރައްޔިތުންނާއު ރައްޔިތުން އެމީހުންނާއި ވާހަކަދައްކަނީ ހުތުރު ބަހުން.\nދަރިވަރުން ޓީޗަރުންނާއި، ޓީޗަރުން ދަރިވަރުންނާއި، ދަރިން މައިންބަފައިނާއި، މައިންބަފައިން ދަރިންނާއި\nވާހަކަދައްކަނީ މިހާރު ހުތުރު ބަހުން. މިގައުމު ހަލާކު ކުރަން ފޫގަޅައިގެން ތިބި މީހުންގެ ކިބައިން އަޅަމެން ސަލާމަތް ކުރައްވާށިއެވެ.\nއޮކްޓޯބަރ 27, 2021 08:27\nހެހެހެ އަދީބުގެ ތިމާގެ ކުއްޖެއް ތިޔަ ބުނާ ޢަރަބި ޓީޗަރަކީ..\nއޮކްޓޯބަރ 27, 2021 08:52\nއަޅަމެންގެ ނަބިއްޔާ މުޙައްމަދު (ޞ) އަށް ހަޖޫޖެހި ޓީޗަރަށް ޕްރޮމޯޝަން، ކިހާމޮޅު\nއޮކްޓޯބަރ 27, 2021 14:17\nއަޅުގަނޑުގެ ދަރިފުޅަށް ކިޔަވާދިނީ މި ސާރ\nވަރަށް ޑިސަޕޮއިންތް ވެފަ


Addu City Councilge idhaaraa ah 1 Road Sweeper gannan beynunvejje eve\nއައްޑޫ ސިޓީ ކައުންސިލްގެ އިދާރާއަށް 01 ރޯޑް ސްވީޕަރ ގަންނަން ބޭނުންވެއްޖެއެވެ\n5 ސެޕްޓެމްބަރ 20194months ago\nއައްޑޫ ސިޓީ ކައުންސިލްގެ އިދާރާއަށް 01 ރޯޑް ސްވީޕަރ ގަންނަން ބޭނުންވެއްޖެއެވެ.\nވީމާ މިމަސައްކަތަށް ޝައުގުވެރިވެލައްވާ ފަރާތްތަކުން އެކަމަށްއެދި ބިޑް ހުށަހެޅުއްވުންއެދެމެވެ. މިކަމަށް އެދި ބިޑް ޑޮކިއުމަންޓް 2019 ސެޕްޓެންބަރު 08 ވާ އާދީއްތަ ދުވަހުގެ ހެނދުނު 10:00ން ފެށިގެން 2019 ސެޕްޓެންބަރު 12 ވާ ބުރާސްފަތި ދުވަހުގެ މެންދުރު 13:00އާއި ހަމަޔަށް އައްޑޫ ސިޓީ ކައުންސިލްގެ އިދާރާއާއި އަވަށު އޮފީސްތަކުން ގަންނަނަން ލިބެން ހުންނާނެއެވެ. ބިޑް ޑޮކިއުމެންޓެއްގެ އަގަކީ 300.00ރ (ތިން ސަތޭކަ ރުފިޔާ)އެވެ.\nބީލަންތައް ބައްލަވައިގަންނަވާ ފަރާތްތަކަށް ބާއްވާ މައުލޫމާތު ސެޝަން އޮންނާނީ 2019 ސެޕްޓެންބަރު 15 ވާ އާދީއްތަ ދުވަހުގެ 11:00 ގައި ކައުންސިލްގެ އިދާރާގެ ހޯލުގައެވެ. ބީލަންތައް ބަލައިގަތުމާއި، އަދި ބީލަންހުޅުވުން އޮންނާނީ 2019 ސެޕްޓެންބަރު 22 ވާ އާދީއްތަ ދުވަހުގެ 13:30ގައި ކައުންސިލްގެ އިދާރާގެ ހޯލްގައެވެ.\nބީލަމާއި ގުޅިގެން މަޢުލޫމާތެއް ސާފުކުރައްވަން ބޭނުންވާނަމަ 2019 ސެޕްޓެންބަރު 09 ވާ ހޯމަ ދުވަހުން ފެށިގެން 2019 ސެޕްޓެންބަރު 18 ވާ ބުދަ ދުވަހުގެ 12:00 އާއި ދެމެދު ތިރީގައިވާ އެޑްރެހަށް މެއިލްކޮށްދެއްވުން އެދެމެވެ. މި މެއިލްއަށް ފޮނުވޭ ސުވާލުތަކުގެ ޖަވާބު، 2019 ސެޕްޓެންބަރު 19 ވާ ބުރާސްފަތި ދުވަހުގެ 14:00 ގެ ކުރިން، ބިޑް ބައްލަވައިގެންނެވި ހުރިހާ ފަރާތްތަކުގެ މެއިލްއަށް ފޮނުވޭނެއެވެ.\nމަސައްކަތް ޙަވާލުކުރެވޭ އުސޫލާއި، އަދި ހުށަހެޅޭ ބިޑްތައް އިވެލުއޭޓްކޮށް މާރކްސް ދެވޭނެގޮތުގެ ތަފްޞީލް ބިޑިންގ ޑޮކިއުމަންޓުގައި ހިމެނިފައިވާނެއެވެ.\n06 މުޙައްރަމް 1441\n05 ސެޕްޓެންބަރު 2019\nޕަބްލިޝް ކުރި ތާރީޚް: 05-09-2019\nސުންގަޑި: 2019-09-12 13:00:00


Qasim Ibrahim athun6Million Rufiyaa hoadhumah Abudullah Jabiru Civil Court ah massala hushahalhuvvaifi - One Online\nޑީއާރުޕީން ބޭއްވި ޕްރެސް ކޮންފަރެންސްގައި އެޕާޓީގެ ލީޑަރު އަދި ކާށިދޫ ދާއިރާގެ މެންބަރު އަބްދުﷲ ޖާބިރު ވާހަކަދައްކަވަނީ --- ވަން ފޮޓޯ/ މުހައްމަދު އައުޒަމް\nގާސިމް އިބްރާހިމްގެ އަތުން6މިލިޔަން ރުފިޔާ ހޯދަން އަބުދުﷲ ޖާބިރު ސިވިލްކޯޓަށް މައްސަލަ ހުށަހަޅުއްވައިފި\nޖުމްހޫރީ ޕާޓީ( ޖޭޕީ) ގެ ލީޑަރު އަދި މާމިގިލީ ދާއިރާގެ މަޖިލިސް މެންބަރު ގާސިމް އިބްރާހީމްގެ އަތުން، ހަ މިލިޔަން ރުފިޔާ ހޯދުމަށް، ޑީއާރުޕީގެ ލީޑަރު، އަދި ކާށިދޫ ދާއިރާގެ މަޖިލިސް މެންބަރު އަބުދުﷲ ޖާބީރު ސިވިލް ކޯޓަށް މައްސަލަ ހުށަހަޅުއްވައިފި އެވެ. ހުށަހަޅުއްވައިފިއެވެ.\nއެ މައްސަލަ ޖާބިރުގެ ފަރާތުން ސިވިލްކޯޓަށް ހުށަހަޅާފައިވާ ކަމަށް ބުނެ، ޑީއާރުޕީން ޓުވީޓު ކުރި މައްސަލަ ހުށަހަޅާފޯމުގައި ބުނެފައި ވަނީ، ޖާބިރުގެ އަތުން، ގާސިމް ނެންގެވި އެއް މިލިޔަން ޑޮލަރުގެ ތެރެއިން 65،000 އެމެރިކާ ޑޮލަރު ނުދީ ހިފަހައްޓާފައިވާ ކަމަށެވެ.\nއެހެންކަމުން 65،000 ޑޮލަރަށް ވާ 1،002،300 (އެއްމިލިޔަން ދެހާސް ތިންސަތޭކަ) ރުފިޔާ ހޯދުމަށް ފޯމުގައި ޖާބިރު ވަނީ ހުށަހަޅުއްވައިފައެވެ.\nމީގެ އިތުރުން މިހާރުގެ ރައީސުލްޖުމްހޫރިއްޔާ، ޅ ހިންނަވަރު ނޫރާނީގެ އިބްރާހިމް މުހައްމަދު ސޯލިހު މެދުވެރިކޮށް ޖާބިރުގެ އަތުން އަނބުރާ ދައްކާގޮތަށް ގާސިމް ނަންގަވާފައިވާ ފަސް މިލިޔަން ފުރިޔާ ހޯދުމަށްވެސް އެ ފޯމުގައި ވަނީ ހުށަހަޅުއްވައިފައެވެ.\nއެހެންކަމުން ޖުމްލަ 6،002،300 (ހަ މިލިޔަން ދެހާސް ތިންސަތޭކަ) ރުފިޔާ ހޯދައިދިނުމަށް ޖާބިރު ދައުވާގެ ފޯމުގައި ވަނީ ހުށަހަޅުއްވައިފައެވެ.\nދައުވާފޯމުގައި ހެކިންގެ ގޮތުގައި، އެއްމިލިޔަން ޑޮލަރުގެ ސްޓޭޓް ބޭންކް އޮފް އިންޑިއާގެ ޗެކެއްގެ ކޮޕީއެއް ޖާބިރު ވަނީ ހިމަނުއްވައިފައެވެ.\nގުޅޭ ޓެގު ގާސިމް އިބްރާހިމް ސިވިލް ކޯޓް ކާށީދޫ ދާއިރާގެ މެންބަރު އަބްދުﷲ ޖާބިރު އަބްދުﷲ ޖާބިރު\nގއ. ރިބިދޫ ޖާބިރާ ހަވާލު ކުރަން ދައުލަތުގެ މައްޗަށް އަމުރު ނެރެދެވެން ނެތް ކަމަށް ހުކުމް ކޮށްފި\nޖާބިރުގެ ސޮއި އަނބުރާ ނެންގެވުމުން ޒަހާގެ އިތުބާރު ނެތްކަމުގެ މައްސަލަ ބޭރުވެއްޖެ\nދެކެން ބޭނުންވަނީ ރައީސް މައުމޫންއާ ނުލައި ރައީސް އޮފީސް ހިންގޭނެ ދުވަހެއް: ޖާބިރު


ސިޔާސީ ހަތުރުންނާއި މިތުރުން, ރައްޔިތުން ގެންގުޅެނީ ކުޅޭ ކުޅޭ އެއްޗެއްގެ ގޮތުގައި | Jazeera\tސިޔާސީ ހަތުރުންނާއި މިތުރުން, ރައްޔިތުން ގެންގުޅެނީ ކުޅޭ ކުޅޭ އެއްޗެއްގެ ގޮތުގައި - Jazeera\nސަދާ ސައީދު April 14, 2019 118 views0\nއަބަދުވެސް ފެނިގެންދަނީ މި ރާއްޖޭގައި ސިޔާސީވެރިންތައް އެކަކު އަނެކަކަށް ޖޯޑުވެ އުޅޭތަނެވެ. އެވެރިން މިއަދު ފެނިގެންދަނީ ހަތުރުންގެ ގޮތުގައި ވިއްޔާ މާދަން ފެނިގެންދާނީ މިތުރުންގެ ގޮތުގައި އެއްކޮށް މަސައްކަތް ކުރަމުން އަންނަ ތަނެވެ.\nއެގޮތުން ބަލާއިރު، 2008 ވަނަ އަހަރު އަހަރެމެންނަށް ފެނިގެންދިޔައީ އެއަހަރުގެ ރިޔާސީ އިންތިހާބުގެ ފުރަތަމަ ބުރުގައި ބައިވެރިވި ކޮންމެ ކެންޑިޑޭޓެއްވެސް އެއްވެސް ފަރާތަކާއި ކޯލިޝަން ނަހަދައި އިންތިހާބުގައި ބައިވެރިވިތަނެވެ. ނަމަވެސް އޭގެ ދެވަނަ ބުރުގައި ފެނިގެންދިޔައީ ބަދަލަކަށް ކަމަށް ބުނެ ޖުމްހުރީ ޕާޓީއާއި އަދާލަތް ޕާޓީ، އެމްޑީޕީއާއި އެއްކޮށް ކޯލިޝަން ހަދައި އެކުގަ ނުކުމެ ކުރީގެ ރައީސް މައުމޫން އަބްދުލްގައްޔޫމް ބަލިކޮށް ވެރިކަމާއި ހަވާލުވި މަންޒަރެވެ.\nއޭރު ކޯލިޝަން ސަރުކާރުގައި ހިމެނޭ ހުރިހާ ފަރާތްތައްވެސް ބުނަމުން ގެންދިޔައީ އޭރުގެ ރައީސް ނަޝީދުގެ ވެރިކަން ދަމަހައްޓައި ކުރިއަރުވަން ކޯލިޝަންގައި ހިމެނޭ ހުރިހާ ފަރާތްތައްވެސް އެންމެން އެކުގައި އެކުވެރިކަމާއި އެކު މަސައްކަތް ކުރާނެ ކަމަށެވެ. ނަމަވެސް ފެނިގެން ދިޔައީ އެކާވީސް ދުވަސް ނުވަނީސް ޖުމްހުރީ ޕާޓިގެ ލީޑަރ ޤާސިމް އިބްރާހިމް ކޯލިޝަން ދޫކޮށްލާފައި ދިޔަތަނެވެ. އަދި އޭގެ ދުވަސް ކޮޅެއް ފަހުން އަދާލަތް ޕާޓީވެސް އެމްޑީޕީ އެކަނިކޮށްލާފައި ދިޔަތަނެވެ.\nއަނެއްކާވެސް އެއްކަލަ މިތުރުންތައް ހަތުރުންނަށް ވީއެވެ. އެކުގައި ގެނައި ވެރިކަމާއި ދެކޮޅަށް ފާޅުގައި ނިކުމެ މަސައްކަތް ކުރީ އަދާލަތު ޕާޓީއާއި، ޖުމްހޫރީޕާޓީ އަދި ޑީއާރުޕީ ގުޅިގެންނެވެ. ދެން ފެނިގެންދިޔައީ7ފެބްރުވަރީ 2012 ގައި އެއްކަލަ މިތުރުންނާއި ކުރީީގެ ރައިސް މައުމޫން އަދި ކުރީގެ ރައިސް ޔާމީން އާއި ބައިއަތު ހިފައި ރައިސް ނަޝީދުގެ ވެރިކަން ވައްޓާލިތަނެވެ.\nނަމަވެސް މީގެއިން އެއްވެސް ކަމަކުން އޭގެ އެއްވެސް ސިޔާސީ ފަރާތަކަށް ގެއްލުމެއް ނޫނީ ދެރައެއް ލިބިގެނެއް ނުދެއެވެ. އޭގެ ބަދަލުގައި ފެނިގެންދިޔައީ އެމްޑީޕީގެ ސަޕޯޓަރުން މަގުމަތިވެގެން ދިޔަތަނެވެ. އޭރު އެމްޑީޕީ ގެ ސަޕޯޓަރުން މަގުމަތީގައި މުޒާހަރާ ކުރަމުން ދިޔައީ އިންސާފް ހޯދުމަށް ކަމަށް ބުނެއެވެ.\nއޭރުގައި އެމްޑީޕީއާއި ދެކޮޅަށް މަސައްކަތް ކުރި އެންމެންގެ ލަޤަބެއްގެ ގޮތުގައި ދީފައިވަނީ ބާޤީއިންނެވެ. އޭގެ ތެރޭގައި ޖުމްހުރީ ޕާޓީގެ ލީޑަރ ގާސިމް އިބްރާހިމް، އަބްދުﷲ ރިޔާޒް، އަދި މިހާރުގެ ހޯމް މިނިސްޓަރ އަދި އަދާލަތް ޕާޓީގެ ލީޑަރ އިމްރާން އަބްދުﷲމެން ފަދަ ބޭފުޅުން ފާހަގަކޮށްލެވެއެވެ.\nދުވަސްތައް އެގޮތުގައި ގޮސް 2013 ވަނަ އަހަރުގެ ރިޔާސީ އިންތިހާބްއާއި ކުރިމަތިލިއިރު އޭރު އެމްޑީޕީއާއި ދެކޮޅު ބައެއް ފަރާތައް ފެނިގެންދިޔައީ އެމްޑީޕީއާއި އެއް ސަފެއްގައި މަސައްކަތް ކުރަމުން ދިޔަތަނެވެ. އެ ގޮތުން ތަސްނީމް، އަބްދުﷲ ޝާހިދު އަދި ރޮޒައިނާ ފާހަގަކޮށްލެވެއެވެ.\n2008 ގެ ރިޔާސީ އިންތިހާބާއި ހިލާފަށް 2013 ވަނަ އަހަރުގެ ރިޔާސީ އިންތިހާބުގައި ކުރީގެ ރައިސް ނަޝީދު އިންތިހާބާއި ކުރިމަތިލީ ގިނިކަންޏާއެވެ. އޭގެ ބަދަލުގައި ޕީޕީއެމް ގެ ފަރާތުން އިންތިހާބާއި ކުރިމަތިލި ކުރީގެ ރައިސް އަބްދުﷲ ޔާމީން އަބްދުލް ޤައްޔޫމް ގެ ފަހަތުގައި ގާސިމް އިބްރާހިމް، އިމްރާން އަބްދުﷲ މެން ތިއްބެވެ.\nދެން ފެނިގެންދިޔައީ ގާތްގަޑަކަށް ހަމަ ކުރީގެ މާޒީ ތަކުރާރު ވެގެން ދިޔަތަނެވެ. ކޯލިޝަން ރޫޅި ބައިބައިވެގެން ދިޔަތަނެވެ. އަދި އެމްޑީޕީއާއި ގުޅިގެން 2018ގެ އިންތިހާބް ކާމިޔާބު ކުރިއެވެ.\nމި ހުރިހާ ދެބަސްވުންތަކާއި ސަކަރާތުގައި ތާށިވެގެންދަނީ ހަމަ އެއްބަޔެކެވެ. އެއި ރައްޔިތުންނެވެ. މިސާލަކަށް ބަލާނަމަ އެމްޑީޕީގެ ލިޑަރ ރައިސް ނަޝީދު އެބުރޭހާ ގޮތަކަށް އެ ޕާޓީގެ އާންމު މެމްބަރުން އެބުރެން ޖެހެއެވެ. ގާސިމް އިބްރާހިމް ޖަހާހާ ބެރަކަށް ޖުމްހުރީ ޕާޓީގެ އާންމު މެމްބަރުން ނަށަން ޖެހެއެވެ. ޖުމްލަ ގޮތެއްގައި ބުނާނަމަ ރާއްޖޭގެ އާންމު ހުރިހާ ޕާޓީ ތަކެއްގެ ހާލަތަކީ މިއީއެވެ.\nއެބަޔަކު ތާއިދުކުރާ ޕާޓީގެ ލީޑަރ ކިތަންމެ ބޮޑު ދޮގެއް ހެދިޔަސް ނޫނީ ކިތަންމެ ބޮޑު އޮޅުވާލުމެއް އޮޅުވާލިޔަސް އެ އާންމު މެމްބަރުން ޖެހެނީ އެ ބުނާ ވާހަކައަކާއި އެއްގޮތަށް އަމަލުތައް ބަހައްޓާށެވެ. އެގޮތުން ތިމާ ހިތްއެދޭ ލީޑަރުންނަށް އެކި ލަަގަބުތައްދީ ހެދުންވެސް އެއީ އާންމު ކަމެކެވެ.\nއެގޮތުން ބަލާއިރު7ފެބްރުވަރީ 2012 ގައި އެމްޑީޕީ މީހުނަށް ގާސިމް އިބްރާހިމްއަކީ ބާޤީއެކެވެ. އަދި ޕީޕީއެމް މީހުނަށް ގާސިމް އިބްރާހިމްއަކީ ގާޒީއެކެވެ. 2018 ވަަނަ އަހަރު ބޭއްވި ރިޔާސީ އިންތިހާބުގައި އެމްޑީޕީ މީހުނަށް ގާސިމް އިބަރާހިމް ވީ ގާޒީއަކަށެވެ. ޕީޕީއެމް މީހުނަށް އޭރު ޤާސިމް ވީ ގައްދާރަކަށެވެ. ހަމަ އެހެންމެ މިއަދު އެއްކަލަ ޕީޕީއެމް މީހުނަށް ޤައްދާރަކަށްވި ގާސިމް އިބްރާހިމް މިވަނީ ޤައުމީ ބަޠަލަކަށްވެފައެވެ. އަދި އެމްޑީޕީ މީހުނަށް ގާސިމް އިބްރާހިމް ހާ ނުލަފާ މީހެއް ނެތެވެ.\nއެހެންނަމަވެސް ފާހަގަކޮށްލަން ޖެހެނީ މި ހުރިހާ ކަމެއް ސިޔާސީ ފަރާތްތައް ކުރުވަމުން ގެންދަނީ އެއްކަލަ އެމީހުުނަށް ތާއިދުކުރާ ޕާޓީގެ އާންމު މެމްބަރުންލައްވާ ކަމެވެ. ކުރުގޮތަކަށް ބުނާ ނަމަ ސިޔާސީ ފަރާތްތައް ރައްޔިތުން ގެންގުޅެނީ އެމީހުންގެ އަމިއްލަ އެދުންތައް ފުއްދައި، ބޭނުންވާ ކަންތަކާއި ހިސާބަށް ދިޔުމަށް މަގުކޮށައި ދިނުމަށެވެ.


Netanyahu aai anbikanbalunge corruption massala prosecuterunnah fonuvaifi | Mihaaru\nއިޒްރޭލުގެ ބޮޑު ވަޒީރު ބެންޖަމިން ނަތަންޔާހޫ އާއި އަނބިކަނބަލުން ސާރާ\nނަތަންޔާހޫ އާއި އަނބިކަނބަލުންގެ ޚިޔާނާތުގެ މައްސަލަ ޕްރޮސެކިއުޓަރުންނަށް ފޮނުވައިފި\n31 މެއި 2016 - 13:092comments\nގުދުސް (މެއި 31) - އިޒްރޭލުގެ ބޮޑު ވަޒީރުގެ ބެންޖަމިން ނަތަންޔާހޫ އާއި އަނބިކަނބަލުން ސާރާ ނަތަންޔާހޫ ސަރުކާރުގެ ފައިސާ އަމިއްލަ ގެ އަށް ބޭނުން ކުރެއްވި މައްސަލައިގެ ތަހުގީގު ނިންމާ ޕްރޮސެކިއުޓަރުންނަށް ފޮނުވާފައިވާ ކަމަށް ފުލުހުން ބުނެފި އެވެ.\nމި ތަހުގީގާ ބެހޭ އެއްވެސް މައުލޫމާތެއް ފުލުހުން ހާމަކޮށްފައެއް ނުވެ އެވެ. އެކަމަކު އިޒްރޭލުގެ ބައެއް މީޑިއާތަކުން ބުނި ގޮތުން ސާރާ ނަތަންޔާހޫގެ މައްޗަށް ދައުވާ ކުރުމަށް ފުލުހުން ވަނީ އެދިފަ އެވެ. ނަތަންޔާހޫގެ މައްސަލަ ޕްރޮސެކިއުޓަރުންނަށް ފޮނުވި އިރު ގަވާއިދާ ޚިލާފަށް ދަތުރުފަތުރަށް ހޭދަކުރެއްވި މައްސަލައެއް ވެސް ވަނީ ފެންމަތިވެފަ އެވެ.\nބޮޑު ވަޒީރު ނަތަންޔާހޫގެ ޕްރައިވެޓް ވިލާ\nފަނަރަ މަސް ދުވަހަށް ކުރިއަށް ގެންދިޔަ ކޮރަޕްޝަނުގެ ތަހުގީގުގައި ސާރާ ނަތަންުޔާހޫއާ ފުލުހުން ވަނީ ސުވާލުކޮށްފަ އެވެ. އެއީ ޓެކްސް ދައްކާ ފަރާތްތަކުގެ ފައިސާ އިން ޕްރައިވެޓް ވިލާގެ ބަގީޗާ އަށް ފަރުނީޗަރު ގަތުމާއި އިލެކްޓްރިކަލް މަރާމާތުތައް ކޮށްފައިވާތީ އެވެ.\nމީޑިއާ ރިޕޯޓްތައް ބުނާ ގޮތުގައި ނަތަންޔާހޫ ވަނީ ސަރުކާރުން 1،000 ޑޮލަރު ރެއިންބާސް ކުރައްވައިފަ އެވެ. އެކަމަކު ނަތަންޔާހޫގެ ކުރީގެ ބަޓްލާ ވިދާޅުވީ މި އަދަދު ހަ ގުނަ އިތުރުވާނެ ކަމަށެވެ. ނަތަންޔާހޫ ވިދާޅުވެފައި ވަނީ މިއީ ދޮގު ތުހުމަތެއް ކަމަށެވެ.\nއަނެއްކޮޅުން އިޒްރޭލުގެ އޮޑިޓާ ޖެނެރަލް ވަނީ ނަތަންޔާހޫ ކުރެއްވި ބޭރު ދަތުރުތަކަކާ ބެހޭ ރިޕޯޓް ނެރުއްވައިފަ އެވެ. އިޒްރޭލުގެ މާލީ ވަޒީރަކަށް ނަތަންޔާހޫ ހުންނެވި އިރު، 2003-2005 އާ ދެމެދު ވަނީ އަނބިކަނބަލުންނާއި އާއިލާގެ މެންބަރުންނާ އެކު ބޭރު ދަތުރުތައް ކުރައްވައިފަ އެވެ. ރިޕޯޓުގައި ބުނެފައި ވަނީ ނަތަންޔާހޫ އާއި އާއިލާގެ ދަތުރުތަކަށް "އެހެން ފަރާތަކުން" ޚަރަދުކޮށްފައިވާ ކަމަށެވެ. --އޭއެފްޕީ\nއިތުރު ލިޔުންތައް އިޒްރޭލް ކޮރަޕްޝަން ބިންޔާމިން ނަތަންޔާހޫ


ބަރަހަނާ ހާލުގައި ހުރި ފިރިހެނަކު މާލޭގެ މަގުމަތިން ހައްޔަރުކޮށްފި - Suvaadheeb\nބަރަހަނާ ހާލުގައި ހުރި ފިރިހެނަކު މާލޭގެ މަގުމަތިން ހައްޔަރުކޮށްފި\nއާޓިކަލް ޕޯސްޓްކުރީ ސުވާދީބު4މަސް ކުރިން يوليوز 1, 2019 02393\nބަރަހަނާ ހާލުގައި މާލެ މަގުމަތިން ދިޔަ މީހަކު ފުލުހުންގެ ބެލުމުގެ ދަށަށް ގެންގޮސްފިއެވެ.\nއެ މައްސަލައާއި ގުޅިގެން ހައްޔަރުކޮށްފައި ވަނީ 40 އަހަރުގެ ފިރިހެނެކެވެ. އޭނާ ހައްޔަރުކޮށްފައި ވަނީ އަމީނީ މަގު ދަރުބާރުގެ ކައިރިންނެވެ.\nއޭނާ ހައްޔަރު ކުރާ ވީޑިއޯއެއް މިހާރު މީސް މީޑިއާގައި ދަނީ ދައުރުވަމުންނެވެ. އެ ވީޑިއޯއިން ފެންނަގޮތުގައި، ފުލުހަކު އޭނާ ހުއްޓުވަން އުޅުމުން އޭނާ އެ ފުލުސް މީހާ ދުރަށް ޖައްސާލައެވެ. އަދި އަނެއްކާވެސް އޭނާ މަގުގެ މެދުން ލާފައި އެއްފަރާތަކަށް ހިނގައި ގަނެއެވެ. އަނެއްކާވެސް ފުލުހަކު އޭނާ ހުއްޓުވަން އުޅުމުން އަތް ފޮޅުވާލައެެވެ.\nއެ ވީޑިއޯއިން ފެންނަ ގޮތުގައި، އެ މީހާ ހުއްޓުވުމަށް އެހެން މީހަކުވެސް މަސައްކަތް ކުރެއެެވެ. އަދި އޭނާ ހުއްޓުވައި ޕޭވްމެންޓް މައްޗަށް އެރުވުމުންވެސް އަނެއްކާވެސް ފޮޅުވާލާފައި ދުއްވައިގަންނަ މަންޒަރު ފެނެއެވެ.\nފުލުހުންގެ މީޑިއާ އޮފިޝަލް “ޑިޕީ”އަށް މައުލޫމާތުދެމުން ވިދާޅުވީ، މާލޭގެ އަމީނީ މަގުގައި ބަރަހަނާ ހާލުގައި ހިނގާފައިދިޔަ މީހަކު މިރޭ 18:40 ހާއިރު ފުލުހުންގެ ބެލުމުގެ ދަށަށް ގެންގޮސްފައިވާކަމަށެވެ.\nއޭނާ ފުލުހުންގެ ބެލުމުގެ ދަށަށް ގެންގޮސް، މިހާރު އާއިލާއާ ހަވާލުކޮށްފައިވާކަަމަށްވެސް އޮފިޝަލް ވިދާޅުވިއެވެ. އެ އޮފިޝަލް ވިދާޅުވިގޮތުގައި، އޭނާ އަކީ ސިކުނޑި ހަމަނުޖެހޭ މީހެކެވެ.\nމިދިޔަ ހަފްތާގައި މާލޭގެ މިސްކިތަކަށް އަރައި ނަމާދަށް ތިބި މީހުންނަށް ހަމަލާދޭން އުޅުނު ބިދޭސީ އަންހެނަކު ވެސް ހިފެހެއްޓިއެވެ. ފުލުހުން ވިދާޅުވީ އެއީ ވެސް ނަފްސާނީ މައްސަލައަކަށް ފަރުވާ ހޯދަމުން ދިޔަ މީހެއް ކަމަށެވެ.\nމުހިންމީ ބޮޑެތި ޕްރޮޖެކްޓެއް ނޫން، ޕްލޭން ކޮށްގެން ކަންކަން ކުރިއަށް ގެންދިއުން: މިނިސްޓަރު ފައްޔާޒް\nދިވެހިން އިންޑިއާ އަށް ގެންގޮސް ޙުކުމް ކުރެވޭނެ އެއްބަސްވުމެއްގައި ނަޝީދު ސޮއި ކުރަނީ\nހުޅުމާލޭ ބީޗް ކެފޭތައް ހުސްކޮށް ތަން ސާފުކުރަން އެޗްޑީސީން އަންގައިފި\nސުވާދީބު 10 މަސް ކުރިން دجنبر 25, 2018\n2018: މަރުތަކާއި، ހިޔާނަތުގެ ހަޤީޤަތް ނުހޯދުނު!\nސުވާދީބު 10 މަސް ކުރިން يناير 14, 2019\nސުވާދީބު 10 މަސް ކުރިން دجنبر 17, 2018


ދެ ޑޯޒް ފުރިހަމަ ނުކުރާ މީހުންނަށް ސްކޫލުތަކަކަށް ނުވަދެވޭނެ – Hathaavees\nދަރިވަރުންތަކެއް ސްކޫލަށް ވަންނަނީ: ފޮޓޯ / ހަތާވީސް\nކޮވިޑް19 އިން ރައްކާތެރިވުމުގެ ގޮތުން ދެމުން ގެންދާ ވެކްސިންގެ ދެ ޑޯޒް ފުރިހަމަ ނުކުރާ އެއްވެސް މީހަކަށް ސްކޫލުތަކަކަށް ނުވަދެވޭނެ ކަމަށް އެޑިއުކޭޝަން މިނިސްޓްރީން ބުނެފިއެވެ.\nއެ މިނިސްޓްރީން މިއަދު ކޮށްފައިވާ އިއުލާނެއްގައި ބުނެފައި ވަނީ އަންނަ މަހުގެ އެއްވަނަ ދުވަހުން ފެށިގެން [ސެޕްޓެމްބަރު 1، 2020] ސްކޫލުތަކަށް ވަދެ ނިކުމެވޭނީ ކޮވިޑުން ދިފާއުވުމަށް ރާއްޖޭގައި ދެވޭ ވެކްސިންގެ ޑޯޒުތައް ފުރިހަމަ ކޮށްފައިވާ ފަރާތްތަކަށް އެކަނި ކަމަށެވެ.\nއެހެންކަމުން ދަރިވަރުންގެ ރައްކާތެރި ކަމަށްޓަކައި ހުރިހާ ފަރާތްތަކުން ވެސް ވީ އެންމެ އަވަހަކަށް ވެކްސިންގެ ދެ ޑޯޒް ފުރިހަމަ ކުރުމަށް އެޑިއުކޭޝަން މިނިސްޓްރީން ވަނީ އިލްތިމާސް ކޮށްފައެވެ.\nރާއްޖޭގައި އެންމެ ފުރަތަމަ ކޮވިޑް ވެކްސިންގެ ގައުމީ ކެމްޕެއިން އެއް ފަށާފައި ވަނީ މިދިޔަ ފެބްރުއަރީ މަހުއެވެ. އެ ކެމްޕެއިންގެ ދަށުން ގިނަ ބަޔަކު ވެކްސިން ޖެހިއެވެ. ނަމަވެސް ވަކި ހިސާބަކުން ވެކްސިން ލިބުމުގައި ދަތިތަކާއި ކުރިމަތިވެ ބައެއް މީހުން ވެކްސިން ޖެހުން ލަސްކުރިއެވެ.\nނަމަވެސް މިހާރު ސަރުކާރާއި ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ވަނީ ރާއްޖޭގެ އާބާދީގެ އެންމެންނަށް ވާވަރަށް ވެކްސިން ލިބިފައިވާ ކަމަށާއި އެހެންކަމުން ވީ އެންމެ އަވަހަކަށް ވެކްސިން ޖެހުމަށް އަންނަނީ އިލްތިމާސް ކުރަމުންނެވެ.


Marakaa gulhigen thuhmathu thakeh kohfi\nކެންސަރު ބަލީގެ ފަރުވާ ނުލިބި މަރުވި މީހެއްގެ އާއިލާއިން އައިޖީއެމްއެޗަށް ތުހުމަތުތަކެއް ކޮށްފި އެވެ.\nމަރާ ގުޅިގެން އެ އާއިލާގެ ފަރާތުން އަވަސް އަށް މައުލޫމާތު ދިން މީހަކު ބުނީ އޭނާގެ ބޭބެ މަރުވީ ފުވައްމުލަކު ހޮސްޕިޓަލުން އައިޖީއެމްއެޗަށް ބަދަލު ކުރި ފަހުން ފަރުވާއެއް ނުލިބި އަދި އެޑްމިޓްކޮށްފައި އޮންނަތާ ހަ ވަނަ ދުވަހުގެ ރޭ ކަމަށެވެ.\nއޭނާ ބުނީ ރާއްޖެ ލޮކްޑައުން ކުރުމުގެ ދެތިން ދުވަހެއް ކުރިން ބޭބެއަށް ވާހަކަ ދެއްކުމުގައި ދަތިތަކެއް ދިމާވެ އޭނާ އުޅުނު ރިސޯޓުގައި ހުރި ޑޮކްޓަރަށް ދައްކާ ފަރުވާ ހޯދި ކަމަށެވެ. އަދި ރިސޯޓުގައި 14 ދުވަސް ހޭދަ ކޮށް ރޯދަ މަސްތެރޭ އެނބުރި ފުވައްމުލަކަށް ދިޔަ ފަހުން ހާލަތު ގޯސްވީ ކަމަށެވެ. އަދި ފުވައްމުލަކު ހޮސްޕިޓަލުގައި ޓެސްޓު ހެދި ކަމަށާއި ނަމަވެސް މާބޮޑު މައްސަލައެއް ނެތް ކަމަށް އެ ހޮސްޕިޓަލުން ފުރަތަމަ ބުނި ކަމަށް ވެސް އޭނާ ބުންޏެވެ.\nއޭނާ ބުނީ ހާލަތު ސީރިއަސް ކަމަށް ބުނީ އިތުރަށް ހާލު ގޯސްވެ ހެދި ސްކޭނަކަށް ފަހު ކަމަށާއި އޭރު ހަށިގަނޑުގައި އުފެދިފައިވާ ޓިއުމަރެއް ކެންސަރަށް ބަދަލުވެފައިވާ ކަމަށްބުނެ މިމަހުގެ 23 ވަނަ ދުވަހުގެ ރޭ މާލެ ފޮނުވީ ކަމަށެވެ. ނަމަވެސް ފުވައްމުލަކު ހޮސްޕިޓަލުން ގުޅާފައި ފޮނުވި އައިވީ ނޫން އެހެން އެއްވެސް އިތުރު ފަރުވާއެއް އައިޖީއެމްއެޗްގައި ދީފައިނުވާ ކަމަށް އޭނާ ބުންޏެވެ.\n"ސްކޭނެއް ހެދި، ކެންސާގެ ދެވަނަ ސްޓޭޖް ކަމަށްވެސް ބުނި. އެކަމަކު އޭގެ ފަހުން އެއްވެސް ބޭހެއް ދީފައެއް ނުވޭ. އައިވީއެއްވެސް ނުގުޅާ. ޓެސްޓުތަކެއް ހަދަން ބުނި އެކަމަކު އެވެސް ނަހަދާ. އަހާލީމަ ބުނީ އެހާ ސީރިއަސް ނޫންވީމަ އާދީއްތަ ދުވަހުންނޭ ހަދާނީ." އޭނާ ބުންޏެވެ.\nމިކަމާ ގުޅިގެން އަވަސް އިން އައިޖީއެމްއެޗަށް ގުޅުމުން ބުނީ މިވަގުތު މީޑިއާ މައުލޫމާތު ދޭނެ ބޭފުޅަކު ނެތް ކަމަށާއި އިމެއިލް މެދުވެރިކޮށް ބޭނުންވާ ސުވާލު ފޮނުވުމުން ޖަވާބު ދޭނެ ކަމަށެވެ. ޖަވާބަށް ކިތައް ދުވަސް ނަގާނެތޯ ސުވާލު ކުރުމުން ބުނީ ފަހަރުގައި ތިން ދުވަސް ވެސް ނަގާފާނެ ކަމަށެވެ.\n"މަރުވި މީހާ ސީރިއަސް ނޫނެކޭ ނުބުނަން"


Shaheem ge shakuvaa ah Islamic minister ge rahdheh | Mihaaru\nޝަހީމްގެ ޝަކުވާ އަށް އިސްލާމިކް މިނިސްޓަރުގެ ރައްދެއް\nކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު އަދި މިހާރުގެ އިސްލާމިކް މިނިސްޓަރު ޑރ. އަހުމަދު ޒާހިރު އަލީ\n28 އެޕްރީލް 2021 - 22:33\nއިސްލާމީ މަރުކަޒުގައި އިމާމުވެ ދަމު ނަމާދު ކުރަން ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދަށް ފުރުސަތު ލިބިވަޑައި ނުގެންނެވި ސަބަބު އިސްލާމިކް މިނިސްޓަރު ޑރ. އަހުމަދު ޒާހިރު އަލީ ވިދާޅުވެއްޖެ އެވެ.\nސޯޝަލް މީޑިއާގައި ޝަހީމް ވަނީ މި ރޯދަމަހު އިސްލާމީ މަރުކަޒުގައި އިމާމުވެ ދަމު ނަމާދުކުރަން ފުރުސަތު ލިބިވަޑައިނުގަންނަވާތީ ކަންބޮޑުވުން ފާޅުކުރައްވައިފަ އެވެ. އެކަމުގައި ރައްޔިތުންގެ މަޖިލީހުގެ ރައީސް މުހައްމަދު ނަޝީދަށް ޝަހީމް ފާޑުވިދާޅުވި އެވެ.\nޝަހީމް ވިދާޅުވީ ހިޔާލު ތަފާތުވިޔަސް ކުރީގެ ރައީސް ނަޝީދުގެ ހަނދާން ވަނީ މިފަދަ ދުވަހެއްގައި ކަމަށާއި އެމަނިކުފާނުގެ ވެރިކަމުގައި އެންމެ ހިޔާލު ތަފާތުވިއިރު ވެސް އިސްލާމީ މަރުކަޒުގައި އިމާމުވެ ދަމު ނަމާދުކުރަން ފުރުސަތު ދެއްވި ކަމަށެވެ.\n"މިފަހަރު އެކަން ވާ ގޮތެއް ނުވި،" ޝަހީމް ވިދާޅުވި އެވެ.\nއެ ވާހަކައާ ގުޅިގެން އިސްލާމިކް މިނިސްޓަރު ޑރ. ޒާހިރު ވިދާޅުވީ އިމާމުވެ ދަމު ނަމާދުކުރެއްވުމުގެ ފުރުސަތު ހޯއްދެވުމަށް މި މަހު 27ގައި އެ މިނިސްޓްރީ އަށް ޝަހީމް ފޮނުއްވި ސިޓީގައި އެދިވަޑައިގެންފައި އޮތީ "ކޮންމެވެސް މިސްކިތެއް" ހަމަޖައްސައިދިނުމަށް ކަމަށެވެ.\nއެކަމަކު މިނިސްޓްރީގެ މިސްކިތްތަކާ ގުޅޭ ބައިން ޝަހީމަށް ގުޅައި، ބޭނުންވާ ވަކި މިސްކިތެއް އޮތްތޯ ބެލި އިރު އިސްލާމީ މަރުކަޒު ކަމަށް ވިދާޅުވި ކަމަށާއި ނަމަވެސް އޭގެ މާ ކުރިން އޮތީ އެ ތަނަށް އިމާމަަކު ހަމަޖައްސާފައި ކަމަށް މިނިސްޓަރު ވިދާޅުވި އެވެ.\nމިނިސްޓަރު ވިދާޅުވީ ހުޅުމާލޭ ފިތުރޯނުމަގުގައި ހުންނަ ދިގަލި މިސްކިތުގައި ޝަހީމަށް އިމާމުވެ ދަމު ނަމާދުކުރެވޭނެ އިންތިޒާމު މިހާރު ހަމަޖައްސާފައިވާ ކަމަށެވެ.\nސޯޝަލް މީޑިއާގައި އެފަދަ ގޮތަކަށް ޝަހީމް ވާހަކަ ދެއްކެވުމުން ރައްޔިތުންނަށް ކަމުގެ ހަގީގަތް އޮޅި ހިތުގައި ނުތަނަވަސްކަން އުފެދޭނެ ކަމަށް ވިދާޅުވެ، މި ވާހަކަ ސިޔާސީ ކަންކަމާ ގުޅުވީތީ މިނިސްޓަރު ކަންބޮޑުވުން ފާޅުކުރެއްވި އެވެ.\nމިސްކިތްތައް އިސްލާމިކް މިނިސްޓްރީ ޑރ. މުހައްމަދު ޝަހީމް އަލީ ސައީދު ޑރ. އަހުމަދު ޒާހިރު، އިސްލާމިކް މިނިސްޓަރު\n52 ކޮމެންޓް, 43 ރިއެކްޝަންސް\nދެއްކުންތެރިކަން މާބޮޑީދޯ ސަހީމުގެ\nޝަހީމުގެ މިފަހަރުގެ ކަންކުރެއްވިގޮތަކަށް ތާއީދެއް ނުކުރަން. ޝިހީމުގެ ފަހަތުގައި ދަމުނަމާދުކުރަން ބޭނުންވެ އެފުރުޞަތަށް އެދި ތިބީ ކިތަށް ކިތަށް މިސްކިތަށް ނަމާދަށް އަރާމީހުންކަން ޝަހީބު ސިކުނޑިގައި ނެތުމަކީ ފަހަރެއްގައި ބޮޑާވުންކަމުގައި ދެކޭނެ މީހުންވެސް މިހާރު ތިބޭނެ\nއަޖައިބެއް. ނަޝީދާހެދިތަ އިމާމުވެ ނަމާދުކުރަން ފުރުޞަތު ނުލިބިގެން މި އުޅެނީ؟ ފުރުޞަތު ލިބުނު މިސްކިތެއްގައި ކުރަންވީނުން. ޝަހީމުގެ ފަހަތުގައި ނަމާދުކުރަން ބޭނުންވާ ބަޔަކު އެ މިސްކިތަކަށް ދާނެއެއްނުން.\nއަޅެ އަދި އެއްފަހަރު ކިޔާލަބަލަ. ޝަހީމު އެ ބުނަނީ ނަޝީދު ފުރުސަތު ދެއްވިއޭ އެބޭފުޅާގެ ވެރިކަމުގަ. ޚިޔާލު ތަފާތުވިޔަސް ނަޝީދު އެކަމަށް ނުފޫޒު ނުފޯރުވިޔޭ. އެކަމަކު މިހާރު މާ ގޯހޭ! ކިޔާލާފަ ކޮމެންޓް ކުރިނަމަ\nވަކިތަނެއްގައި އިމާމުވެ ނަމާދު ކުރުމަށް ޝައުގުވެރިވިކަމުގައި ވީނަމަވެސް، ވެރިކަމުން އެގޮތަށް ބޭނުންނުވަނީނަމަ އެގޮތް ހަމަޖައްސައި ނުދެވިދާނެ. ފުރުޞަތު ދިން މިސްކިތުގައި ދަމުނަމާދު އިމާމުވެ ކުރުން ކީއްތޯ\nޝަހީމު ތިއުޅެނީ ކޮންމެ ކަމެއްގައި ވެސް ދީން ސިޔާސީ ކުރަން. އިސްލާމީ މަރުކަޒު ނޫނަސް ކިތައްމެ މިސްކިތެއް އެބަހުއްޓޭ އިމާމުވެ ދަމު ނަމާދު ކޮށްލަން.\nދަމު ނަމާދުވެސް މި ކުރަނީ ސިޔާސީ ތާއީދު ހޯދުމަށް..\nމިނިސްޓަރ ހީވަނީ އިތުރު ފުޅު ހައްދަވަނީހެން ޝަހީމަށް ނުދޭންވެގެން މާކުރިން އެހެން ފަރާތަކަށް ޙަވާލު ކުރެވިފައޭ ވާނީ ސިޔާސީ މީހުން ހަދާ ތެދެއްވެސް މިހާރު ޤަބޫލު ކުރަން ދަތި\nއިސްލާމީ މަރުކަޒުގައި ވަޒީފާ ދީފައި ތިބޭނެ ދެ އިމާމުން. އަލަކުން އެތަނަށް އިމާމަކު ހަމަޖައްސާކަށް ނުޖެހޭނެ.\nގުރުއާން ކިޔަވަން އެނގުނަކަސް ސިޔާސީ މިހުން ތިފަދަ މާތް އެންމެ ގިނަ މީހުން ދާ މިސްކިތުގަ ތަރާވިސް ކުރަން ދޭކަށް ނުފެނޭ! އިސްލާމީ މަރުކަޒުގަ ހުންނަން ޖެހޭނީ ސިޔާސީ ނޫން ފަސްބައި ތާހިރު ހާފިޒެއް.\nނުދިނީ ކޯޗެއް މިކިޔަނީ މިގަމާރުންތަ ގުބޯހައްދަނީ\nޝަހީމް ވިދާޅުވެއްޖެއްޔާ ޒަކާތު ފަންޑް ވެސް ހަވާލްކުރައްވާތި. އެހެންނޫނީ ކޯފާވެދާނެ.


ފުޓްބޯލް އެވޯޑް ނައިޓަށް ޑްވައިޓް ޔޯކް ރާއްޖެ އަތުވެއްޖެ\nމޯލްޑިވްސް ފުޓްބޯލް އެވޯޑް ނައިޓް އޮންނާނީ ހޯމަ ދުވަހުގެރޭ ދަރުބާރުގޭގައި\nޔޯކް ބައިވެރިވުމަކީ ހަފްލާއަށް ލިބިގެންދާނެ ފުރިހަމަ ކަމެއް. ބައްސާމް\nޑްވައިޓް އަކީ ކުރިން ޔުނައިޓެޑާއި އެސްޓަން ވިލާއަށް ކުޅެފައިވާ ފޯވަޑެއް\n15 ޖެނުއަރީ 2017 | އާދީއްތަ 22:23\nޑްވައިޓް ޔޯކް މިއަދު އެއާޕޯޓްގައި ނޫސްވެރިންނާ ވާހަކަ ދައްކަނީ\nހޯމަ ދުވަހުގެ ރޭ ބޭއްވުމަށް ހަމަޖެހިފައިވާ މޯލްޑިވްސް ފުޓްބޯލް އެވޯޑްސްގެ ހާއްސަ މެހެމާނެއްގެ ގޮތުގައި ބައިވެރިވުމަށް ޑްވައިޓް ޔޯކް ރާއްޖެ އަތުވެއްޖެ އެވެ.\nޑްވައިޓް ޔޯކް އަކީ ކުރިން މެންޗެސްޓާ ޔުނައިޓެޑާއި އެސްޓަން ވިލާއަށް ކުޅެފައިވާ މަޝްހޫރު ފޯވަޑެކެވެ.\nއާދިއްތަ ދުވަހު މެންދުރުފަހު ޑްވައިޓް ޔޯކް ރާއްޖެ އައުމުން އޭނާއަށް މަރުހަބާ ކިޔުމަށްޓަކައި އެފްއޭއެމްގެ ރައީސް ބައްސާމް އަދީލް ޖަލީލާއި އެ އެސޯސިއޭޝަންގެ އިސްވެރިން ވަނީ ބައިވެފަ އެވެ.\nއެފްއޭއެމްގެ ރައީސް ބައްސާމް އަދީލް ޖަލީލު ވިދާޅުވީ މިފަދަ ހައި ޕްރޮފައިލް ކުޅުންތެރިއަކު އެވޯޑް ނައިޓްގައި ބައިވެރިވުމަކީ މި ހަފްލާއަށް ލިބިގެންދާނެ އިތުރު ފުރިހަމަ ކަމެއް ކަމަށެވެ. ކުރިއަށް އޮތް ތަނުގައިވެސް މިފަދަ މަޝްހޫރު މޫނުތައް އެވޯޑް ނައިޓުން ފެނިގެންދާނެ ކަމަށް ވެސް ބައްސާމް ވިދާޅުވި އެވެ.\nޑްވައިޓް ޔޯކް ވަނީ މެންޗެސްޓާ ޔުނައިޓެޑާއެކު އިނގިރޭސި އެފްއޭ ކަޕާއި ޔޫއެފާ ޗެމްޕިއަންސް ލީގާއި އިންޓަ ކޮންޓިނެންޓަލް ކަޕްގެ އިތުރުން ޕްރިމިއާ ލީގު ތިން ފަހަރު ކާމިޔާބު ކޮށްފަ އެވެ. އޭގެ އިތުރުން އޭނާ ކުޅެފައިވާ ކްލަބްތަކުގެ ތެރޭގައި އެސްޓަން ވިލާ، ބްލެކްބާން ރޯވާޒް، ބާމިންހަމް ސިޓީ، ސަންޑަލޭންޑްގެ އިތުރުން އޮސްޓްރޭލިއާގެ ސިޑްނީ އެފްސީ ހިމެނެ އެވެ.\nކްލަބް ކެރިއަރުގައި ކުޅުނު 479 މެޗުގައި 147 ގޯލު އޭނާ ވަނީ ކާމިޔާބުކޮށްފަ އެވެ. ޔޯކް ވަނީ ޓްރިނިޑާޑް އެންޑް ޓޮބެގޯ ގައުމީ ޓީމަށް ކުޅުނު 74 މެޗްގައި 19 ގޯލު ކާމިޔާބުކޮށްފަ އެވެ.\n2016 ވަނަ އަހަރުގެ އެންމެ މޮޅު ކުޅުންތެރިޔާގެ މަގާމަށް ވާދަކުރާ ތިން ކުޅުންތެރިންނަކީ މާޒިޔާގެ އަސަދުﷲ އަބްދުﷲ (އަސައްކޮ)، ޓީސީ ސްޕޯޓްސް ކްލަބްގެ އަލީ ފާސިރު (ސެންޓޭ) އަދި ކްލަބް އީގަލްސްގެ އިމްރާން ނަޝީދު އެވެ. އަދި އަހަރުގެ އެންމެ މޮޅު ކޯޗުގެ މަގާމަށް ވާދަކުރަނީ މާޒިޔާގެ އަލީ ސުޒޭން އާއި ޓީސީ ސްޕޯޓްސް ކްލަބްގެ މުހައްމަދު ނިޒާމް ގެ އިތުރުން ކްލަބް އީގަލްސްގެ އިހުސާން އަބްދުލް ގަނީ އެވެ.\nރާއްޖޭގެ އެންމެ މޮޅު ކުޅުންތެރިޔާގެ އިތުރުން އަހަރުގެ އެންމެ މޮޅު ކޯޗު ހޮވުމަށްޓަކައި ވޯޓު ދީފައި ވަނީ ފުރަތަމަ ޑިވިޝަނާއި ދެވަނަ ޑިވިޝަނުގެ ކޯޗުންނާއި ފުރަތަމަ ޑިވިޝަނުގެ ކެޕްޓަނުން އަދި ކުޅިވަރުގެ ނޫސްވެރިންނެވެ. މިއީ މިފަދަ ގޮތަކަށް ރާއްޖޭގެ އެންމެ މޮޅު ކުޅުންތެރިޔާ އާއި މޮޅު ކޯޗު ހޮވާ ފުރަތަމަ ފަހަރެވެ.\nމި އެވޯޑްސްގައި އެންމެ ގިނަ ލަނޑުޖެހި ކުޅުންތެރިޔާއަށް ދޭ ރަން ބޫޓުގެ އިތުރުން އެންމެ އުންމީދީ ޒުވާން ކުޅުންތެރިޔާ ހޮވުމަށް ވަނީ ހަމަޖެހިފަ އެވެ.


"Darr" Shah Rukh ah libunee gina actor in thakeh dhookollumun\n"ޑަރް" ޝާހް ރުކަށް ލިބުނީ ގިނަ އެކްޓަރުންތަކެއް ދޫކޮށްލުމުން\nޝާހްރުކް އާއި ޖޫހީ "ޑަރް" ގެ މަންޒަރެއްގައި\n"ކި ކި ކި ކިރަން" މިއީ ފިލްމު "ޑަރް" ގައި ޝާހް ރުކް ޚާން ވަރަށް ގިނައިން ކިޔާ އަދި ވަރަށް މަޝްހޫރު ޑައިލޯގެކެވެ. އަދި މިއީ ޝާހް ރުކްގެ ކެރިއަރު ކުރިޔަށް ދާން ފެށުމުގެ އަސްލު ކަމަށް ގިނަ ބަޔަކު ގަބޫލުކުރާ ފިލްމެވެ. މި ފިލްމު ކުޅެން ޝާހް ރުކް އަށް ގިނަ އެވޯޑު ތަކަކާއި މަގްބޫލު ކަމެއް ލިބިފައި ވެއެވެ. ނަމަވެސް ޝާހް ރުކް އަކީ އެ ފިލްމުގެ ޑައިރެކްޓަރު ޔާޝް ޗޯޕްޅާގެ ފުރަތަމަ ޗޮއިސް އެއް ނޫނެވެ.\nއެންމެ ފުރަތަމަ ޔާޝް ބޭނުންވީ ސައިކޯ މީހެއްގެ ރޯލު އާމިރު ޚާން ލައްވާ ކުޅުވާށެވެ. އެ ފިލްމުގައި ސައިކޯ މީހެއްގެ ރޯލު އާމިރަށް ހުށަހެޅުމުން އޭނާ ބުނީ ކެރިއަރުގައި މިހާ ހިސާބުގައި ނެގެޓިވް ކެރެކްޓާއެއް ކުޅެން ބޭނުން ނުވާ ކަމަށެވެ.\nއޭގެ ފަހުން ސަންޖޭ ދަތަށް ވެސް ފިލްމު ހުށަހެޅުނެވެ. އޭނާ ވެސް ގަބޫލު ނުކުރީ އެވެ. ރިޝީ ކަޕޫރާއި އަޖޭ ދޭވްގަން ވެސް މި ފުރުސަތުގެ ބޭނުން ކުރާކަށް އެއްބަހެއް ނުވި އެވެ. އެންމެ ފަހުން ޝާހް ރުކަށް ފިލްމު ދިނީ އެވެ.\nޝާހް ރުކަށް ފިލްމު ދިނަސް އެކަން ކުރީ ޔާޝް އާއި ދަރިފުޅު އަދިތުޔާ ޗޯޕްޅާ މުޅިން ހިތްހަމަޖެހިގެނެއް ނޫނެވެ. އެހެން ގޮތެއް ނެތިގެންނެވެ. ފިލްމުގެ ބަތަލާ ޖޫހީ ޗައުލާ ދާދިފަހުން ދީފައިވާ އިންޓަވިއު އެއްގައި ބުނި ގޮތުގައި ދާރާ ސިންގް އަށް ވެސް މި ރޯލު ހުށަހަޅާފައި ވެއެވެ.\nޝާހް ރުކްގެ ފިލްމީ ހަޔާތާ ގުޅޭ ގޮތުން ލިޔުންތެރިޔާ ސަމަރް ޚާން ލޔެފައިވާ "އެސްއާރްކޭ – 25 އިޔާޒް އޮފް އަ ލައިފް" ގައިވާ ލިޔުމެއްގައި އަދިތުޔާ ޗޯޕްޅާ ބުނެފައިވާ ގޮތުގައި އެ ފިލްމަށް ޝާހް ރުކް ހަމަޖެއްސިޔަސް އޭނާ އާއި އޭނާގެ ބައްޕަ ވެސް ތިބީ ހިތްހަމަޖެހިގެނެއް ނޫނެވެ. އެ ދުވަސްވަރު އެމީހުންނަށް ޝާހް ރުކް އަކީ އެހާ ކަމުދާ މީހަކަށް ނުވާ ކަމަށް އަދިތުޔާ ބުނެފައި ވެއެވެ.\n"އެ ދުވަސްވަރު ޝާހް ރުކް އުޅެނީ ރާކޭޝް ރޯޝަންގެ 'ކިންގް އަންކަލް' ގެ ޝޫޓިންގްގައި. އަހަރެމެންނަށް އެ ފިލްމުގެ ބައެއް މަންޒަރުތައް ބަލާލަން ލިބުނު. އެ މަންޒަރުތައް ބަލާފައި ޝާހް ރުކް އަކީ މާ ރަނގަޅު އެކްޓަރެއް ކަމަކަށް އަހަރެމެންނަކަށް ގަބޫލެއް ނުކުރެވުނު. ނަމަވެސް އެތައް އެކްޓަރުންނެއް ފިލްމު ކުޅެދޭން ދެކޮޅު ހެދުމުން ޝާހް ރުކް އަށް ފިލްމު ދޭން މަޖްބޫރުވީ،" އަދިތުޔާ ބުނެފައި ވެއެވެ.\nއަނެއްކޮޅުން އާމިރު ޚާންގެ ތަންކޮޅެއް ކުރީގެ އިންޓަވިއު އެއްގައި އޭނާ ބުނެފައި ވަނީ "ޑަރް" ނުކުޅޭނެ ކަމަށް އޭނާ ނުބުނާ ކަމަށެވެ. އޭނާގެ ސުވާލުތައް ގިނަކަމުން ޔާޝް އާއި އަދިތުޔާ ޗޯޕްޅާ އޭނާއަށް އެ ފިލްމު ނުދިނީ ކަމަށެވެ.


Vaguthu Site In Baeh "Popup" Isthihaaru Thah Vaguthee Gothun Nagaifi - Vaguthu\nވަގުތު ސައިޓުން ބައެއް "ޕޮޕްއަޕް" އިޝްތިހާރުތައް ވަގުތީގޮތުން ނަގައިފި\n"ވަގުތު އޮންލައިން" ގެ ވެބްސައިޓުން ސްޕޮންސަރުންނަށް ދޫކޮށްފައިވާ ބައެއް "ޕޮޕްއަޕް" އިޝްތިހާރުތައް ވަގުތީގޮތުން ނަގާލުމަށް ނިންމައިފިއެވެ.\n"ވަގުތު" އިން މިގޮތަށް ނިންމާފައި ވަނީ، މިހާރު ދުނިޔެއަށް ކުރިމަތިވެފައިވާ ނުރައްކާތެރި ކޮވިޑް-19 ގެ ބަލިމަޑުކަމާއި ގުޅޭ ޚަބަރުތައް ކިޔުންތެރިންނާއި ހަމައަށް ގެނެސްދިއުމުގައި ފަސޭހައެއްގެ ގޮތުންނާއި، މިކަމާއި ގުޅުން ހުރި ޚަބަރުތަކުން މި ދަނޑިވަޅުގައި ވަގުތީގޮތުން "ޕޮޕްއަޕް އެޑް" ނަގައިދިނުމަށް ގިނަ ބަޔަކު އެދެމުން ދާތީއެވެ.\n"ވަގުތު"ގެ ބައެއް އެޑިޝަންތަކުން ސްޕޮންސަރުންނަށް ދޫކޮށްފައިވާ "ޕޮޕްއަޕް" އެޑްތައް ނަގާފައި ވަނީ އެފަރާތްތަކާއި ވާހަކަ ދެކެވި، ސްޕޮންސަރުން އެގޮތަށް އެއްބަސްވެފައި ވުމުންނެވެ. މިކަމަށްޓަކައި "ވަގުތު" އިން އެ ހުރިހާ ސްޕޮންސަރުންނަށް ޝުކުރު އަދާކުރެއެވެ.\nކޮވިޑް-19 އާއި ގުޅުންހުރި ޚަބަރުތައް ކިޔުންތެރިންނަށް ފަސޭހަކަމާއެކު ކިޔޭގޮތް ހެދުމަށް "ޕޮޕްއަޕް" އެޑް ވަގުތީ ގޮތުން ނަގާލާފައި ވަނީ ކުއްލި ޚަބަރުތަކުންނާއި، ރާއްޖޭގެ ޚަބަރުތަކުން އަދި ދުނިޔޭގެ ޚަބަރުތަކުންނެވެ.\nއޭޕްރީލް 16, 2020 01:38\nވަރަށް ތަނގަޅު ނިންމުމެއް! އަވަހަށް ޚަބަރު ކިޔާލަން ބޭނުންވާ ފަހަރުވެސްތިޔަކާހެދި އުނދަގޫ...ޝުކުރިއްޔާ ވަގުތު\nއޭޕްރީލް 16, 2020 01:41\nރަނގަޅު ނިންމުމެއް! ވަރަށް ގިނަމީހުންނަށް ތިޔަކަމާއި ހުރެ އުނދަގޫވޭ! ވަރަށް ވަރަށް ބޮޑަށް ޝުކުރިއްޔާ\nއޭޕްރީލް 16, 2020 01:42\nގިނަމީހުން ތިޔަކަމާއި ހުރެ ވަގުތު ނޫސް ކިޔަންވެސް ފޫހިވާ ވާހަކަ ބުނޭ!\nއޭޕްރީލް 16, 2020 01:48\nބޮލާތުރާވާތީ އެތައްދުވަހަކު ނުވަދެހުރެ އަނެއްކާވެސް ވަގުތުނޫހަށް ވަންނަންފަށައިފިން ރަނގަޅު ނިންމުމެއް\nއޭޕްރީލް 16, 2020 01:53\nތޭންކްސް. އެކަމަކު އަދިވެސް ލަންޒާ ކޮފީގެ ޕޮޕްއަޕް އާދޭ\nއޭޕްރީލް 16, 2020 02:01\nއޭޕްރީލް 16, 2020 02:04\nތިޔަ ސަލާމަތްވީ ވަރަށް ބޮޑު އުނދަގުލަކުން.\nއޭޕްރީލް 16, 2020 02:05\nkamudA އެއްޗެއް nUnq ޕޮޕްއަޕް އަކީ\nނޫނޭ އަދި ނުވޭ ނަގާކަށް.. އިޝްތިހާރުކުރަން ވަކި ބައެއް ޚާއްސަ ކުރަންވީނު. ބައެއް ފަހަރު ރުޅިވެސް އާދޭ\nއޭޕްރީލް 16, 2020 03:10\nއޭޕްރީލް 16, 2020 04:02\nއޭޕްރީލް 16, 2020 05:34\nވަގުތު ނޫހަކީ އަބަދުވެސް ވަރަށް ށައުގުވެރި ކަމާ އެކު ކިޔާ ނޫހެއް. އެކަމަކު ތިކަމަކާޖެހި ބައެއްފަހަރު ހިތަށް އަރާ............... މިހާރު ނޫސް ކިޔަން ތަންކޮޅެއް ބޮލަށް ފަސޭހަ އެކަމަކު މަލޫމާތު އެންމެ އެދެވޭ ގޮތުގަ ތާޒާ ކަންމަތީ ގެނެސްދެނީ ވަގުތު ނޫސް\nއޭޕްރީލް 16, 2020 08:20\nތީ ވަރަށް ރަނގަޅު ކަ މެއް... ތި އިސްތިހާރު ތަކާހެދި ހަބަރު ކިޔަންވެސް ފޫހިވާ ފަހަރު އާދޭ.. ވަގުތު ޓީ މަށް ވަރަށް ޝުކުރު ???


އެޑްމިން – Page 158 – Liyuntheringe Gulhun\nVisitors online  260:users  0guests  227bots  33The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nކުދީންނޭވެ! އިންސާފުގެމަގުގައި ފައިތިލަސާބިތުކޮށް ކުރިއަށްދާށެވެ!\n22 ޑިސެމްބަރު 2013ޢާއްމުބައި, ފިލްމާއި މިއުޒިކްއެޑްމިން\nކިޔާފައިވާ ޢަދަދު: 3690\nޑރ. ޢަބްދުލްޣަފޫރު ޢަބްދުއްރަޙީމު، ގ. މަންޒިލް\nމިއީ 1961 ނިކުތް ހިންދީ ފިލްމު ‘ގަންގާ ޖަމުނާ’ ގެ ‘އިންސާފު ކީ ޑަގަރު ޕޭ’ މިލަވައިގެ ދިވެހި ތަރުޖާއެކެވެ. ‘ގަންގާ ޖަމުނާއަކީ’ ފާހަގަ ކޮށްލެވޭ ފިލްމެކެވެ. ބުނެވޭ ގޮތުގައި މި ފިލްމަކީ މުޅިހިންދީފިލްމީ ތާރީޚުގައި ވެސް އެންމެ ކާމިޔާބު ފިލްމުތަކުގެ ތެރޭގައި ހިމަނައިލެވޭފިލްމެކެވެ. މިފިލްމުވަނީ އެތައް ‘ފިލްމްފެއަރ އެވޯރޑް’ އަކަށް ހުށަހެޅި އަދި ގިނަ ވަނަތަކެއްވެސް ކާމިޔާބު ކޮށްފައެވެ. ކަރުނަތިކި (19)\n22 ޑިސެމްބަރު 20133 ޚިޔާލުބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 3941\nޙަސަން ނަޖުމީ(16 ޑިސެމްބަރ 2013 (ހޯމަ) ދުވަހު ޝާއިޢުކުރި ބަޔާ ގުޅޭ)\nޝާން ލަރީސާގެ އަތުން ދޫކޮށްލައްވާފައި އާދިލާގެ ގާތަށް އަތުވެއްޖެއެވެ. އެއާއެކު އާދިލާ ދެ ފިޔަވަޅެއް ފަހަތަށް އަޅާލިއެވެ. އެހެންނަމަވެސް އޭނާގެ އަތުގައި ކަމަނަ ހިއްޕަވާފައިވާތީ މާ ދުރަކަށް ނުދެވުނެވެ. ޝާން އެ އުޅުއްވަނީ އޭނަޔާ ލަރީސާގެ ކާވެނި އިއުލާން ކުރާވަގުތު އެތަނުގައި އޭނާ ގަދަކަމުން ބަހަށްޓަވާށެވެ. އޭނައަށް އެހާ ބޮޑު އަނިޔާއެއް ދެއްވަން ޝާން އެ އުޅުއްވަނީ އޭނާ ކުރި ކޮން ކުށެއްގ ެސަޒާއެއްގެ ގޮތުން ބާވައެވެ. ވަކިނުވިނަމަ……. (11)\n21 ޑިސެމްބަރު 20131 ޚިޔާލުބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 3237\nމުޙައްމަދު ޤާސިމް، އއ.މަތިވެރި(15 ޑިސެމްބަރ 2013 (އާދީއްތަ) ދުވަހު ޝާއިޢުކުރި ބަޔާ ގުޅޭ) ރަޝާޤާ މަޑުމަޑުން ހިނގައިގަތެވެ. ރޮމުންނެވެ. ދެލޮލުން ކަރުނަ ފޮހެމުންނެވެ. އޭނާ އެދަނީ އޭނާ ބުނިބަސް އަނބުރައި ގެންނާށެވެ. ކިތަންމެ ހިތް ނޭދުނަސް، މަންމައާއި ބައްޕަގެ އަމުރަކަށް ނުކިޔަމަންތެރިކަން ދައްކައި، ޖަދަލުކުރާހައި ހިތްވަރެއް އޭނާއަކަށް ނުލިބެއެވެ.\n“ވީއެންމެ އަވަހަކަށް ކައިވެންޏަށް ތައްޔާރުވޭ!” ރަޝާޤާ ހިނގައިގަތުމުން ސިތާރާ ބުންޏެވެ. އަމުރުވެރި ރާގަކަށެވެ.\nއެ ދުނިޔެއާއި މި ދުނިޔޭގެ ދެމެދުގައި އުޅޭ ޒޮންބީން! (ދެވަނަ ބައި)\n21 ޑިސެމްބަރު 20132 ޚިޔާލުޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 7585\nލިޔުއްވީ: Mischa Berlinskiތަރުޖަމާ: އަޙްމަދް ސަމީރު ޢަލީ(20 ޑިސެމްބަރ 2013 (ހުކުރު) ދުވަހު ޝާއިޢުކުރި ބަޔާ ގުޅޭ)\nޑރ. ޑޭވިސް އެ އިޝާރާތް ކުރެއްވި ވިހަ، ކޮންމެވެސް ގޮތަކުން އެމީހުން ބޭނުންވާ މީހެއްގެ ފާރުކޮޅެއްގައި އުނގުޅައިލެވިއްޖެނަމަ، ވަރަށް އަވަހަށް އެމީހަކަށް، ކިޔައިދެން ނޭނގޭ ފަދަ އުނދަގޫތަކެއް ދިމާވެ، ގައިގެ ކުލަ ފަނޑުވެ، ބޯ އަނބުރައެވެ. އަދި ވަރަށް ބޮޑަށް ދާ ހިއްލައި ގައިގެ ހަކަތަ ހުސްވެ، ވަރަށް ވަރުގަދަޔަށް ބޮލުގައި ރިއްސައި ހަށިގަނޑުގެ ގުދުރަތީ ހޫނުމިން މާބޮޑަށް ދަށްވެ އެމީހެއްގެ ލޭގެ ފިއްތުން (ބްލަޑް ޕްރެޝަރ) ދަށްވެ ވިންދު އަވަސްވެ އެހެންނަމަވެސް އެ ޖަހާ ވިންދުގައި މާ ފާޅުކަމެއް ނުހުންނާނެއެވެ. މިހުރިހައި ކަމެއްގެ އިތުރުން ބަލިމީހާގެ ލޮލުގެ ކޮއި ވަރަށް ބޮޑަށް ހުޅުވި، ވަކި އެއް ދިމާއަކަށް ބަލާގޮތަށް ލޯ ހުއްޓި ނޭވާލާން ދަތިވެ ބަލާބެލުމަށް ‘މަރުވަނީ’އެވެ. ބަލިމީހާއަށް ހަމަ އެއްވެސް ހަރަކާތެއް ނުކުރެވޭ ނަމަވެސް ގިނަފަހަރަށް އޭނާ ހޭ ހުރެއެވެ! ވާނުވާ އެނގެއެވެ!\nދިރިއުޅުން އުފާވެރިކުރުވާނީ ކިހިނެއް؟ (3)\n19 ޑިސެމްބަރު 20132 ޚިޔާލުއަޚްލާޤު, ދީނާއި ދުނިޔެއެޑްމިން\nކިޔާފައިވާ ޢަދަދު: 8146\nމިއީ ޑރ. މުޙައްމަދު ޢަބްދުއްރަޙުމާން އަލްޢަރީފީ ލިޔުއްވައިފައިވާ ލިޔުއްވުމެއްގައި ފާޅުކުރައްވައިފައިވާ ޚިޔާލުފުޅެއްގެ މާނައިގެ ނުރަސްމީ އަވަސް ތަރުޖަމާއެކެވެ.\nފިރިހެނަކު އޭނާގެ ރައްޓެއްސެއްގެ ކާރަކަށް އެރިއެވެ. އަރައި އިށީނުމާއެކު އޭނާގެ އަނގައިން ފުރަތަމަ ނުކުތް ޢިބާރާތަކީ، “ވާވާ! މިކާރަށް ކިހާ ދުވަހެއް ވެއްޖެހެއްޔެވެ!” އޭނާ އޭނާގެ ރައްޓެހި މީހާއާ އެކު އޭނާގެ ގެޔަށް ގޮސް ވަދެވުމާއެކު ގޭގެ ފަރުނީޗަރުތަކަށް ނަޒަރު ހިންގައިލުމަށް ފަހު ބުންޏެވެ. “އަނހާ! އަދިވެސް ތިބާ މި ފަރުނީޗަރުތައް ބަދަލުކުރާން ނުވަނީހެއްޔެވެ؟” އެ ދުނިޔެއާއި މި ދުނިޔޭގެ ދެމެދުގައި އުޅޭ ޒޮންބީން!\n19 ޑިސެމްބަރު 20131 ޚިޔާލުޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 7759\nލިޔުއްވީ: : Mischa Berlinskތަރުޖަމާ: އަޙްމަދް ސަމީރު ޢަލީ\nއަޅުގަނޑުމެންގެ ގިނަ މީހުންގެ ޚިޔާލަށްވެސް ނާންނާނެ ހަގީގަތްތަކެއް އެކުލެވޭ މި މަޒުމޫނު އަޅުގަނޑު ކީ އިންޓަނެޓުގައި ޝާއިއު ކުރާ އެޕިކް މެގެޒިނުންނެވެ. ލިޔުއްވި ލިޔުންތެރިއަކީ މިހާރު އުމުރުން 40 އަހަރުގެ އެމެރިކާ ރައްޔިތެކެވެ. ނޫސްވެރިއެއްގެ ގޮތުން ތަފާތު ލިޔުއްވުން ލިޔުއްވައިފައިވެއެވެ. މީނާގެ ފޮތް ‘ފީލްޑްވާރކް’ އަކީ ފޮތަށް ފާޑުކިޔާ ނާގިދުންގެ ކުރިމަތީގައި ވަރަށް މަގްބޫލު ފޮތެކެވެ. އެޕިކް މަޖައްލާގައި އޭނާ ލިޔުއްވި ހަގީގީ ހާދިސާ “ޒޮންބީވާރލްޑް” ގެ ތަރުޖަމާއާއިގެން ކުރިޔަށް ދާނަމެވެ.\n18 ޑިސެމްބަރު 2013ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 4906\nއޭނާއާ ނުލައި އަހަރެމެން ހަމަޖައްސައިލާނީއެވެ. ޢައްބާސް އިބްރާހީމް ދުނިޔެ ދޫކޮށްފައި ދިޔުމަށް ވަރަށްބޮޑަށް އެދިއެދި ހުންނަ މީހަކު އެއް ދުވަސްވަރެއްގައި އުޅުނެވެ. ނަމަވެސް އޭނާ ބުނާ ގޮތުގައި އޭނާއަށް އެކަން ނުކުރެވިފައި ހުންނަނީ އޭނާގެ ޢާއިލާގެ މީހުން އޭނާދެކެ ލޯބިވާ ވަރުން އެމީހުން ދެރަވެދާނެތީއެވެ.\nދިވެހި މަސްވެރިކަން ކުރިޔަށް\n18 ޑިސެމްބަރު 20131 ޚިޔާލުބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 7533\nޢަބްދުއްރަޝީދު ޙުސައިން ރާގު: ކެޔޮޅާ ބޭބޭ ދޫންޏާ\nކެރިގެން މަސްވެރިޔާއޭ ހިނގާނުކުންނަން ދާން ކުރިޔަށް ދާންވީ މަގުތައް ފިސާރި ކޮށަމުން ދާން\nކަޅިގޮސް އަދިވެސް ހުއްޓެނީ، ކަޅުބިލަމަސް ކަންނެއްޔަށޭ، ކަނޑުފަޅު އިތުރަށް ބޭނުން ނުހިފައި، ތިބެގެން ވެދާނެހޭ، ތިބެގެން ނުވާނެޔޭ\nހަލާކުވެފައިވާ ހިތެއްގައި އެހެން ލޯތްބެއް (9)\n17 ޑިސެމްބަރު 2013ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 3539\nޢަލީ ޝަރީފް، ހ. ފިލިގަސްދޮށުގެ(11ޑިސެމްބަރ 2013 (ބުދަ) ދުވަހު ޝާއިޢުކުރި ބަޔާ ގުޅޭ)\nހިޔު އޭނާގެ ޖީބުން އެއް ފައުނުގެ ނޫޓެއް ނަގައި ބްރައިނީގެ އަތަށް ދިއްކޮށްލައިފި އެވެ. “މިއީ ކޮން ނޫޓެއް ތޯ އެވެ؟” ބްރައިނީ އަހައިފިއެވެ. “ތިޔައީ ކާރުގެ ދެކޮޅުގެ ކުލި ދޭށެވެ.” ހިޔު ވޭނަރ ބުނެފި އެވެ. ބްރައިނީ ޝުކުރުވެރިކަމާއެކު އެ ޤަބޫލުކޮށްފި އެވެ. މިއިޢުލާން ދެކެވަޑައިގަތީމުތޯ؟…….(11)\n17 ޑިސެމްބަރު 2013ބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 2627\nޑިޕާރޓްމަންޓް އޮފް ފިނޭންސްޕެންޝަން އެންޑް ރިލިޖަސް ފަންކްޝަންސް ޑިވިޝަން މާލެ،ދިވެހިރާއްޖެ. نمبر 3/68 إعلان


ގާނޫނު އިސްލާހުކުރީކީ ނޫން، ދުސްތޫރުގެ ބާރު ކަނޑައިލީ\nދިވެހިރާއްޖޭގެ ގާނޫނުއަސާސީގެ 8 ވަނަ މާއްދާގައި ދުސްތޫރީ ސިޔާދަތުގެ ބިންގާ އަޅައިދެމުން ބުނެފައިވަނީ "ދިވެހި ދައުލަތުގެ އެންމެހައި ބާރުތައް ހިންގާންވާނީ މި ގާނޫނުއަސާސީގައިވާ ގޮތުގެ މަތީންނެވެ" މިފަދައިންނެވެ.\nMarch 07, 2018 36\nއެންޓި ޑިފެކްޝަން: ގާނޫނަކުން މި ބަދަލު ގެނެވޭނެތަ؟\nފްލޯ ކްރޮސިން ނުވަތަ ޕާޓީ ބަދަލުކުރާ މެމްބަރުންގެ ގޮނޑި ގެއްލުމުގެ މައުލޫއު މި އޮތީ ރާއްޖޭގެ ސިޔާސީ ދާއިރާގެ އެންމެ ހޫނު ބަހުސަށް ވެފަ އެވެ. ޕާޓީ ބަދަލުކުރި ކަމަށް ބުނެ 12 މެމްބަރެއްގެ ގޮނޑި ގެއްލުނު ކަމަށް އިލެކްޝަންސް ކޮމިޝަނުން ކަނޑައެޅި ކަނޑައެޅުން އޭރު ވެގެން ދިޔައީ ސިޔާސީ މަސްރަހު ހަލަބޮލިކޮށްލި ކަމަށެވެ. އަނެއްކާވެސް އެ...\nMarch 04, 2018 45\nގަރާރަށް އަމަލު ކުރުން ލާޒިމެއް ނޫން! އެކަމަކު....\nކުއްލި ނުރައްކަލުގެ ހާލަތު އިއުލާންކުރުމަކީ ކޮންމެ ގައުމެއްގައި ވެސް އެ ގައުމެއްގެ އެންމެ މަތީ ވެރިޔާ އަށް ދީފައި އޮންނަ ދުސްތޫރީ ބާރެކެވެ. އެ ހާލަތު ބަދަލުކުރުމާއި ނިމުމަކަށް ގެނައުމުގެ ބާރު އެންމެ މަތީ ވެރިޔާގެ އިތުރުން ގާނޫނު ހަދާ މަޖިލީހަށް ވެސް ލިބިގެންވެ އެވެ.\nFebruary 21, 2018 44\nމަޖިލީހުގެ ނިންމުން: ސުވާލެއްގެ ތެރޭގައި!\nކުއްލި ހާލަތު އިއުލާންކޮށް ރައީސް އަބްދުﷲ ޔާމީން ނެރުއްވި ގަރާރަށް ގިނަ ބައެއްގެ ފާޑުކިޔުން އަމާޒުވި އެވެ. ކުއްލި ހާލަތެއް އިއުލާން ކުރަން ޖެހޭ ފަދަ ހާލަތެއް އެބަ އޮތްތޯ ސުވާލު އުފެއްދުމުގެ އިތުރުން ރައްޔިތުންގެ މަޖިލީހާއި ސުޕްރީމް ކޯޓުގެ ބައެއް ބާރުތައް އެ ގަރާރުގެ ދަށުން ހިފަހައްޓާފައި އޮތުމަކީ ވެސް ގާނޫނީ ބޭފުޅުންގެ...\nFebruary 14, 2018 7\nހައި ކޯޓުގެ ގޮފިތަކަށް ގެނައި ބަދަލު؛ ލިބުނު ހައްލެއް\nއިސްތިއުނާފު ކުރުމުގެ ނިޒާމަށް ގެނައި އެންމެ ފާހަގަކުރެވޭ ބަދަލަކީ ހައި ކޯޓުގެ ދެ ގޮތްޕެެއް ރާއްޖޭގެ ދެ ސަރަހައްދެއްގައި ގާއިމް ކުރަން ޖެހޭ ގޮތަށް ކޯޓުތަކުގެ ގާނޫނު 2014 ގައި އިސްލާހުކުރުމެވެ. އެ ބަދަލު އެގޮތަށް ގެނައީ ފަސޭހަ އިން އިސްތިއުނާފްގެ މަރުހަލާ އަށް ދެވޭނެ މަގު ރައްޔިތުންނަށް ތަނަވަސްކޮށް ދިނުމަށް ކަމަށް ވިޔަސް އޭރު އެ...\nFebruary 13, 2018 75\nރައީސާ ދެކޮޅު ކޮންމެ ނިންމުމަކީ "ބަޣާވާތެއް"؟\nޝަރުއީ ދާއިރާގެ މިނިވަންކަމާ މެދު ސުވާލު އުފައްދައި އިދިކޮޅު ޕާޓީތަކުން އެތައް ފާޑެއް ކިޔަ އެވެ. ޚާއްސަކޮށް، ރައީސް އަބްދުﷲ ޔާމީންގެ ވެރިކަމުގެ ހަތަރު އަހަރުގެ ތެރޭގައި ކޯޓުތަކުން، އިދިކޮޅު ގިނަ ލީޑަރުންތަކެއް "ކަސްތޮޅު" އެޅުވި ގޮތުންނެވެ. ގާނޫނުއަސާސީއާ ޚިލާފަށް، ރައްޔިތުންގެ މަޖިލީހުގެ 12 މެމްބަރެއްގެ ގޮނޑި ގެއްލުވާލި...\nFebruary 02, 2018 11\nއަމުރު ތަންފީޒު ކުރުމުގެ އަލާމާތެއް ނެތް!\nސުޕްރީމް ކޯޓުގެ ވަރުގަދަ ހުކުމް ނެރުނުތާ މިހާރު 17 ގަޑިއިރު ވީ އެވެ. އެކަމަކު ސަރުކާރާއި ދައުލަތުގެ ބައެއް މުއައްސަސާތަކުގެ މައްޗަށް ބޮޑެތި ކަންތައްތަކެއް ތަންފީޒު ކުރަން އައި އަމުރު އަދި އޮތީ އޮތްތާނގަ އެވެ. އެ އަމުރު ތަންފީޒު ކުރުމުގެ އަލާމާތެއް އެ މުއައްސަސާތަކަކުން ނުފެނެ އެވެ. އެކަމަކު އަމުރު ތަންފީޒު ނުކުރާނަމެކޭ ވެސް، އެ...\nFebruary 01, 2018 54\nސުޕްރީމް ކޯޓަށް ރައީސް އަޒުލް ކުރެވިދާނެތަ؟\nރައީސުލްޖުމްހޫރިއްޔާގެ މަގާމުގައި ހުންނަ މީހަކު މަގާމުން ވަކި ކުރުމަށް ރާއްޖޭގެ ދުސްތޫރީ ނިޒާމުގައި ވަކި އިޖުރާއާތުތަކެއް ކަނޑައަޅާފައި އެބަ ހުއްޓެވެ. އެއީ ގާނޫނުއަސާސީގެ 100 ވަނަ މާއްދާގެ ދަށުން ރައްޔިތުންގެ މަޖިލީހަށް ދީފައި އޮތް ބާރެކެވެ.\nJanuary 25, 2018 44\nހުސްވި ގޮނޑިތަކަށް ސުޕްރީމް ކޯޓުގެ ބަހެއް ބޭނުންތަ؟\nމިއީ ރައްޔިތުންގެ މަޖިލީހުގައި އެ މެންބަރުން ތަމްސީލު ކުރައްވަމުން ގެންދެވި ދާއިރާތަކުގެ ގޮނޑި ހުސްވެފައިވާ ކަމަށް އިލެކްޝަންސް ކޮމިޝަނުން ކަނޑައަޅާފައިވާ 12 މެމްބަރުންގެ ވާހަކަ އެވެ. އެކަމަކު އެހެން ލިޔެފިއްޔާ އެ މީޑިއާއަކާ ދެކޮޅަށް ދައުވާކުރާނެ ކަމަށް އެ މެމްބަރުން އިންޒާރު ދެއްވާފައިވާތީ އެހެން ލިޔަން ވެސް އެބަ އުނދަގޫވެ...\nSeptember 20, 2017 43\nގޮނޑިތައް ހުސް، މުއްދަތު ހަމަވެއްޖެ،އިންތިހާބު ކޮބާ؟\nވެރިކަން ކުރާ ޕީޕީއެމްގެ އެތެރޭގައި އުފެދުނު ދެބަސްވުންތަކުގައި، ރައްޔިތުންގެ މަޖިލީހުގެ ހަ މެމްބަރަކު މަގާމުން ވަކިވެފައިވާ ކަމަށް އިލެކްޝަންސް ކޮމިޝަނުން ވަނީ ކަނޑައަޅައިފަ އެވެ. މަޖިލީހުގެ ގޮނޑިއެއް ހުސްވެއްޖެ ނަމަ ކަން ކުރަންވީ ގޮތް، ގާނޫނުއަސާސީގެ 78 ވަނަ މާއްދާގައި ވަރަށް ސާފުކޮށް އޮތީ ބުނެފަ އެވެ.\nAugust 29, 2017 46\nގޮނޑީގެ މައްސަލަ ބޮޑު ބަހުސަކަށް: ހައްލެއް ބޭނުން\nރައްޔިތުންގެ މަޖިލީހުގެ ހަތަރު މެމްބަރެއްގެ ގޮނޑި ގެއްލުނު ކަމަށް އިލެކްޝަންސް ކޮމިޝަނުން މިދިޔަ މަހު ނިންމި ނިންމުމާ އެކު ސިޔާސީ މަސްރަހު ހަލަބޮލިވެގެން ދިޔަ އެވެ. އެ ހަތަރު މެމްބަރުންގެ ގޮނޑި ގެއްލިފައިވާ ކަމަށް ކަނޑައެޅުމުން، އެ މެމްބަރުން ކުރިން ސޮއިކޮށް ހުށަހަޅާފައިވާ މަޖިލީހުގެ ރައީސް އަބްދުﷲ މަސީހުގެ އިތުބާރު...\nAugust 27, 2017 10\nމެންބަރުކަމާ މެދު ޚިލާފު އުފެދޭ ކަމެއް ނެތް\nރައްޔިތުންގެ މަޖިލީހުގެ ހަތަރު މެންބަރެއްގެ ގޮނޑި ގެއްލިފައިވާ ކަމަށް އިލެކްޝަންސް ކޮމިޝަން (އީސީ) އިން ކަނޑައެޅުމުން އެ މެންބަރުން ސުޕްރީމް ކޯޓަށް ހުށަހެޅި މައްސަލަ ނިންމި ގޮތް...\nAugust 27, 2017 50\nގޮނޑިތަކަށް ވީގޮތެއް ނޭނގެ! އޮތީ ބޮޑު ބަހުސެއް!\nރައްޔިތުންގެ މަޖިލީހުގެ ހަތަރު ދާއިރާއެއްގެ ގޮނޑިއާ މެދު އުފެދިފައިވާ ހިލާފުތައް ނައްތާލުމަށް އެ ދާއިރާތަކުގެ މެމްބަރުން ސުޕްރީމް ކޯޓަށް ހުށަހެޅުއްވި މައްސަލައިގެ ނިންމުން މިރޭ...\nAugust 16, 2017 35\nއަމިއްލަ ގޮތުން ހޮވޭ މެމްބަރުންގެ ދިފާއު؟\nހަތަރު މެމްބަރެއްގެ ގޮނޑި ގެއްލިފައިވާ ކަމަށް އިލެކްޝަންސް ކޮމިޝަނުން ކަނޑައެޅި މައްސަލާގައި އެ މެމްބަރުންގެ ފަރާތުން ސުޕްރީމް ކޯޓަށް ހުށަހަޅާފައިވާ މައްސަލަތަކުގެ ތެރެއިން ދިއްދޫ ދާއިރާގެ މެމްބަރު އަބްދުއްލަތީފް މުހައްމަދުގެ ހާލަތު އެހެން ބޭފުޅުންނާ ތަފާތެވެ.\nAugust 09, 2017 13\nމަޖިލިހަށް ފާރިސް ހާޒިރުނުކޮށްދިނުން، ބޮޑު މައްސަލައެއް\nކުށުގެ ތުހުމަތުގައި ބަންދުގައި ތިބި މެމްބަރުންތަކެއް މަޖިލީހަށް ހާޒިރު ނުކުރި މައްސަލަ މިހާރު މިވަނީ ފެންމަތިވެފަ އެވެ. އެއީ ދިއްގަރު ދާއިރާގެ މެމްބަރު އަހުމަދު ފާރިސް މައުމޫނާއި ވިލިނގިލީ ދާއިރާގެ މެމްބަރު ސައުދު ހުސައިނާއި ތުލުސްދޫ ދާއިރާގެ މުހައްމަދު ވަހީދު އިބްރާހިމް (ވައްޑެ) އާއި މަޑުއްވަރީ ދާއިރާގެ މެމްބަރު މުހައްމަދު...\nJuly 30, 2017 79\nއެންމެ ނުރައްކާތެރި ތިން "ކުށްވެރިން"؟\nތުލުސްދޫ ދާއިރާގެ މެމްބަރު މުހައްމަދު ވަހީދު އިބްރާހީމް (ލޯޔަރު ވައްޑެ) އާއި މަޑުއްވަރި ދާއިރާގެ މުހައްމަދު އަމީތު އަދި ވިލިނގިލި ދާއިރާގެ ސައުދު ހުސެއިން މުޖުތަމައަށް ދޫކޮށްލާފައި ތިބުމަކީ ނުރައްކަލެއް ކަމަށް ގަބޫލުކުރަނީ ކިތައް މީހުން ހެއްޔެވެ؟ އެންމެ ކުޑަވެގެން ޕީޕީއެމްގެ މެމްބަރުން ވެސް އެގޮތަށް ހީކޮށްފާނެ ކަމަކަށް...\nJuly 26, 2017 36\nހަ މެމްބަރުންގެ ގޮނޑި ގެއްލޭނެ ސަބަބެއް އެބަ އޮތްތަ؟\nމަޖިލިސް މެމްބަރުން އިންތިޚާބުވާ ޕާޓީން ވަކިވެއްޖެ ނަމަ ނުވަތަ ވަކިކޮށްފި ނަމަ ނުވަތަ އެހެން ޕާޓީއަކަށް ބަދަލުވެއްޖެ ނަމަ މެމްބަރުކަމުގެ ގޮނޑި ގެއްލޭނެ ކަމަށް ސުޕްރީމް ކޯޓުން ކުރި ހުކުމާ އެކު އިދިކޮޅު މެމްބަރުން ކަންބޮޑުވުންތައް އޮއްސަމުން ދަނިކޮށް ކޯޓުން ވަނީ އެ މައްސަލާގައި އިތުރު އަމުރެއް ނެރެ، ސުވާލު އުފައްދަމުން ދިޔަ...\nJuly 24, 2017 34\nގާނޫނުއަސާސީ މިއަދު ބިންމަތީގައި!\nރައްޔިތުންގެ މަޖިލިހުގެ އެތެރޭގެ ކަމެއްގައި، އަދި މުހިންމު ވޯޓަކާ ދިމާކޮށް، ސުޕްރީމް ކޯޓުން އެ ހުކުމް ނީންވި ނަމަ މިއަދަކީ ރާއްޖޭގެ ސިޔާސީ މަސްރަހުގައި ބޮޑު ދުވަހެކެވެ.\nJuly 23, 2017 77\nކީއްކުރާ އިލެކްޝަންސް ކޮމިޝަނެއް؟\nސުޕްރީމް ކޯޓުން ކުރި ހުކުމާ ގުޅިގެން، ރައްޔިތުންގެ މަޖިލިހުގެ ޕީޕީއެމްގެ މެމްބަރުންގެ ތެރެއިން ފުރަތަމަ ގޮނޑި ގެއްލުނު މެމްބަރުންގެ ނަންތައް އާންމުވީ ރައީސް އަބްދުﷲ ޔާމީންގެ ފަރާތްޕުޅުންނެވެ. ދެން ރައްޔިތުންގެ މަޖިލިހުގެ ޖަލްސާތައް ފަށާނީ އެ ހަތަރު ގޮނޑި އަށް އިންތިޚާބުކުރާ ހަތަރު މެމްބަރުންނާ އެކު ކަމަށް، ވެރިކަން ކުރާ ޕާޓީ...\nJuly 22, 2017 144\nމޮޅުކަންތަ؟ ނުބައިކަންތަ؟ ފުނޑާލުންތަ؟\nމައުލޫމާތު ހުރި ބައެއް މީހުން ބުނާ ގޮތުގައި ޕީޕީއެމްގެ 10 މެމްބަރަކު އެއްފަހަރާ އިދިކޮޅު ފަރާތްތަކާ ގުޅިވަޑައިގެންފާނެ ކަމަކަށް، ރައީސް އަބްދުﷲ ޔާމީނަށް ލަފާކުރެއްވިފައެއް ނެތެވެ. ރައީސްގެ އަރިސް ބޭފުޅުން އެކި ގޮތްގޮތަށް ހިސާބު ޖައްސަވައިގެން ވެސް، އިދިކޮޅަށް އެންމެ ގިނަވެގެން އަރާނެ ކަމަށް ބެލެވުނީ 38-39 މެމްބަރުންނެވެ.\nJuly 17, 2017 47\nސުޕްރީމް ކޯޓުގެ ހުކުމާ މެދު އިތުރު ސުވާލެއް ނެތް\nވަކި ޕާޓީއެއްގެ ޓިކެޓްގައި ރައްޔިތުންގެ މަޖިލީހަށް އިންތިޚާބުވުމަށް ފަހު އެ ޕާޓީން ވަކިވެއްޖެ ނަމަ ނުވަތަ ވަކިކޮށްފި ނަމަ ނުވަތަ އެހެން ޕާޓީއަކަށް ބަދަލުވެއްޖެ ނަމަ، މަޖިލީހުގެ މެމްބަރުކަމުން ވަކިވާނެ ކަމަށް، މިދިޔަ ބުރާސްފަތި ދުވަހު ސުޕްރީމް ކޯޓުން ނިންމުމާ ގުޅިގެން ވަރަށް ގިނަ ބައެއްގެ ފާޑުކިޔުން އެ ކޯޓަށް އަމާޒުވި އެވެ. އަދި...


Dhunya ah PPM ge thaureef, Idhikoluge faadu!\nދުންޔާއަށް ޕީޕީއެމުން ތައުރީފު، އިދިކޮޅުން ފާޑު!\nކުރީގެ ފޮރިން މިނިސްޓަރު އަދި ރައީސް މައުމޫންގެ ދަރިކަނބަލުން ދުންޔާ މައުމޫން އެނބުރި ސަރުކާރުގެ ހިދުމަތަށް ވަޑައިގެންނެވުމާއެކު ސަރުކާރާއި ސަރުކާރު ހިންގާ ޕީއެމްގެ އިސް ސަފުގައި ހިމެނިވަޑައިގަންނަވާ ބޭފުޅުންނާއި މެންބަރުން އެކަމަނާއަށް މަރުހަބާ ވިދާޅުވެ ގެންދަނީ ހިތްވަރު ދެއްވަމުންނެވެ. އަނެއްކޮޅުން ވަޒީރު ކަމުން އިސްތިއުފާ ދެއްވުމުން އެކަމަނާ އަށް މީގެ ކުރިން ތައުރީފު އޮއްސި އިދިކޮޅު ފަރާތްތަކުން ގެންދަނީ އެކަމަނާ އަށާއި އާއިލާއަށް ވަރަށް ބޮޑަށް ފާޑުކިޔަމުންނެވެ.\n-- ދުންޔާ ބޮޑު ބޭބެ ވިދާޅުވާ ރައީސް އަބްދުﷲ ޔާމީން އަބްދުލް ގައްޔޫމުގެ ސަރުކާރުގެ ފޮރިން މިނިސްޓަރު ކަމުން އެކަމަނާ އަމިއްލަފުޅަށް އެ އިސްތިއުފާ ދެއްވީ މިދިޔަ ޖުލައި މަހުގެ ފަސްވަނަ ދުވަހު ކުއްލި ގޮތަކަށެވެ. އޭގެ ފަހުން ކުޑަ ދުވަސްކޮޅެއް ވަންދެން ސަރުކާރުގެ ބައެއް ހަފުލާތަކުގައި ބައިވެރިވެ ވަޑައިގެންނެވުމަށް ފަހު ސަރުކާރުގެ ބައެއް ސިޔާސަތުތަކަށް ފާޑުވިދާޅުވި އެވެ. މަގާމު ދޫކޮށްލެވީވެސް މަރުގެ ހުކުމް ތަންފީޒު ކުރުމުގެ މައްސަލައާ މެދު ހިތްޕުޅު ހަމަޖެހިވަޑައި ނުގަންނަވާ ކަމަށް ވިދާޅުވަމުންނެވެ.\nކުއްލި ގޮތަކަށް އިސްތިއުފާ ދެއްވި ފަދައިން މިއަދު ކުއްލި ގޮތަކަށް ހެލްތު މިނިސްޓްރީގެ ސްޓޭޓް މިނިސްޓަރު ކަމުގެ މަގާމު ގަބޫލު ކުރައްވާ އެ މަގާމަށް ދުންޔާ ވަޑައިގެންނެވުމަކީ ވަރަށް ގިނަ ބަޔަކު ހައިރާން ކުރުވި ކަމެކެވެ. ވަޑައިގެންނެވި މަގާމުގެ ގޮތުންނާއި ހާލަތާއި ވަގުތުގެ ވެސް ގޮތުންނެވެ. ކުއްލި މި ބަދަލަށް ޝޮކް ޖެހުނު މީހުންގެ ތެރޭގައި އިދިކޮޅު ފަރާތްތަކާއި ސަރުކާރާ އެއްކޮޅު ފަރާތްތައް ވެސް ހިމެނެ އެވެ. އަދި ބޭފުޅަކަށް ސްޓޭޓް މިނިސްޓަރުކަން ލިބި ވަޑައިގަތުމުން މީހުން ހައިރާންވެ އެކަން ވަރަށް ބޮޑު ހަބަރަކަށްވި ދުވަހެއް މި އައީ ފުރަތަމަ ފަހަރެވެ.\nދުންޔާ އާއެކުގައި ކެބިނެޓުގައި ހުންނެވުމަށް ފަހު ސަރުކާރާ ފެއަށްޖެހި ވަޑައިގެންނެވި އުމަރު ނަސީރާއި އެހެން ބައެއް ބޭފުޅުންވެސް ދުންޔާގެ އެނބުރި ވަޑައިގަތުން ސިފަ ކުރީ"ޝޮކެއް" ގެ ގޮތުގަ އެވެ.\nފާޑުކިޔުންތައް އަމާޒުވެފައިވާއިރު އަދި ތައުރީފު ވެސް އޮހެމުން އަންނަ އިރު އެކަމަނާ ވިދާޅުވެފައި ވަނީ އަލުން ސަރުކާރާ ގުޅިވަޑައިގެންނެވީ ސަރުކާރާއެކުގައި ރައްޔިތުންނަށް ހިދުމަތް ކުރައްވަން ބޭނުންފުޅުވެ ވަޑައިގެން ނިންމެވި ނިންމެވުމެއްގެ ގޮތުގައި ކަމަށެވެ. އެކަމަނާގެ އެ ނިންމެވުމަށް ބައްޕާފުޅު، އަދި ކުރީގެ ރައީސް މައުމޫނާއި އިދިކޮޅު ބައެއް ފަރާތްތަކުން ފާޑުކީ ނަމަވެސް ސަރުކާރުގެ އިސް ފަރާތްތަކުން ގެންދަނީ އެކަމަނާ އަށް ވަރަށް ބޮޑަށް ތައުރީފު ބަންޑުންކޮށް އިދިކޮޅު ފަރާތްތަކުގެ ފާޑުކިޔުންތަކަށް ރައްދުވެސް ދެމުންނެވެ.\nޕީޕީއެމްގެ އިސް ސަފުގައި ހަރަކާތްތެރިވާ ވަރަށް ގިނަ ބޭފުޅުން ޓްވިޓާ އާއި ފޭސްބުކު މެދުވެރިކޮށް ވިދާޅުވެފައި ވަނީ ދުންޔާގެ ނިންމެވުމަކީ "އެކަމަނާގެ ހިތްވަރުގަދަކަން ހާމަވެގެންދިޔަ ބޮޑު ނިންމެވުމެއް" ކަމަަށެވެ. އަދި ބައެއް ބޭފުޅުން ވިދާޅުވެފައިވަނީ އެއީ ގައުމު އިސް ކުރުމުގައި މިސާލު ދައްކަވައި، ރައްޔިތުންނަށް ހިދުމަތްކުރެއްވުމަށް ދުންޔާ ނެންގެވި މުހިއްމު ނިންމެވުމެއް ކަމަށެވެ.\nދުންޔާއަށް ތައުރީފުގެ މެސެޖުތައް ވެދުންކުރި ބައެއް ޕީޕީއެމްގެ އިސް ބޭފުޅުންގެ ތެރޭގައި ޕީޕީއެމްގެ ނައިބު ރައީސް އަބްދުއް ރަހީމް އަބްދުﷲ އާއި އެ ޕާޓީގެ ޕީޖީ ލީޑަރު އަހުމަދު ނިހާން ފަދަ ބޭފުޅުންނާއި މަޖިލީހުގެ ގިނަ މެންބަރުންނާއި ސަރުކާރުގެ ބައެއް މަގާމުތަކުގައި ތިއްބެވި ބޭފުޅުން ހިމެނޭ އިރު ޕީޕީއެމްގެ ވަރަށް ގިނަ އާންމު މެންބަރުން ވެސް އެކަމަނާގެ ނިންމެވުމަށް މަރުހަބާ ކިޔާފައިވެއެވެ.\nސަރުކާރާ ގުޅިވަޑައިގަތުމަށް ދުންޔާ ނިންމެވި ނިންމެވުން އެކަމަނާގެ އާއިލާގެ އިތުރަށް އެކި ފަންތީގެ ސިޔާސީ ބޭފުޅުން ހައިރާންކޮށްލާފައިވާއިރު އެކަމަނާގެ ކޮއްކޯފުޅު ޣައްސާނު މައުމޫން މިވަގުތު ވެސް ހުންނެވީ ސަރުކާރުގަ އެވެ. އެހެން ނަމަވެސް ދުންޔާގެ ކޮއްކޮ ފާރިސް މައުމޫނާއި އެއްމާބަނޑު ޔުމްނާ މައުމޫނާއި ސަރުކާރާ ދެމެދު ވަނީ ވަރަށް ބޮޑަށް ހިޔާލު ތަފާތުވެފަ އެވެ. އަދި ބައްޕާފުޅު، ރައީސް މައުމޫން ވެސް ވަނީ ސަރުކާރަށް ކުރައްވާ ތާއީދު ގެންދަވާފައެވެ.


Hamalaa dhin meehaaah faruvaa beynunvey: Mandhy\nހަމަލާ ދިން މީހާއަށް ފަރުވާ ބޭނުންވޭ: މަންދީ\nހަމަލާގައި އަނިޔާވި މަންދީ އަދި އޭނާއަށް ހަމަލާދިން ކަމުގެ ތުހުމަތު އޮތް އެމްޑީޕީގެ މުވައްޒިފު --\nއެމްޑީޕީ ސެކްރެޓޭރިއެޓްގައި ހިމެނޭ ފިރިހެން މުވައްޒަފަކު އެމްޑީޕީގެ ސެކްރެޓޭރިއެޓް މުވައްޒިފެއް ކަމަށްވާ މަރިޔަމް ޒުބައިރު (މަންދީ)ގެ ބޯ ފަޅާލާ އަނިޔާ ދިން ހާދިސާއާ ގުޅޭގޮތުން މަންދީ ވާހަކަ ދައްކައިފި އެވެ.\nއެމްޑީޕީގެ މައި އޮފީހުގެ ތެރޭގައި މާރާމާރީ ހިނގީ މިއަދު މެންދުރު 12:30 ހާއިރު އެވެ. އަނިޔާވި މަންދީއަކީ ލޮޅު ދެކުނު ދާއިރާގެ މެމްބަރު މީކާއިލް ނަސީމްގެ މަންމައެވެ. މި ހާދިސާއާ ގުޅޭގޮތުން މީކާއީލް ވިދާޅުވީ ހަމަލާއަކީ ސީދާ އޭނާގެ މަންމައަށް އަމާޒުކޮށް ދިން ހަމަލާއެއް ނޫން ކަމަށެވެ. އަދި މިއީ ސިޔާސީ ހަމަނުޖެހުމެންގެ ސަބަބުން ހިނގިކަމެއް ނޫން ކަމަށާ ހަމަލާ ދިން މީހާ އޭރު ހުރީ މަސްތުގެ ހާލަތުގައި ކަމަށެވެ.\nއޭގެ ފަހުން މިރޭގެ ވަގުތެއްގައި މަންދީ ކުރި ޓްވީޓްތަކެއްގައި އޭނާ ވަނީ ހަމަލާދިން މީހާއަށް ޖަލު ހުކުމެއް އަންނަން ބޭނުން ނުވާ ކަމަށެވެ. އަދި އެމީހާއަށް ބޭނުންވަނީ ފަރުވާ ކަމަށެވެ.\n"އަޅުގަނޑު ނޭދެން ޖަޒީލް [ހަމަލާދިން މީހާ] ގެންގޮސް ގޮޅިއަކަށްލާ އެތައް ދުވަހެއް ވަންދެން ބޭއްވުމަށްފަހު ޖަލު ގޮޅިއަކަށް ހުކުމް ކުރާކަށް. އޭނައަށް ފަރުވާ ބޭނުންވޭ. މިކަހަލަ ކުއްޖެއްނެތް އާއިލާއެއް މަދުވާނެ. މިކުދިންގެ މައިންބަފައިންނާ އާއިލާތަކުން ސަފާ ކުރާވަރު އަޅުގަނޑަށް ފެނޭ. އަޅުގަނޑު ވަރަށް އެދެން ފުލުހުން މިރޭ އޭނަ އެކަނި ގޮޅިއަކަށްލާ ދޫކޮށްނުލުން. އޭނައަކީ ގޯސްކުއްޖެއް ނޫން ފަރުވާ ބޭނުންވާ ކުއްޖެއް،"\nމިއަދުގެ ހާދިސާއާ ގުޅޭގޮތުން ޖަޒީލްވެސް ވަނީ ބައެއް ނޫސްވެރިންނާ ވާހަކަ ދައްކާފައެވެ. އޭނާ ބުނީ ހަމަލާ ދިނީ މަސްތުވެ ހުރެގެން ނޫން ކަމަށާ އެއި ހަމަހޭގައި ހުރެ ކުރި ކަމެއް ކަމަށެވެ. އެކަން ކުރީ މަންދީ ހިމެނޭހެން އެމްޑީޕީ އޮފީހުގެ ބައެއް މުވައްޒިފުން އޭނާއަށް އެކި ގޮތްގޮތުން ފުރައްސާރަ ކުރަމުންދާތީ ކެތްނުކުރެވިގެން ކަމަށެވެ.\nއެމްޑީޕީ މޯލްޑިވްސް ޕޮލިސް ސާވިސް